LIVE: Covid-19: Adhadhuthah Matheegai, Othee Rakkaatherivun - Vaguthu\nކޮވިޑްގައި ނިޔާވާ މީހުންގެ އަދަދު މަޑުޖެހުމެއްނެތި މައްޗަށް، ރައްކާތެރިވޭ! - 31 މިނެޓް ކުރިން\nކޮވިޑް-19: އަދަދުތައް މަތީގައި، އޮތީ ރައްކާތެރިވުން\n5 މަސް ކުރިން ( ނޮވެމްބަރު 23, 2020 )\nކޮވިޑް-19: ރޮމޭނިއާ އިން މަރުވި މީހުންގެ އަދަދު 10000 އަށް އަރައިފި.\nކޮވިޑް-19 ޖެހިގެން އިޓަލީވިލާތުން މަރުވި މީހުންގެ އަދަދު 50,453 އަށް އަރައިފި.\nރާއްޖެ އިން ކޮވިޑް-19 ޖެހިފައިވާ މީހުންގެ ތެރެއިން އެޑްމިޓް ކޮށްގެން ފަރުވާދެމުންދާ މީހުންގެ އަދަދު މިއަދު 92 އަށް އަރައިފި.\nމިއަދު ރާއްޖެ އިން 150 މީހުން ކޮވިޑް-19 އަށް ފައްސިވެއްޖެ.\nIndia Ge Avasheggai Emme Meehaku Fiyavai Emmen Covid-19 Ah Fassi Vejjehttps://t.co/EwluT385gZ\nކޮވިޑް-19 އަށް އެންމެ ފަހުން ނެގި ސުންކުން ނައްސިވުމުން ލިވަޕޫލްއަށް ކުޅެމުން އަންނަ މިސްރުގެ ތަރި މުހަންމަދު ސަލާހް ލިވަޕޫލްގެ ފަރިތަކުރުންތަކަށް ނުކުންނަން ތައްޔާރުވެއްޖެ.\nCovid-19 In Salaamaiyve Salah Liverpool Ge FarithakurunThakahhttps://t.co/Mdg2ISFgQC\nކޮވިޑް-19 ޖެހިގެން އެމެރިކާ އިން އެވްރެޖްކޮށް ދުވާލަކު 2000 މީހުން މަރުވާ ހިސާބަށް ކަންކަން ދާނެ ކަމަށް މައިކްރޯސޮފްޓްގެ ވެރިޔާ ބިލް ގޭޓްސް ވިދާޅުވެއްޖެ.\nCovid-19 Jehigen Dhuvaalaku 2000 Meehun Maruvaa Hisaabah Dhaane - Bill Gates https://t.co/PgTQIqgrgx\nކޮވިޑް-19 އާއި ގުޅިގެން އަޅާފައިވާ ފިޔަވަޅުތަކާއި ގައިޑްލައިންތަކަށް އަމަލުކުރާ މިންވަރު ދެނެގަތުމަށް ކުރިއަށް ގެންދާ މާސް އިންސްޕެކްޝަންގެ ދަށުން ކަރަންޓީނުގައި ތިބޭ މީހުން ތިބީ އުސޫލާއި އެއްގޮތަށްތޯ ބެލުމަށް ނިންމައިފި.\nQuarantine Kuraa Meehun Quarantine Gai Thibeytho Balanee https://t.co/Ef4oeQF5BR\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދުތައް މައްޗަށް ދިއުމާއި އެކު ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހޭ މީހުންގެ އަދަދު މިވަނީ ފާއިތުވި ދެމަސްދުވަހު އިތުރު ނުވާވަރަށް އިތުރު ވެފައެވެ.\nމިހާރު ހޮސްޕިޓަލްގައި އެޑްމިޓް ކޮށްގެން 86 މީހަކަށް އަންނަނީ ފަރުވާ ދެމުންނެވެ. އޭގެތެރެއިން ހުޅުމާލެ މެޑިކަލް ފެސިލިޓީގައި 81 މީހަކަށް ދަރުމަވަންތަ ހޮސްޕިޓަލްގައި ތިން މީހަކާއި ލ.ގަމުގައި ހުންނަ މެޑިކަލް ފެސިލިޓީގައި ދެ މީހަށް އަންނަނީ ފަރުވާ ދެމުންނެވެ. މީގެ ތެރެއިން ތިން މީހަކަށް ފަރުވާ ދެމުން ގެންދަނީ އައިސީޔޫގައެވެ.\nCovid-19: Admit Kohfaivaa Meehunge Adhadhu Dhuvahun Dhuvahah Mahchah, Mihaaru 86 https://t.co/LWxuc3PrjD\n— Vaguthu Online (@VaguthuOnline) November 22, 2020\nMihaaru Alhaafaia Fiyavalhuthakah Kuriyah Oeh Dhethinmas Thereygai Lui Dheyveynekamakah Nubelevey https://t.co/8Jbv8Yk0Uv\nBREAKING NEWS: Covid-19: Miadhu Ithuru 30 Meehaku Fassivejje https://t.co/dRxN1jOjQh\nBREAKING NEWS: America Gai Covid-19 Vaccine Dheyn Feshun December 11 Gai https://t.co/eeOqTOEYQK


މީހުންނާއި ވާހަކަދައްކަން ބޭނުންނުވާތީ ލޯފަން މީހަކަށްވެގެން 28 އަހަރު ހޭދަކުރި – Haftha\nSat, 18 January, 2020, 1:35 pm\nމީހުންނާއި ވާހަކަދައްކަން ބޭނުންނުވާތީ ލޯފަން މީހަކަށްވެގެން 28 އަހަރު ހޭދަކުރި\nސްޕެއިންގެ ރައްޔިތެއްކަމުގައިވާ ކާމެން ހިމެނެޒް މީހުންނާއި ވާހަކަދައްކާހިތްނުވާތީ 28 އަހަރުވަންދެން ލޯފަން މީހެއްކަމަށް ހެދިގެން އުޅެފިއެވެ. އޭނާ ވަނީ މީގެ 28 އަހަރުކުރިން އޭނާގެ ލޮލަށް ލިބުނު އަނިޔާއެއްގެ ސަބަބުން އޭނާއަށް ލޮލަށް ނުފެންނަ ކަމަށް އޭނާގެ އާއިލާއާއި އެހެން މީހުންކައިރީގައި ބުނެ ލޮލަށް ނުފެންނަ މީހެއްގޮތަށް ދިރިއުޅެން ފަށައިފައެވެ.\nއަދި އެއަންހެންމީހ އެހެންއުޅެމުންގެންދާތާ 28 އަހަރުަފަހުންވަނީ އޭނާއަށް އަބަދުވެސް ލޮލަށްފެންނަކަމަށް ހާމަކޮށްފައެވެ. މިކަމާއި ގުޅިގެން އޭނާގެ އާއިލާއިން ހައިރާންވެފައިތިބިއިރު ގިނަ ބަޔަކަށް ހައިރާންކަން ލިބުނީ އޭނާ މިފަދަ ގޮތަކަށް އެންމެންނަށް އޮޅުވާލުމާއި ގުޅިގެންނެވެ.\nކާމެން އަކީ އެންޓި ސޯޝަލް މީހެއްކަމަށް އޭނާ ބުނާއިރު އޭނާ ލޯފަންކަމަށް ހެދިގެން އުޅުނީ މީހުންނާއި ވާހަކަދައްކަން ބޭނުންނުވާތީ ކަމަށް އޭނާވަނީ ކިޔައިދީފައެވެ. އަދި އޭނާގެ އާއިލާއިން ވެސް ވަނީކާމެން އަށް ކޮންމެވެސް ވަރަކަށް ފެންނަކަމަށް އޭނާގެ ފިރިމީހާ ކިޔައިދީފައިވާކަމަށް ބުނެފައެވެ.\nކާމެން ބުނެފައިވަނީ އޭނާ މިގޮތަށް ކަންތައްކުރީ މަގުމަތިން ދިމާވާ މީހުންނާއި ބައެއްފަހަރު ވާހަކަދައްކަން ޖެހޭތީ އާއި އަދި މިއީ އޭނާ ވަރަށް ކުރާ ހިތްނުވާކަމެއްކަމަށެވެ.\nކަމެން އަށް ލިބުނުކަމަށްބުނާ އަނިޔާއަށްފަހު ލޯފަން މީހެއްކަމަށް ރެޖިސްޓްރީ ކުރުމުން އޭނާއަށް ވަނީ ސަރުކާރުގެ ފަރާތުން ހާއްސަ އެހީގެ ގޮތުގައި ފައިސާވެސް ލިބިފައެވެ.\nއަދި މިހާރު އޭނާގެ ލޮލަށް ފެންނަކަން ކަމާއިބެހޭ ފަރާތްތަކަށް އެނގުމުން އެފަރާތްތަކުން ދަނީ ކާމެންއާއި ދެކޮޅަށް ފިޔަވަޅު އެޅުމަށް ތައްޔާރުވަމުންނެވެ. އަދި އޭނާގެ އާއިލާއިންވެސް ދަނީ އެމީހުންނަށް މިހުރިހާ ދުވަހު މަކަރުހަދައި އޮޅުވާލައިގެން އުޅުނީތީވެ ކާމެންގެ ފަރާތުން މިކަމުގެ ސަބަބު އޮޅުންފިލުވުމަށް މަސައްކަތްކުރަމުންނެވެ.


Raajjeyge Imaaraaiy kurumuge sinaa'aiy dhashah\nއިމާރާތެއްގެ މަސައްކަތް ކުރަނީ-- ފޮޓޯ: ކޯޕަރޭޓް މޯލްޑިވިސް\nރާއްޖޭގެ އިމާރާތްކުރުމުގެ ސިނާއަތް ދަށަށް\nމިދިޔަ އަހަރުގެ ފަހު ކުއާޓަރުގައި ރާއްޖޭގެ އިމާރާތް ކުރުމުގެ ސިނާއަތް ކުރިއަރާފައިވާ މިންވަރު ދަށަށް ގެންގޮސްފައިވާ ކަމަށް އެމްއެމްއޭގެ ކުއާޓަލީ ބިޒްނަސް ސާވޭން ދައްކައިފި އެވެ.\nސާވޭ ރިޕޯޓުގައި ވާގޮތުން އިމާރާތް ކުރުމުގެ ސިނާއަތުގައި ހަރަކާތްތެރިވާ ގިނަ ކުންފުނިތަކުގެ ވިޔަފާރި މަޑުޖެހިފައިވާއިރު މިދިޔަ އަހަރުގެ ތިން ވަނަ ކުއާޓާރާ އަޅާބަލާއިރު ފަހު ކުއާޓަރުގައި ކޮންސްޓްރަކްޝަން ސިނާއަތުގެ މަސައްކަތްތައް2އިންސައްތައަށް ވަނީ ދަށަށް ގޮސްފައެވެ.\nމިދިޔަ އަހަރުގެ ފަހު ކުއާޓަރެކޭ އެއްގޮތަށް މިއަހަރުގެ ފުރަތަމަ ކުއާޓަރުގައި ވެސް އިމާރާތް ކުރުމުގެ ސިނާއަތް މަޑު ޖެހިދާނެ ކަމަށް އެދާއިރާގައި މަސައްކަތް ކުރާ ފަރާތްތަކުން ލަފާކުރެއެވެ. އެދާއިރާ ދަށަށް ގޮސްފައި ވަނީ އިމާރާތް ކުރުމަށް ބޭނުންވާ ސާމާނުގެ އަގު އުފުލި ދިވެހި މަސައްކަތްތެރިން ހޯދުމުގައި ދަތިތަކެއް ކުރިމަތިވާތީ ކަމަށް ސާވޭގެ ބައިވެރިން ފާހަގަކުރެއެވެ.\nސާވޭގެ ބައިވެރިން ވަނީ މިދިޔަ އަހަރުގެ ތިން ވަނަ ކުއާޓާރާ އަޅާބަލާއިރު ފަހު ކުއާޓަރުގައި ވިޔަފާރި ރަނގަޅުވެފައިވާކަމަށް ބުނެފައެވެ. އެގޮތުން ތަކެތި އުފެއްދުމުގެ ދާއިރާގައި ހަރަކާތްތެރިވާ 90 އިންސައްތަ މީހުން ބުނީ، ލިބުނު އޯޑަރުތަކުގެ އަދަދު ފަހު ކުއާޓަރުގައި އިތުރުވެފައިވާތީ ކުންފުނީގެ އުފެއްދުންތެރިކަން އިތުރުވި ކަމަށެވެ.\nއެ ސާވޭ ރިޕޯޓަކީ ރާއްޖޭގެ އިގްތިސާދުގައި އެންމެ ބޮޑު ދައުރެއް އަދާކުރާ، އިމާރާތް ކުރުމުގެ ސިނާއަތާއި ތަކެތި އުފެއްދުމުގެ ސިނާއަތް އަދި ފަތުރުވެރިކަމުގެ ސިނާއަތާއި އާންމު ވިޔަފާރިވެރިން ބައިވެރިންކޮށްގެން ކޮށްފައިވާ ސާވޭއެކެވެ. އިމާރާތް ކުރުމުގެ ސިނާއަތް ފިޔަވާއި ޓޫރިޒަމް ސިނާއަތާއި ހޯލްސޭލް އަދި ރީޓެއިލް ވިޔަފާރި ކުރުމުގެ ސިނާއަތުގެ އިތުރުން ތަކެތި އުފެއްދުމުގެ ސިނާއަތުން ވެސް މިދިޔަ އަހަރުގެ ތިން ވަނަ ކުއާޓަރާ އަޅާބަލާއިރު ހަތަރު ވަނަ ކުއާޓަރުގައި ވިޔަފާރި ރަނގަޅެވެ.


SunOnline: 1000 ah vure gina vazeefaa ge furusathuthakaa eku Youth Career Expo maadhamaa\nއެކްސްޕޯގެ އެންމެ ފަހުގެ ތައްޔާރީތައް މިނިސްޓަރު ސައީދު ބައްލަވައިލައްވަނީ ----\nއެއްހާހަށްވުރެ ގިނަ ވަޒީފާގެ ފުރުސަތުތަކާ އެކު ޔޫތް ކެރިއާ އެކްސްޕޯ މާދަމާ\nހާހަކަށްވުރެ ގިނަ ވަޒީފާގެ ފުރުސަތުތަކާ އެކު ޔޫތް ކެރިއާ އެކްސްޕޯ މާދަމާ ފެށުމަށް ހަމަޖެހިއްޖެ އެވެ.\nއެ އެކްސްޕޯއަކީ އިކޮނަމިކް މިނިސްޓްރީ އާއި ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) ގުޅިގެން ބާއްވާ އިވެންޓެކެވެ.\nއެޗްޑީސީގެ އެސްސްޓެންޓް ޑިރެކްޓަރު މުހައްމަދު ސިރާޖު ވިދާޅުވީ އެ ފެއާގައި ސަރުކާރުގެ މުވައްސަސާތަކުންނާއި ރާއްޖޭގެ ބޮޑެތި ކުންފުނިތަކުން ބައިވެރިވާ ކަމަށެވެ. އަދި ޓިވެޓްއާއި ނޭޝަނަލް ކެރިއާ ގައިޑެންސްއިން ވެސް އެ ފެއާގައި ބައިވެރިވާ ކަމަށް އޭނާ ވިދާޅުވި އެވެ.\n"މި ކެރިއާ އެކްސްޕޯ ރާއްޖޭގައި މިހާތަނަށް ބޭއްވި މިފަދަ އެހެން އެކްސްޕޯތަކާ ވަރަށް ތަފާތުވާނެ. އެކި ފީލްޑްތަކުގެ މަޝްހޫރު މީހުން ކުރިއަރައިގެން އައި ގޮތާއި އިންޑަސްޓްރީތަކުގެ ބޮޑެތި މީހުން ކުރިއަރައިގެން އައި ގޮތުގެ ސުޕީޗުތައް ގެނެސްދޭނެ،" ސިރާޖު ވިދާޅުވި އެވެ.\nމީގެ އިތުރުން ވަޒީފާ އިންޓަވިއުގައި ދޭނެ ޖަވާބުތަކާއި، ބޮޑެތި ކުންފުނިތަކުގައި ހުރި ވަޒީފާގެ ފުރުސަތުތަކާ ގުޅޭ ގޮތުން މައުލޫމާތު ދިނުމަށް ވެސް ހަމަޖައްސާފައިވާ ކަމަށް އޭނާ ވިދާޅުވި އެވެ.\nސިރާޖު ވިދާޅުވި ގޮތުގައި އެ ފެއާގައި ފަސް ރިސޯޓަކާއި ސަރުކާރު މުވައްސަސާތައް އަދި ކުންފުނިތައް ހިމެނޭ ގޮތަށް ޖުމްލަ 26 ސްޓޯލް ހިމެނޭނެ އެވެ. ސްޓޯލްތަކަށް ޒިޔާރަތްކުރާ ފަރާތްތަކަށް ޚާއްސަކޮށްގެން "ވިޒިޓް އެންޑް ވިން" ޕްރޮމޯޝަނެއް ވެސް ކުރިއަށް ގެންދަން ހަމަޖައްސާފައިވާ ކަމަށް އޭނާ ވިދާޅުވި އެވެ.\nސިރާޖް ވިދާޅުވި ގޮތުގައި ވާޒީފާގެ ދާއިރާ އިން ޒުވާނުންނަށް ހުރި ފުރުސަތްތަކުގެ މައުލޫމާތު ދީ ފަތުރުވެރިކަމުގެ ދާއިރާ އިން ރާއްޖޭގައި ހުރި ވަޒީފާގެ ފުރުސަތުތަކާ ގުޅޭ ގޮތުން ޒުވާނުން ހޭލުންތެރި ކުރުވުމެވެ.\nއިކޮނޮމިކް މިނިސްޓްރީން ބުނީ، އެ އެކްސްޕޯގައި 1000 ޒުވާނަކަށް ވަޒީފާގެ ފުރުސަތު ކަށަވަރުވާނެ ކަމަށާއި، އެކްސްޕޯއަށް ވަޑައިގަންނަވާ އިރު ސީވީ ގެނައުމަށް އެދޭ ކަމަށެވެ.\nމި ފެއާ މާދަމާ ހަވީރު 4:00ގައި ހުޅުމާލޭގައި ހުންނަ ރެހެނދި ސްކޫލުގައި ފަށާނެ އެވެ. ފެއާ ހުޅުއްވައިދެއްވާނީ ރައީސުލްޖުމްހޫރިއްޔާގެ އަނބިކަނބަލުން ފާތުމަތު އިބްރާހިމް އެވެ. އެ މިނިސްޓްރީން ބުނި ގޮތުގައި ފެއާ ކުރިއަށްދާނީ މާދަމާ ރޭ 10:00 އާ ހަމައަށެވެ.\nވިޔަފާރި ހުޅުމާލެ ޒުވާނުން އެޗްޑީސީ ރެހެންދި ސްކޫލް


ޤުރްއާން ހިތުދަސްކުރަން ބޭނުންނަމަ މިކަންކަން ކޮށްލާށެވެ. – DhiSalafiyyah\nޤުރްއާން ހިތުދަސްކުރަން ބޭނުންނަމަ މިކަންކަން ކޮށްލާށެވެ.\n07/11/2017 އެހެނިހެން, ޤުރުއާނާއި އޭގެ ޢިލްމުތައްއަލްއަޚް މުޙައްމަދު މަޢޫން ޝަރީފް\nހެޔޮލަފާ ޞާލިޙް އެކުވެރިން ޚިޔާރުކުރާށެވެ. ޤުރުއާން ހިތުދަސްކުރަންއުޅޭ އެހެންކުދިންނާއިއެކު ގިނަ ވަޤުތުތައް ހޭދަކުރާށެވެ. މުރާލި އެކުވެރިންނާއިއެކު އުޅޭނަމަ، ތިބާވެސް މުރާލިވާނެއެވެ. އިނގިރޭސި ހަރުބަހެއްގައިވެއެވެ. ~ ~ If you want to bealion, be with lions.~ ~\n((الرَّجُلُ عَلَى دِينِ خَلِيلِهِ، فَلْيَنْظُرْ أَحَدُكُمْ مَنْ يُخَالِلْ))\nޙިފްޡްކުރާ ކުލާހެއްގައި ނުވަތަ ޙަލަޤާއެއްގައި ބައިވެރިވާށެވެ. ވަކިބަޔަކާއި ނުގުޅި އަމިއްލައަށް ހިތުދަސްކުރުން ގެންދާނަމަ ފޫހިވުމާއި އެކަމަށް ދެވޭ އިސްކަން (ނުވަތަ (commitment ކުޑަވުން ފަދަ ކަންކަން ކުރިމަތިވާނެއެވެ. ވަޒީފާތަކުގައި އުޅުއްވާ ބޭފުޅުން ހަފްތާ ބަންދުގައި އެ ހަފްތާގައި ދަސްކުރެވުނުބައި ކިޔައިދިނުމަށް އިންތިޒާމެއް ހަމަޖައްސާށެވެ. މިގޮތުން އެކުވެރިންކޮޅެއް އެއްވެގެންވެސް ޙަލަޤާއެއް ހެދުން މުހިންމެވެ.\n«إِنَّمَا مَثَلُ صَاحِبِ القُرْآنِ، كَمَثَلِ صَاحِبِ الإِبِلِ المُعَقَّلَةِ، إِنْ عَاهَدَ عَلَيْهَا أَمْسَكَهَا، وَإِنْ أَطْلَقَهَا ذَهَبَتْ» [رواه مسلم]\nޅަފަތުގައި ދަސްކުރާއެއްޗެހި، ގަލުން ކަނޑާނަގާފައިވާ ކުރެހުމެއް ފަދައިން ހިތުގައި ހަރުލާ ހުންނާނެއެވެ.


Burnley balikoh Manchester United 1 vana ah | Mihaaru\nބާންލީ ބަލިކޮށް މެންޗެސްޓާ ޔުނައިޓެޑް އެއް ވަނަ އަށް\nލަނޑު ޖެހުމަށް ފަހު ޔުނައިޓެޑްގެ ޕޮގްބާ އުފާފާޅުކުރަނީ.-- ފޮޓޯ: އޭއެފްޕީ\n13 ޖެނުއަރީ 2021 - 09:48\nލަންޑަން (ޖެނުއަރީ 13) - އިނގިރޭސި ޕްރިމިއާ ލީގުގައި ރޭ ބާންލީ އަތުން 1-0 އިން މޮޅުވެ މެންޗެސްޓާ ޔުނައިޓެޑް ލީގުގެ އެއް ވަނަ އަށް ޖެހިލައިފި އެވެ.\nޔުނައިޓެޑް އެއް ވަނަ އަށް އެރީ 17 މެޗުން 36 ޕޮއިންޓް ހަމަކޮށްގެންނެވެ. ދެ ވަނައިގައި އޮތީ އެންމެ ފަހުގެ ޗެމްޕިއަން ލިވަޕޫލެވެ. ލިވަޕޫލަށް 17 މެޗުން ލިބިފައިވަނީ 33 ޕޮއިންޓެވެ. ލީގުގައި އާދިއްތަ ދުވަހުގެރޭ ލިވަޕޫލް އަމިއްލަ ދަނޑުގައި ނުކުންންނާނީ ޔުނައިޓެޑާ ދެކޮޅަށެވެ.\nމިއީ 2013 ވަނަ އަހަރު ޔުނައިޓެޑުން ޕްރިމިއާ ލިގު ކާމިޔާބުކުރި ސީޒަނަށް ފަހު އެ ޓީމުން ލީގުގެ 17 މެޗު ނިމުނުއިރު އެއް ވަނައިގައި އޮތް ފުރަތަމަ ފަހަރެވެ. ޔުނައިޓެޑްގެ ކޯޗު އޮލެ ގުނަ ސޯލްޝެއާ ބުނީ މި ވަގުތު ޔުނައިޓެޑްގެ ފޯކަސް އަކީ މި ރަނގަޅު ފޯމު ދެމެހެއްޓުން ކަމަށާއި ލީގަށް ވާދަކުރުމަކީ ޔުނައިޓެޑްގެ އަމާޒެއްކަމަށާއި އެކަން ކުރެވޭނެ ފެންވަރު މި ޓީމުގެ ކިބައިގައި އެބަހުރި ކަމަށެވެ.\n"މިހާރު އަހަރެމެން މެޗުތަކަށްދާއިރު ކުރިން ނެތް އިތުބަރު އެބައޮތް. ދެން މި އޮތީ އެ އިތުބާރުގެ ބޭނުންކުރަންޖެހޭނެ އެންމެ ރަނގަޅު މެޗު. ޗެމްޕިއަނުންނާ (ލިވަޕޫލާ) ދެކޮޅަށް ކުޅޭ މެޗު. އެއީ އަހަރެމެންނަށް ރަނގަޅު ޓެސްޓަކަށްވާނެ،" މެޗަށް ފަހު ސޯލްޝެއާ ބުންޏެވެ.\nބާންލީ ދަނޑުގައި ރޭ ކުޅުނު މެޗުގައި ޔުނައިޓެޑްގެ ކެޕްޓަން ހެރީ މެގުއާ ގޯލެއް ޖެހި ނަމަވެސް އޭނާ އެ ބޯޅަ ގޯލަށް ފޮނުވާލުމުގެ ކުރިން ބާންލީގެ އެރިކް ޕިއެޓާސް އަށް ފައުލުކުރިކަމަށް ބަލައި ރެފްރީ ނިންމީ އެ ގޯލު ބަލައިނުގަންނާށެވެ. ޔުނައިޓެޑްގެ ހަމައެކަނި ގޯލު މެޗުގެ 71 ވަނަ މިނިޓްގައި ކާމިޔާބުކުރީ ޕައުލް ޕޮގްބާ އެވެ. ޔުނައިޓެޑްގެ އެންތަނީ މާޝިއަލް އަށް އިތުރު ގޯލެއް ޖަަހަން ލިބުނު ނަމަވެސް އެންމެ ރަނގަޅަށް ބޭނުމެއް ނުކުރެވުނެވެ.\nބާންލީ އަށް އެއްވަރުކޮށްދޭން އެންމެ ރަނގަޅު ފުރުސަތުތަކެއް ލިބުނީ ޖޭމްސް ޓާކޯސްކީގެ އިތުރުން ބަދަލު ކުޅުންތެރިއެއްގެ ގޮތުގައި ދެ ވަނަ ހާފުގައި ކުޅެން އެރި މަޓޭއި ވިޑްރާ އަށެވެ. ވިޑްރާ ފޮނުވާލި ދެ ބޯޅައެއް ގޯލާ ސީދާވާގޮތެއްނުވިއިރު، ޓާކޯސްކީ ޖެހި ބޯޅަ ފައިގައި ލައްވާލާ ގޮތެއްނުވި އެވެ.\nލީގުގައި ރޭ ކުޅުނު އަނެއް ދެ މެޗަށް ބަލާއިރު އެންމެ ފުލުގައި އޮތް ޝެފީލްޑް ޔުނައިޓެޑް ވަނީ 1-0 އިން ނިއުކާސަލްގެ މައްޗަށް ކުރިހޯދައި މި ފަހަރު ލީގުގައި ފުރަތަމަ ފަހަރަށް މޮޅުވެފަ އެވެ. ރަށުން ބޭރުގައި އެވަޓަން އިން 2-1 އިން ވުލްވްސް ބަލިކޮށް ވަނީ ލީގުގެ ހަތަރަކަށް އަރައިފަ އެވެ. އެ ޓީމަށް 17 މެޗުން ވަނީ 32 ޕޮއިންޓް ލިބިފަ އެވެ.\nމެންޗެސްޓާ ޔުނައިޓެޑް އިންގްލިޝް ޕްރިމިއާ ލީގް


Coral boulevard Hulhumale ah badhalu kuran ehbasvumakah adhi naadhevey: Housing | Mihaaru\nކޮރަލް ބޮލެވާޑް އިމާރާތުގެ ނަމޫނާއެއް: އެ ފްލެޓްތައް ހުޅުމާލެއަށް ބަދަލު ކުރަން ނިންމި ނަމަވެސް އަދި އެއްބަސްވުމަކަށް ނާދެވޭ-- ފޮޓޯ: ރައީސް އޮފީސް\nކޮރަލް ބޮލެވާޑް ހުޅުމާލެއަށް ބަދަލު ކުރަން އެއްބަސްވުމަކަށް އަދި ނާދެވޭ: ހައުސިން\n07 މާޗް 2019 - 09:509comments\nކޮރަލް ބްލެވާޑްގެ ނަމުގައި ރަސްފަންނު ސަރައްދުގައި ސިންގަޕޫރުގެ ކުންފުންޏަކުން ހިންގަން ފަށާފައިވާ ފްލެޓް މަޝްރޫއު ހުޅުމާލެ އަށް ބަދަލުކުރަން ސަރުކާރުން ނިންމާފައިވީ ނަމަވެސް ކުންފުންޏާ އެކު އެއްބަސްވުމަކަށް އަދި ނާދެވޭ ކަމަށް ހައުސިން މިނިސްޓްރީން މިއަދު ބުނެފި އެވެ.\nކޮރަޕްޝަންގެ މުއާމަލާތްތަކެއް ހިމެނޭ ކަމަށް ތުހުމަތުކުރެވޭ އައިޖީއެމްއެޗުގެ 25 ބުރީގެ އިމާރާތް ހެދި ސިންގަޕޫރުގެ ޗަންހުއާ ކޮންސްޓްރަކްޝަނާ ހަވާލުކޮށްގެން ކުރީގެ ސަރުކާރުން ހިންގަން ހުއްދަ ދިން މަޝްރޫއުގައި މަތީ ފެންވަރުގެ 350 އެޕާޓްމަންތްގެ އިތުރުން ފިހާރަތަކާއި ކުޅިވަރު ކުޅޭ ތަންތަން ވެސް ހިމެނެ އެވެ.\nއެ ފްލެޓް އަޅަން ނިންމާފައި އޮތީ އައިޖީއެމްއެޗާ ދިމާލުގައި ކުރިން އޮތް ބީޖީ ދަނޑުން ފެށިގެން ސޯޝަލް ސެންޓަރުގެ ނެޓްބޯޅަ ދަނޑާ ދެމެދު އޮތް ސަރަހައްދުގަ އެވެ. އެ މަސައްކަތް ކުރިއަށް ގެންދަން ޓިނު ޖަހައި، އެ ސަރަހައްދު ބަންދުކޮށްފައި އޮންނަތާ ދުވަސްތަކެއް ވެއްޖެ އެވެ.\nހައުސިން މިނިސްޓްރީން އިއްޔެ ވަނީ އެ އިމާރާތް ކުރަން ބަންދުކުރި ބޮޑުތަކުރުފާނު މަގު ހުޅުވައިލުމުގެ މަސައްކަތް ފަށައިފަ އެވެ.\nCoral boulevard ge masakkathah bandhu kuri magu hulhuvaalanee\nމަގު ހުޅުވާލަން ހައުސިންއިން މަސައްކަތް ފެށުން--\nހައުސިން މިނިސްޓްރީގެ ޑެޕިއުޓީ މިނިސްޓަރު އަލީ ޝާމިން ވިދާޅުވީ އެ މަގު ހުޅުވާލަން ނިންމީ އެ ކުންފުނިން އެކަމަށް އެއްބަސްވުމުން ކަމަށެވެ. އެ ޕްރޮޖެކްޓް ހުޅުމާލެ އަށް ބަދަލު ކުރުމުގެ މަޝްވަރާތައް ކުރަމުން އަންނައިރު އަދި ވަކިގޮތެއް ނުނިމޭ ކަމަށް ޝާމިން ވިދާޅުވި އެވެ.\n"އަޅުގަނޑުމެން ވަރަށް އަވަހަށް އިއުލާން ކުރާނަން ނިންމާގޮތެއް. މިހާރު މަޝްވަރާތައް ދަނީ ކުރަމުން،" ޝާމިން ވިދާޅުވި އެވެ.\nރަސްފަންނު މިކްސްޑް ޔޫޒް ޑިވެލޮޕްމަންޓް ޕްރޮޖެކްޓްގެ ދަށުން ތާޖުއްދީން ސްކޫލް ފުރަގަހުގައި ހަދަން ނިންމި ހަތަރު ޓަވަރަކީ 25-28 ބުރީގެ އިމާރާތްތަކެކެވެ. އޭގެ ތެރޭގައި 128 ކޮޓަރި ހިމެނޭ ފަސް ތަރީގެ ހޮޓަލެއް ވެސް ހިމެނެ އެވެ. އޭގެ ތެރެއިން ގިނަ އެ ޕާޓްމަންޓުތަކެއް ވަނީ ކުރިއާލައި ވިއްކައިފަ އެވެ.\nމަޝްރޫއާ ބެހޭ ގޮތުން މިހާރުގެ ސަރުކާރުން ނިންމި ނިންމުމާ ބެހޭ ގޮތުން ކުންފުނިން އެއްވެސް މައުލޫމާތެއް ލިބޭތޯ "މިހާރު"ން މަސައްކަތްކުރި އެވެ. އެކަމަކު ޗަންހުއާގެ އެއްވެސް އޮފިޝަލަކާ ގުޅޭ ގޮތެއް ނުވި އެވެ.\nކުރީ ސަރުކާރުގެ ހައުސިން މިނިސްޓްރީން ޗަންހުއާ އަށް އެ މަޝްރޫއު ހަވާލުކުރީ 2020ގެ ނިޔަލަށް ނިންމުމަށެވެ. އަދި އެ ތަނުގެ ހަތަރު ޓަވަރުން 120 ފްލެޓް ސަރުކާރަށް ދޭން ޖެހެ އެވެ. އެ ޕްރޮޖެކްޓްގެ ބިންގާ އަޅުއްވައި ދެއްވީ މިދިޔަ އަހަރުގެ ޖުލައި މަހު އޭރުގެ ރައީސް އަބްދުﷲ ޔާމީނެވެ.\nއިތުރު ލިޔުންތައް ހުޅުމާލެ ހައުސިން މިނިސްޓަރު ބޯހިޔާވަހިކަން ރަސްފަންނު ބީޗް\nކޮރަލް ބްލެވާޑަށް ހުޅުމާލެ އިން ބޮޑު ބިމެއް ދެނީ\nމަސް ނިމުނުއިރު ވެސް ފްލެޓް ލިސްޓެއް ނުނެރެވުނު!


The President's Office - eh qaanoonu asaaseen aneh gaanoonu asaasee ah raajje hijurakuri kurumugaives alhugandumenge kaabafain ehkameh rakkaatherikurahvaafaivaakame\nޖުމްހޫރީ ދުވަހުގެ ރަސްމީ ޖަލްސާ\nއެއް ޤާނޫނު އަސާސީން އަނެއް ޤާނޫނު އަސާސީއަށް ރާއްޖެ ހިޖުރަކުރި ކުރުމުގައިވިޔަސް، އަޅުގަނޑުމެންގެ ކާބަފައިން އެއްކަމެއް ރައްކާތެރި ކުރައްވާފައިވާކަމަށާއި، އެއީ ދިވެހި ދައުލަތުގެ މުޤައްދަސްކަން ކަމުގައި ރައީސުލްޖުމްހޫރިއްޔާ ވިދާޅުވެއްޖެ\n11 ނޮވެންބަރު 2017، ރިފަރެންސް: 2017-375\n"އެއް ޤާނޫނު އަސާސީން އަނެއް ޤާނޫނު އަސާސީއަށް ރާއްޖެ ހިޖުރަކުރި ކުރުމުގައިވިޔަސް، އަޅުގަނޑުމެންގެ ކާބަފައިން އެއްކަމެއް ރައްކާތެރިކުރައްވާފައިވާކަމަށާއި އެއީ ދިވެހި ދައުލަތުގެ މުޤައްދަސްކަން" ކަމުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ ދިވެހިރާއްޖޭގެ ޖުމްހޫރީ ދުވަހުގެ މުނާޞަބަތާ ގުޅިގެން މިރޭ ޤައުމާ މުޚާޠަބުކުރައްވައި ދެއްކެވި ވާހަކަފުޅުގައެވެ.\nރައީސުލްޖުމްހޫރިއްޔާ ވިދާޅުވި ގޮތުގައި، ދިވެހި ދައުލަތް ހުރިހާ ގޮތަކުންވެސް ހިމާޔަތްކުރުމަކީ، ދައުލަތުގެ ކޮންމެ މުއައްސަސާއަކަށާއި، އެތަންތަނުގެ މުވައްޒަފުންނަށާއި ކޮންމެ ދިވެހި ފަރުދަކަށް އޮތް ޒިންމާ އެއްކަމުގައި ކަނޑައަޅާފައިވާ ކަމަށެވެ.


ކ. ހުޅުމާލެ އެމް.ޑަބްލިޔު.އެސް.ސީ ކަސްޓަމަރުންގެ ސަމާލުކަމަށް\nކ. ހުޅުމާލޭގައި ހުންނަ އެމް.ޑަބްލިޔު.އެސް.ސީ ގެ ފެން ނެޓްވޯކުގެ މަރާމާތުގެ މަސައްކަތެއް ކުރުމަށްޓަކައި 27 ޖޫން 2013 ވާ ބުރާސްފަތި ދުވަހުގެ ރޭ މެންދަމު 00.00 އިން ފަތިހު 4.00 އަށް ހުޅުމާލެއިން މިކުންފުނީގެ ފެނުގެ ޚިދުމަތް މެދުކެނޑޭނެ ވާހަކަ ސަމާލުކަމަށްޓަކައި ދެންނެވީމެވެ.\nވީމާ މިކަން ޢާންމުކޮށް އަންގާ އިޢުލާން ކުރީމެވެެ. ފެނުގެ ޚިދުމަތް މެދުކެނޑޭނެ ހުރިހާ ތަނަކަށް ނޯޓިސް ފޮނުވިފައިވާ ވާހަކަ ކަސްޓަމަރުންގެ މަޢުލޫމާތަށްޓަކައި ދަންނަވަމެވެ. އަދި މިކަމުން ކަސްޓަމަރުންނަށް ދިމާވެދާނޭ ދަތިތަކަށް މިކުންފުނީގެ ފަރާތުން ނިހާޔަތަށް މަޢާފަށް އެދެމެވެ.\n15 ރަބީޢުލްއާޚިރް 1434


Alli ah pressure nukuran Pochettino edhijje\nއަލީއަށް ޕްރެޝަރު ނުކުރަން ޕޮޗެޓިނޯ އެދިއްޖެ\nއިނގިރޭސި މިޑްފީލްޑާ ޑެލީ އަލީ\nމިދިޔަ ސީޒަންތަކުގައި ފެނުނު ކުޅުން ޓޮޓެންހަމް ހޮޓްސްޕާސްގެ މިޑްފީލްޑާ ޑެލީ އަލީގެ ކިބައިން މި ސީޒަންގައި ފެނިންގެ ނުދާ ކަމަށް ބުނެ އޭނާ އަށް ޕްރެޝަރު ނުކުރަން ސްޕާސްގެ ކޯޗް މައުރީޝިއޯ ޕޮޗެޓިނެ އެދިއްޖެ އެވެ.\nމިއަހަރު ޕޮޗެޓިނޯގެ ކިބައިން ކުރިން އޭނާގެ ކިބައިން ފެނުނު ކުޅުން ނުފެންނާތީ މީޑިއާއިންނާއި ފުޓްބޯޅައިގެ އެކި ފަރާތްތަކުން ދަނީ އަލީއަށް ފާޑު ކިޔަމުންނެވެ. އެންމެ ފާޅުކަން ބޮޑު ގޮތެއްގައި އެކަމަށް ފާޑުކީ މެންޗެސްޓާ ޔުނައިޓަޑްގެ ކުރީގެ ކެޕްޓަން ރޮއީ ކީން އެވެ. އޭނާ ބުނީ އަލީގެ ކިބައިން ކާމިޔާބަށް މަސައްކަތް ކުރުމުގެ ދަހިވެތިކަން މިހާރު ގެއްލިފައިވާ ކަމަށެވެ.\nޕޮޗެޓިނޯވެސް ގަބޫލު ކުރާގޮތުގައި މި ސީޒަންގައި އަލީގެ ފަރާތުން އަދި އެންމެ ރަނގަޅު ކުޅުން ނުދެއްކެ އެވެ. ނަމަވެސް ޕޮޗެޓީނޯ ބުނީ އަލީ ހޭދަ ކުރަމުން ދަނީ އޭނާގެ ކެރިއަރުގެ ކުރީކޮޅު ކަމަށާއި މާބޮޑަށް ޕްރެޝާ ކުރިމަތި ނުކޮށް އޭނާއަށް އެއްބާރުލުން ދޭން ޖެހޭ ކަމަށެވެ.\n"އަހަރެމެން ހަނދާން ކުރަން ޖެހޭނެ ޑެލީ އަދި ވަރަށް ޒުވާން ކަން އަދި އޭނާ ޕްރެޝަރު މާބޮޑަށް އެބައޮތް،" ނޫސްވެރިންނާ ވާހަކަ ދައްކަމުން ޕޮޗެޓިނޯ ބުންޏެވެ. "އެންމެންވެސް އޭނާ އާ މެދު ބޮޑެތި ކަންތައްތަކަށް އުންމީދު ކުރާނެ، އޭނާ އަކީ އިނގިރޭސި ގައުމީ ޓީމު ކުޅުންތެރިޔެއް ހަމައެޔާއެކު އަދި އޭނާއަށް 23 އަހަރު، ޕްރެޝަރު ދިނުމުގެ ބަދަލުގައި އަހަރެމެން ޖެހޭނެ އޭނާއަށް އެހީވާން."\nސައުތުހެމްޓަންގެ ހޮއިބިއާ ޓޮޓެންހަމްއަށް\nސެމީގައި ޔުނައިޓެޑާ ސެވިއްޔާ، އިންޓައާ ޝަކްޓާ


MTCC in Hinithunvumaaeku hassa campaign eh | Mihaaru\nއެމްޓީސީސީން "ހިނިތުންވުމާއެކު" ހާއްސަ ކެމްޕޭނެއް\n"ހިނިތުންވުމާއެކު" ކެމްޕޭން ފެށުމުގެ ގޮތުން އެރުވި ފުއްޕާހަން-- ފޮޓޯ: އެމްޓީސީސީ\nދުނިިޔޭގެ ކަސްޓަމާ ސާވިސް ހަފްތާއާ ގުޅުވައިގެން އެމްޓީސީސީން "ހިނިތުންވުމާއެކު"ގެ ނަމުގައި ހާއްސަ ކެމްޕޭނެއް ފަށައިފި އެވެ.\nމި ކެމްޕޭން ފައްޓަވައިދެއްވީ މިއަދު ބޭއްވި ހަފްލާއެއްގައި އެމްޓީސީސީގެ ސީއީއޯ ހަސަން ޝާހެވެ. އެމްޓީސީސީއަކީ އަބަދުވެސް ކަސްޓަމަރުންނަށް ހިދުމަތް ދިނުމުގައި މުހިންމު ސަމާލުކަމެއް ދޭ ކުންފުންޏެއް ކަމަށާއި ކެމްޕޭނުގެ ސަބަބުން މިކަން އިތުރަށް ހަރުދަނާވެގެންދާނެ ކަމަށް ޝާހު ވިދާޅުވި އެވެ.\nއެމްޓީސީސީގެ ސީއީއޯ "ހިނިތުންވުމާއެކު" ކެމްޕޭން ފައްޓަވައިދެއްވަނީ-- ފޮޓޯ: އެމްޓީސީސީ\nއެމްޓީސީސީން ބުނީ މި ކެމްޕޭނަކީ ކުންފުނީގެ ސްޓާފުންގެ މެދުގައި ކަސްޓަމާ ސާވިސްގެ މުހިންމުކަމާ މެދު ހޭލުންތެރިކަން އިތުރުކުރުމާއި ކުންފުނިން ޚިދުމަތް ލިބިގަންނަ ކަސްޓަމަރުންގެ ތަޖުރިބާ މިހާރަށް ވުރެ ރަނގަޅު ކުރުމަށް ކުރިއަށްގެންދާ ކެމްޕޭނެއް ކަމަށެވެ. މި ކެމްޕެއިގެ ސަބަބުން ކުންފުންޏާއި ކަސްޓަމަރުންނާ ދެމެދު އޮންނަ ގުޅުން އިތުރަށް ބަދަހިވެ ކަސްޓަމަރުން ކުންފުންޏަށް ކުރާ އިތުބާރު އިތުރުވާނެ ކަމަށް ވެސް އެ ކުންފުނިން ބުންޏެވެ.\nމި މަހުގެ 12 ވަނަ ދުވަހުގެ ނިޔަލަށް ކުރިއަށްގެންދާ މި ކެމްޕޭންގެ ތެރެއިން އެމްޓީސީސީގެ ކަސްޓަމަރުންނަށް ހާއްސަކޮށްގެން ތަފާތު ހަރަކާތްތައް ކުރިއަށްގެންދާނެ ކަމަށް އެ ކުންފުނިން ބުންޏެވެ.\nއެމްޓީސީސީ ކަސްޓަމަރުންގެ ހިދުމަތް\nހިނިތުންވުމާއިއެކު ޥިލިމާލޭ / މާލޭ (ދާންނާގިމަތަ) ފާޚާނާތައް ރަނގަޅުކޮއްބަލަ. ތަނުގެ ސާފު ތާހިރުކަން 0%. ސުކޫލް ކުދިންވެސް ބޭނުންކުރަންޖެހޭ މި ތަންތަން ނުބެލެހެއްޓޭ. ފެރީ ތަކުގައި ފާޚާނާނުހުރޭ، ކުރަފިތައް ހިނތުންވެ ތިބޭ މަންޒަރުފެންނަނީ. އެއްފެރީއެއްގައި އެބަހުރި މުއްދަތުހަމަވެފައި ހުރި ޕެސްޓުކޮންޓްރޯލް ސަޓިފިކެޓު. ހިނިތުންވުމާއިއެކު ވަރައް ސަލާމް.\nއައިޖީއެމްއެޗުގާ އުޅޭ ކުދިންނަށް ތިކެންޕޭނު ޖައްސުވާބަލަ.


2 Kunfunyakun MIRA Ah Faisaa Dhakkan Hukumkohffi - Vaguthu\nކޮވިޑް-19: ފައްސިވާ ދިވެހިންގެ އަދަދު ވަރަށް ބޮޑަށް އިތުރު! - 10 ގަޑިއިރު ކުރިން\nދެ ކުންފުންޏަކުން މީރާއަށް ފައިސާ ދައްކަން ހުކުމްކޮށްފި\n1 އަހަރު ކުރިން ( ފެބުރުއަރީ 17, 2019 )\nދެ ކުންފުންޏަކުން، މީރާއަށް ފައިސާ ދެއްކުމަށް ސިވިލް ކޯޓުން މިއަދު ޙުކުމް ކޮށްފިއެވެ.\nމީރާއަށް ފައިސާ ދައްކަން ހުކުމްކޮށްފައި ވަނީ، އޭ.އޭ.އޭ ޓްރޭޑިންގް ކޮމްޕެނީ ޕްރައިވެޓް ލިމިޓެޑް އާއި މެދުފުށި އިންވެސްޓްމަންޓް ޕްރައިވެޓް ލިމިޓެޑުގެ މައްޗަށެވެ.\nއެގޮތުން މީރާއަށް ބީ.ޕީ.ޓީ އަދި އެއާއިގުޅޭ ޖޫރިމަނާގެ ފައިސާ ދެއްކުމަށް އޭ.އޭ.އޭ ޓްރޭޑިންގް ކޮމްޕެނީ ޕްރައިވެޓް ލިމިޓެޑްގެ މައްޗަށް ވަނީ ހުކުމްކޮށްފައެވެ. އަދި މެދުފުށި އިންވެސްޓްމަންޓް ޕްރައިވެޓް ލިމިޓެޑު އިން ޓީ.ޖީ.އެސް.ޓީ އާއި އެއާގުޅޭ ޖޫރިމަނާގެ ފައިސާ ދެއްކުމަށް މެދުފުށި އިންވެސްޓްމަންޓް ޕްރައިވެޓް ލިމިޓެޑު މައްޗަށް ވަނީ ހުކުމްކޮށްފިއެވެ.\nއޭ.އޭ.އޭ ޓްރޭޑިންގް ކޮމްޕެނީ ޕްރައިވެޓް ލިމިޓެޑުގެ މައްޗަށް ބީ.ޕީ.ޓީ އާއި އެއާގުޅޭ ޖޫރިމަނާ އަދި އިންޓްރެސްޓުގެ ފައިސާގެ ގޮތުގައި ޖުމްލަ 57287 ޑޮލަރު އާއި 61450 ރުފިޔާ އަރަމުންދާ ޖޫރިމަނާއާއެކު ތިން މަސްދުވަހުގެ ތެރޭގައި ދައްކާ ޚަލާޞް ކުރުމަށް ކޯޓުން ވަނީ ޙުކުމްކޮށްފައެވެ.\nއަދި މެފުށި އިންވެސްޓްމަންޓް ޕްރައިވެޓް ލިމިޓެޑުގެ މައްޗަށް ޙުކުމް ކޮށްފައިވަނީ ޓީ.ޖީ.އެސް.ޓީ އާއި އެއާގުޅޭ ޖޫރިމަނާގެ ގޮތުގައި ޖުމްލަ 705680.43 ޑޮލަރު އަރަމުންދާ ޖޫރިމަނާއާއެކު 05 (ފަހެއް) މަސްދުވަހުގެ ތެރޭގައި ދައްކާ ޚަލާޞް ކުރުމަށެވެ.\nއަލީ ވަހީދުގެ ފޯނާއި ލެޕްޓޮޕް ފުލުހުންގެ ބެލުމުގެ ދަށަށް\nޝިމާ ދަތުރުކުރި ކަމަށް ބެލެވޭ ޑިންގީ ފެނިއްޖެ\nފްލޫ ކްލިނިކްތަކަށް ދާ މީހުންގެ އަދަދު އިތުރުވެއްޖެ\nފެބުރުއަރީ 17, 2019 20:21\nނޫނޭ ޔާމީން ސަރުކާރުގަ އެކަނި ހުކުމް ކުރާނީ. މިހާރުކުރާ ހުކުމް އޭ އަނިޔާވެރި ކަމެއް ނޫން.


ފިރުއައުނުގެ ވެރިކަން ހިމާޔަތްކުރަން އުފަންވި ހުރިހާ ކުޑަކުދިން މެރި- ރާއްޖޭގަ އެންމެން ޖަލަށް: އެވިލާ\nވެރިކަން ހިމާޔަތްކުރުމުގެ ދަހިވެތިކަމުގައި މޫސާގެފާނުގެ ފިރުއައުނު ކުރި ކަމަކީ އުފަންވާ ހުރިހާ ފިރިހެން ތުއްތު ކުދިން ހަމަ އުފަންވާއިރަސް މެރުން ކަމަށާއި ރާއްޖޭގައި ކުރާ ކަމަކީ ވެރިކަމަށް "ބިރެއް" ކަމަށް ހީވާ އެންމެން ހިފައި ހައްޔަރުކޮށް ޖަލުގައި ބަންދުކުރުން ކަމަށް ތޮއްޑޫ ދާއިރާގެ މެންބަރު އިބްރާހީމް ޙަސަން ވިދާޅުވެއްޖެއެވެ.\nއިބްރާހީމް ޙަސަން ވިދާޅުވީ ފިރުއައުނު އަމުރުކުރުމުން ތުއްތު ކުދިން އުފަން ވުމުން އެއްވެސް ރަޙްމެއް ނެތި ޤަތުލުކޮށްދޭނެ ބައަކު އެއިރުވެސް ތިބި ކަމަށާއި ފިރުއައުނުގެ އަމުރު ފުރިހަމައަށް ތަންފީޒުކޮށްދިން ކަމަށެވެ.\n"ނަމަވެސް ކިހިނެއްތޯ އާޚިރުގައިވީ؟ މޫސާގެފާނު ހަމަ އުފަންވެވަޑައިގެންނެވި. ޝަހީދުކޮށެއްވެސް ނުލެވުނު. އަދި ބޮޑުފުޅުވީ ހަމަ ފިރުއައުނުގެ އަމިއްލަ ގަނޑުވަރުގައި ފިރުއައުނުގެ ބެލުމުގެދަށުން. ހުރިހާ އިނާޔަތްތަކެއްވެސް ލިބިވަޑައިގެން ހުންނަވައި."\nއިބްރާހީމް ޙަސަން ވިދާޅުވީ މިއީ މާތްﷲ މުޅި ދުނިޔެއަށް ދަައްކަވައިދެއްވަވާފައިވާ ދެމެހެއްޓެނެވި މުޢުޖިޒާތެއް ފަދަ ކަމެއް ކަމަށެވެ. އަދި އެވާހަކަތައް ކީރިތި ޤްރްއާނުގައި މާތްﷲ ބަޔާންކޮށްދެއްވަވާފައި އެވަނީ އެ އާޔަތްތައް ކިޔައި ޢިބްރަތް ޙާޞިލުކުރުމަށް ކަމަށެވެ.\n"ނަމަވެސް ކީއްތޯ ކުރާނީ؟ ކަމެއް ރަނގަޅު ގޮތުގައި ވިސްނޭނީ ހަސަދަވެރިކަމާ ފަސާދައިން ކިލަނބުނުވާ، އަމިއްލަ އެދުމުން ފުރިފައި ނުވާ ސާފު ހިތަކާއި ޝައިޠާނާގެ ކިބައިން ސަލާމަތްވެފައިވާ މިނިވަން ސިކުނޑިއަކުން ވިސްނީމަ. އެހެންނޫނީ އެއްވެސް ރަނގަޅުކަމެއް ނުވިސްނޭނެ. ރަނގަޅު ގޮތެއްވެސް ނުވިސްނޭނެ. ކީރިތި ޤްރްއާނުގެ އާޔަތްތަކުގައި ބަޔާންކުރައްވާ ކަންކަމެއްވެސް ނުވިސްނޭނެ."\nއިބްރާހީމް ހަސަން ވިދާޅުވީ ފިރުއައުނުގެ އަމުރުތަކަކީ ކަނޑައެޅިގެން ނުބައިކަމާއި އަނިޔާވެރިކަން ހައްދުފަހަނައަޅާފައިވާ އަމުރުތަކެއްކަން ރަނގަޅަށް އެނގިތިބެވެސް ފިރުއައުނު ކުރިހައި އަމުރުތަކަށް ކިޔަމަންވި ބައަކު ތިބި ކަމަށެވެ. އަދި އެއެންމެންވެސް ފިރުއައުނާއިއެކު ޣަރަޤުވެގެންދިއަކަންވެސް ހަމަ ކީރިތި ޤްރްއާނުން އެނގެން އެބައޮތް ކަމަށެވެ.\nއިބްރާހީމް ޙަސަން ވިދާޅުވީ މިއަދު ރާއްޖެއިން ފެންނަމުން މިދާ ކަންކަމަކީވެސް ހަމަ ފިރުއައުނުގެ ލަޝްކަރާއި އެއްވެސް ތަފާތެއް ހުރި ކަންކަން ނޫން ކަމަށެވެ. ކަންކަން ނިމިގެންދާނެ ގޮތް މޮޅަށް ދެނެވޮޑިގެންވަނީ ހަމަ ހުރިހާ ކަމެއް އެންމެ މޮޅަށް ދެކެދެނެވޮޑިގެންވާ މާތްﷲ ކަމަށެވެ.\nކީރިތި ޤްރްއާނުން ފެންނަން ހުރި މިބާވަތުގެ ކަންކަމަށް އެންމެން، ސަލާމަތީ ބާރުތަކުންވެސް ވިސްނައި ފިކުރުކޮށް ކީރިތި ޤްރްއާނުން ޢިބްރަތް ހާޞިލުކުރުމަށް އިބްރާހީމް ޙަސަން ވަނީ ގޮވާލައްވައިފައެވެ.


"ނޮވެމްބަރ" ރިލީޒްކުރާ ތާރީޙު ފަސްކޮށްފި\n"ނޮވެންބަރު" އަކީ ޑާކްރެއިން އިން މިހާތަނަށް އުފައްދާ އެންމެ ބަޖެޓު ބޮޑު ފިލްމު\nފިލްމު ފަސްކޮށްފައި ވަނީ 2021 ވަނަ އަހަރުގެ ކުރީކޮޅަށް\nރިލީޒް ކުރާ ތާރީޙް ފަސްކޮށްފައި ވަނީ ކޮވިޑް 19ގެ ސަބަބުން\n27 މެއި 2020 | ބުދަ 03:28\nޑާކްރެއިން އެންޓަޓެއިންމެންޓްގެ ފިލްމު" ނޮވެމްބަރ" ގެ ޕޯސްޓަރު\nޑާކްރެއިން އެންޓަޓެއިންމެންޓްގެ ކުރިއަށް އޮތް ފިލްމު" ނޮވެމްބަރ" ރިލީޒްކުރާ ތާރީޙު ފަސްކޮށްފިއެވެ.\nފިލްމުގެ ޕްރޮޑިއުސަރު މުހައްމަދު އަލީ (މޮގާ) އެނާގެ ފޭސްބުކްގައި ކޮށްފައިވާ ޕޯސްޓެއްގައި ބުނީ، "ނޮވެމްބަރު" ރިލީޒް ކުރާ ތާރީޙް ފަސްކުރަން ނިންމީ ކޮވިޑް 19 ގެ ސަބަބުން ކަމަށެވެ.\nމި އަހަރުގެ ޖުލައި މަހު ރިލީޒްކުރަން ނިންމާފައިވީ ނަމަވެސް މި ތާރީޙު ވަނީ 2021 ވަނަ އަހަރުގެ ކުރީކޮޅަށް ފަސްކުރެވިފައެވެ. މި ފިލްމް ރިލީޒް ކުރުން ލަސްކޮށްފައި ވަނީ ގިނަ ފަރާތްތަކަކަށް ކޮވިޑްގެ ބިރުވެރިކަމެއް ނެތި ފިލްމު ބެލުމުގެ ފުރުސަތު ފަހިކުރުމުގެ ގޮތުން ކަމަށެވެ. އަދި ޕްރޮޑަކްޝަން ހައުސްއެއްގެ ގޮތުން ޑާކްރެއިން އިން އަބަދުވެސް އިސްކަން ދޭނީ ރައްޔިތުންގެ ރައްކާތެރިކަމާއި ދޮޅަހެޔޮކަމަށް ބެނެފައިވެއެވެ.\n"ނޮވެމްބަރު" އަކީ އައިޝަތު ފުވާދާއި އަހުމަދު ތޮލާލުގެ ސްކްރިޕްޓްއަކަށް އަލީ ޝިފާއު (ޗިއްޕެ) ޑައިރެކްޓްކުރާ ލޯބީގެ ފިލްމެކެވެ.\nފިލްމުގެ ލީޑު ރޯލުން ފެންނާނީ ޑާކްރެއިންގެ ގިނަ ފިލްމުތަކުގެ ލީޑު ރޯލުން ފެނިގެންދިޔަ މަރިޔަމް މަޖުދާއާއި ޖުމައްޔިލް ނިމާލެވެ. އަދި މި ފިލްމަކީ މި ދެތަރިން އެކުގައި ފެނިގެންދާ ޑާކްރެއިން އެންޓަޓެއިންމަންޓްގެ ހަތަރު ވަނަ ފިލްމުކަމަށްވާއިރު މިއީ ޑާކްރެއިން އެންޓަޓެއިންމަންޓްގެ ފިލްމަކުން މި ދެތަރިން އެކުގައި ޕެއަރ އެއްގެ ގޮތުގައި ފެނިގެންދާނެ ފަހު ފިލްމުކަން ފާހަނގަކޮށްލެވެއެވެ.\nމި ފިލްމުގެ މަންޒަރުތައް ނަގާފައިވަނީ މާލޭގެ އިތުރުން ސިންގަޕޫރާއި އަތޮޅުތެރޭގެ ބައެއް ރަށްރަށުގައެވެ. ސިންގަޕޫރުގައި ސިންގަޕޫރުގެ ހިތްގައިމު ޞަރަޙައްދުތަކުގައި ފިލްމުގެ ބައެއް މަންޒަރުތައް ޝޫޓް ކޮށްފައިވާއިރު ކުރީގެ މަޝްހޫރު ތަރި އިސްމާއިލް ވަޖީހުގެ އިތުރުން އޭނާގެ ފިރިހެން ދަރިފުޅު ތަރީޝް އިސްމާއިލްވެސް ވަނީ ބައިވެރިވެއެވެ. މިއީ ވަޖީހުގެ ދަރިފުޅު ތާރިޝް ފިލްމަކުން ފެންނާނެ ފުރަތަމަ ފަހަރެވެ.\nމި ފިލްމަކީ ގިނަ އަދަދެއްގެ ތަރިން ފެނިގެންދާ ފިލްމެކެވެ. އާ ގިނަ ފަންނާނުން ފެނިގެންދާނެ އިރު ރާއްޖޭގައި ފުރަތަމަ ފަހަރަށް ބޭއްވި ފްރެންޗައިޒް ޝޯވ މޯލްޑިވިއަން އައިޑަލް ސީޒަން އެކަކުން ވިދާލި ލަވަކިޔުންތެރިޔާ ޝަލަބީ އިބްރާހީމްގެ އިތުރުން މަޝްހޫރު ޕްރެޒެންޓަރު މޫސާ ވަސީމް އަދި މޭނާ ހައްސާން ފަދަ ބެލުންތެރިންގެ މެދުގައި މަގުބޫލު ފަންނާނުން "ނޮވެންބަރު" އިން ފެންނާނެއެވެ.\nޑާކްރެއިން އިން އެންމެ ފަހުން ސްކްރީން ކުރީ ކޮމެޑީ ފިލްމު "މާމުއި" އެވެ. އަދި ފިލްމު" ނޮވެންބަރު" އަކީ ޑާކްރެއިން އިން މިހާތަނަށް އުފައްދާ އެންމެ ބަޖެޓު ބޮޑު ފިލްމު ކަންވެސް ފާހަނގަކޮށްލެވެއެވެ.


Mulhi market gai kandoodhoo mirus!\nމުޅި މާރުކޭޓުގައި ކަނޑޫދޫ މިރުސް!\nދުވާލަކު 50 ކިލޯ މިރުސް ވިއްކާލެވޭ\nމިރުސްކިލޯއެއް އުޅެނީ 100ރ. އަށް\nކަނޑޫދޫ މިރުހަށް ޑިމާންޑް ބޮޑު\nކ. މާލެ 20 ޖޫން 2017 | އަންގާރަ 13:29 6,903\nމާރުކޭޓުގައި މިރުސް ތިޔާގި - ރާއްޖެ އެމްވީ\nލޯކަލް މާރުކޭޓުގައި މިރުސް ތިޔާގި އިރު، އެންމެ ގިނައިން ހުރީ، ކަނޑޫދޫ މިރުހެވެ.\nތ ކަނޑޫދޫ މިރުސް މާރުކޭޓުގެ ގިނަ ވިޔަފާރިވެރިން ވިއްކަނީ އެ މިރުހަށް އޮންނަ ޑިމާންޑް ބޮޑުވުމުގެ ސަަބަބުންކަމަށް މިރުސް ވިއްކާ ފަރާތްތަކުން ބުނެ އެވެ.\nއެގޮތުން ކަނޑޫދޫ މިރުހުގެ ކުޅިކަން ގަދަވެފައި ރަހަވެސް މީރު ކަަމަށް،މާރުކޭޓުގައި މިރުސް ވިއްކާ ފަރާތްތަކުން ބުނެ އެވެ.\n"ދުވާލަކު 40 ކިލޯ 50 ކިލޯ ވިއްކާލެވޭނެ. އެންމެ މަދުވެގެންވެސް 25 ކިލޯ ވިއްކާލެވޭނެ." މިރުސްވިއްކާ ފަރާތަކުން ފާހަގަކުރި އެވެ.\nމާރުކޭޓުގައި މިރުސް ކިލޯއެއްގެ އަގު އުޅެނީ 100 ގްރާމް 15ރ. އާއި 20ރ. ދެމެދުގެ އަގުތަކެއްގަ އެވެ. މިރުސް ކިލޯއެއްގެ އަގު އުޅެނީ، 100ރ. އަށެވެ. މިރުހުގެ އަގު ދަށްވެފައިވަނީ، މިރުސް ލިބެން ހުންނަ ވަރު މާރުކޭޓުގައި އިތުރުވުމުން ކަމަށް މިރުސް ވިއްކާ ފަރާތްތަކުން ބުނެ އެވެ.\nމާރުކޭޓުގައި ދެން އެންމެ ގިނައިން ހުރީ ލ އަތޮޅުގެ މިރު އެވެ. ލ އަތޮޅު ވެސް ކަނޑޫދޫގައި އުފައްދާ މިރުހުގެ މުޑުުވަތް ހައްދަމުންދާ އިރު، ކަނޑޫދޫ މިރުހާއި ލ އަތޮޅު އުފައްދާ މިރުހުގެ ރަހާއިގައި ތަފާތުތަކެއް ހުންނަ ކަމަށް، މިރުސް ވިއްކާ ފަރާތްތަކުން ބުނެ އެވެ.\nމިދުވަސް ވަރު ގިނަ އަދަދެއްގެ މިރުސް ގެންނަ އިރު ހަފްތާއަކު ދޭއް ނުވަތަ ތިން ޓަނުގެ މިރުސް މާރުކޭޓަށް ގެންނަކަމަށް ވިޔަފާރިވެރިން ބުނެ އެވެ.\n"ތ އަތޮޅު ކަނޑޫދޫގައި ނޯވޭ، މިރުސް ސަޕްލައި ކުރާ ބޯޓެއް. އާއްމުކޮށް، މިރުސް ގެންނަނީ އެއަތޮޅުގެ ތިން ބޯޓަކުން. އެއީ ތިމަރަފުށީ ދެ ބޯޓަކާއި ލ އަތޮޅުގެ ބޯޓެއް. އެންމެ ގިނައިން ގެންނަނި ތިމަރަފުށީ ބޯޓުތަކުން." ކަނޑޫދޫ މިރުސް ވިއްކާ ވިޔަފާރިވެރި އަކު ބުންޏެވެ.\nލޯކަލް މާރުކޭޓުގައި މިރުހުގެ އަގު ހެޔޮވެފައިވާއިރު ރަމަޟާން މަސް ފެށުނު އިރު މިރުސްކިލޯއެއް ވިއްކާފައިވަނީ 800ރ. އަށެވެ.\nކަރާގެ އަގަށް ބަލާ އިރު، ކަރާ ކިލޯއެއްގެ އަގު ވަނީ 40ރ. އާއި 50ރ. އާ ދެމެދުގެ އަގުތަކެއްގަ އެވެ.\nކަރާގެ އަގު އުފުލުނު ނަމަވެސް، ކުރިއަށް އޮތް ދުވަސްތަކުގައި ޖުމްލަކޮށް ހުރިހާ ބާވަތެއްގެ އަގުވެސް ދަށަށްދާނެ ކަމަށް ތަކެތި ވިއްކާ ފަރާތްތަކުން ބުނެ އެވެ.


Felivarugai kaanaa vihavegen ulhey kamah habaru fathuranee...\nރާއްޖެ - މިފްކޯ\nފެލިވަރުގައި ކާނާ ވިހަވެގެން އުޅޭ ކަމަށް ޚަބަރު ފަތުރަނީ މައުލޫމާތު ނުހޯދާ: މިފްކޯ\nއެތަނުގެ ސާފުތާހިރު ކަމަކީ ބައިނަލް އަޤުވާމީ މިންގަނޑު ތަކެއްގައި ބަލަހައްޓަމުން އަންނަ ތަނެއް ކަމަށް މިފްކޯއިން ބުނި\nކ. މާލެ 11 ފެބުރުއަރީ 2019 | ހޯމަ 00:47 1,393\nފެލިވަރު މަސްފެކްޓްރީގައި މަސްބަންދު ކުރަނީ - ރާއްޖެއެމްވީ\nޅ.ފެލިވަރުގައި ކާނާ ވިހަ ވުމުގެ ސަބަބުން ގިނަ އަދަދެއްގެ ބަޔަކަށް ފަރުވާ ދެމުންދާކަމަށް ފެތުރެމުންދާ ޚަބަރަކީ ކަމުގެ ފުރިހަމަ މައުލޫމާތު ނުހޯދާ ފެތުރެމުންދާ ޚަބަރެއް ކަމަށް މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ ލިމިޓެޑް (މިފްކޯ) އިން ބުނެފިއެވެ.\nމިފްކޯއން ނެރެފައިވާ ނޫސްބަޔާނެއްގައި ބުނެފައިވަނީ ފެލިވަރަކީ ރާއްޖޭގައި އެންމެ ފުޅާދާއިރާއެއްގައި ކާބޯތަކެތި އުފައްދާ ކާރުހާނާއެއް ހިންގާ ތަނަކަށް ވީހިނދު އެތަނުގެ ސާފުތާހިރު ކަމަކީ ބައިނަލް އަޤުވާމީ މިންގަނޑު ތަކެއްގައި ބަލަހައްޓަމުން އަންނަ ތަނެއް ކަމަށެވެ.\nއެހެންކަމުން ފެލިވަރުގެ މުވައްޒަފުންގެ ކެއިންބުޔުމަށް ބޭނުން ކުރާ ތަކެއްޗާއި އެތަކެތި ތައްޔަރު ކުރާ ތަންތަނާއި، ބޭނުންކުރާ ވަށީލަތްތަކުގެ ސަބަބުން މިފަދަ ކަމެއް ހިންގުމަކީ ވަރަށްވެސް ނާދިރު ކަމެއް ކަމަށް ބަޔާނުގައި ވެއެވެ.\nފެލިވަރުގައި ކާނާ ވިހަވުމުގެ ސަބަބުން ގިނަ އަދަދެއްގެ ބަޔަކަށް ފަރުވާ ދެމުންދާ ކަމަށް މީޑިއާގައި ފެތުރެމުންދާ ޚަބަރަކީ ކަމުގެ ފުރިހަމަ މައުލޫމާތު ނުހޯދާ ފެތުރެމުންދާ ޚަބަރެއް ކަމަށް މިފްކޯއިން މައުލޫމާތު ދެއެވެ.


Maumoon 29 million rufiya nengevi kamah bunaa massala hekkaa eku alun husha halhaifi | Mihaaru\nމައުމޫން 29 މިލިއަން ރުފިޔާ ނެންގެވި ކަމަށް ބުނާ މައްސަލަ ހެއްކާ އެކު އަލުން ހުށަހަޅައިފި\n20 ސެޕްޓެމްބަރ 2019 - 13:17 49 comments\nކުރީގެ ރައީސް މައުމޫން އަބްދުލްގައްޔޫމް، އަނބުރާ ދައްކަވާ ގޮތަށް ނެންގެވި ކަމަށް ބުނާ 29 މިލިއަން ރުފިޔާ، ޑީއާރުޕީގެ ލީޑަރު އަބްދުﷲ ޖާބިރަށް ހަވާލުކޮށްފައި ނުވާތީ މައުމޫނާ ދެކޮޅަށް ފުލުސް އޮފީހަށް ހުށަހެޅުއްވި މައްސަލަ ނުބަލަން ނިންމުމުން ހެއްކާ އެކު އަނެއްކާ ވެސް އެ މައްސަލަ ޖާބިރު ފުލުސް އޮފީހަށް ހުށަހަޅުއްވައިފި އެވެ.\nޖާބިރު "މިހާރު" އަށް މިއަދު ވިދާޅުވީ މައުމޫން ފައިސާ އަށް ހިޔާނާތްތެރިވި މައްސަލަ އެންމެ ފުރަތަމަ ހުށަހެޅުއްވީ އެއްވެސް ހެއްކެއް ނެތި ކަމަށެވެ. އަދި އެއްވެސް ހެއްކެއް ހުށަހަޅާފައި ނެތުމުން ފުލުހުން މައްސަލަ ނުބަލަން ނިންމީ ކަމަށް ވެސް ޖާބިރު ވިދާޅުވި އެވެ.\nއެހެންވެ، ގިނަ އަދަދެއްގެ ހެއްކާ އެކު، އިއްޔެ ފުލުހުންނަށް މައްސަލަ ހުށަހަޅުއްވާފައިވާ ކަމަށް ޖާބިރު ވިދާޅުވި އެވެ. އެކަމަކު އެ ހެކިތަކާ ބެހޭ އިތުރު ތަފްސީލެއް ޖާބިރު ނުދެއްވަ އެވެ. ޖާބިރު ވިދާޅުވީ އެއީ ތަހުގީގު ކުރަމުންދާ މައްސަލައަކަށް ވާތީ އިތުރަށް އެއްޗެއް ވިދާޅު ނުވެވޭނެ ކަމަށެވެ.\nއެ މައްސަލަ ފުލުހުން މިހާރު ބަލައިގެންފައިވާ ކަމަށް ވެސް ޖާބިރު ވިދާޅުވި އެވެ.\nއޭނާ ކުރިން ވިދާޅުވީ، ރިޔާސީ އިންތިހާބުގެ ތެރޭގައި 29 މިލިއަން ރުފިޔާ މައުމޫނަށް ދެއްވީ ލޯނެއްގެ ގޮތުގައި އަނބުރާ ދައްކަވާ ގޮތަށް އިންޓަރެސްޓް ވެސް އަރާ ގޮތަށް ކަމަށެވެ. އަދި ފައިސާ ދިނުމާ ގުޅޭ މަޝްވަރާތައް ބޭއްވީ މެލޭޝިއާގެ ވެރިރަށް ކުއާލަލަމްޕޫރުގައި ހުންނަ ހޮޓަލެއްގައި ކަމަށް އޭނާ ވިދާޅުވި އެވެ.\nއޭނާ ވިދާޅުވީ އެ ފައިސާ ނެންގެވީ މައުމޫންގެ އަމިއްލަ ގެކޮޅު މ. ކިނބިގަސްދޮށުގެ މޯގޭޖް ކުރައްވާފައި ކަމަށެވެ. އެ ފައިސާ ނުދައްކަވައިފި ނަމަ، ކިނބިގަސްދޮށުގެއާ ހަވާލުވާނެ ކަމަށް ވިދާޅުވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ފުލުހުން މެމްބަރު އަބްދުﷲ ޖާބިރު (ކާށިދޫ) ރިޔާސީ އިންތިޚާބު މައުމޫން ރިފޯމް މޫވްމެންޓް (އެމްއާރުއެމް)


Maliku gai Raa huhdha kurun dhuniyeyge samaalu kamah, BJP ge beynumakee Raajje hen tharaggee kurun! | Atoll News\nމަލިކުގައި ރާ ހުއްދަ ކުރުން ދުނިޔޭގެ ސަމާލުކަމަށް، ބީޖޭޕީގެ ބޭނުމަކީ ރާއްޖެ ގޮތަށް ތަރައްގީ ކުރުން!\nލަކްޝަދީބުގެ ރަށެއް --\nޝާއިޢުކުރީ: ފާޠިމަތު ފާޒިހާ ޖޫން 1, 2021, 14:39\nއިންޑިއާގެ ޔޫނިއަން ޓެރަޓަރީގައި ހިމެނޭ ލަކްޝަދީބުގައި ބަނގުރާ ހުއްދަ ކޮށް ގެރިކަތިލުން ހުއްދަ ކުރީ ދިވެހިރާއްޖެއަށް އަންނަމުންދާ ފަދަ ތަރައްގީއެއް އެ ރަށްތަކަށް ގެނައުމަށް ކަމަށް އިންޑިއާގެ މައި ސަރުކާރު ހިންގާ ބީޖޭޕީގެ މަޖިލީސް މެމްބަރުން ވިދާޅުވެއްޖެ އެވެ.\nއިންޑިއާގެ މައި ސަރުކާރުން ވަނީ މަލިކު ހިމެނޭހެން ލަކްޝަދީބުގައި ބީޖޭޕީން ބޭނުންވާ ގާނޫނުތަން ތަންފީޒު ކުރުމަށް ހާއްސަކޮށް އެޑްމިނިސްޓްރޭޓަގެ މަގާމަށް ޕްރަފުލް ޕަޓޭލް އައްޔަން ކޮށްފަ އެވެ. އޭނާ އަކީ އިންޑިއާގެ ބޮޑުވަޒީރު ނަރެންދްރަ މޯދީގެ ވަރަށް އަރިސް މީހެކެވެ.\nލަކްޝަދީބު ގައި މަލިކާއި އެކު މީހުން ދިރިއުޅޭ 10 ރަށް އޮވެ އެވެ. އެ ރަށްތަކުގައި ޖުމްލަ 64،000 މީހުންގެ އާބާދީއެއް އޮވެ އެވެ.\nއެޑްމިނިސްޓްރޭޓަރު ޕަޓޭލްގެ ނިންމުންތަކާއި އެކު ލަކްޝަދީބުގެ ރަށްތަކުގައި ވަނީ އިންޑިއާގެ ސަރުކާރާއި ދެކޮޅަށް މުޒާހަރާ ކުރަން ފަށާފައި އެވެ. އެމީހުންގެ މުޒާހަރާތަކުގައި “ސޭވް ލަކްޝަދީބު” ބޭނުން ކުރަމުންދާއިރު ގޮވާލަމުން ދަނީ އެމީހުންގެ ހައްގުތައް ކަށަވަރުކޮށްދިނުމަށެވެ.\nމި މުޒާހަރާތައް ސޯޝަލް މީޑިއާ އައި އިންޑިއާ މީޑިއާގެ އިތުރުން މިހާރު ވަނީ ބައިނަލްއަގުވާމީ މީޑިއާގެ ސަމާލު ކަމަށް އައިސްފަ އެވެ. އަދި ބައިނަލް އަގުވާމީ މީޑިއާގައި ލަކްޝަދީބު ރައްޔިތުން ދަނީ އިންޑިއާ ސަރުކާރާރުގެ ނިންމުންތަކާއި ދެކޮޅު ކަން ހާމަކޮށް އިންޓަވިއު ދެމުންނެވެ\nޕްރަފުލް ޕަޓޭލް —\nމިކަމާއި ގުޅިގެން އިންޑިއާ ސަރުކާރަށް އަމާޒުވެފައިވާ ފާޑުކިޔުންތަކާއި ގުޅިގެން މަތީ މަޖިލީހުގައި ބީޖޭޕީއަށް ނިސްބަތްވާ މަޖިލީސް މެމްބަރުން ވިދާޅުވެފައިވަނީ މައި ސަރުކާރުން ބޭނުންވަނީ ލަކްޝަދީބުގެ ރަަށްތައް ޒަމާނާއި އެއްގޮތަށް ތަރައްގީ ކުރުމަށެވެ. އަދި އެންމެ ބޮޑު އަމާޒަކީ އެ ރަށްތަކަކީ ރާއްޖެ ފަދައިން ޓޫރިޒަމްގެ މަގުބޫލު މަންޒިލުތަކަކަށް ހެދުން ކަމަށް ވިދާޅުވެފައިވެ އެވެ.\nލަކްޝަދީބުގައި އަމަލު ކުރަމުން އަންނަ ގާނޫނަށް ޕަޓޭޓް އެޑްމިޓްރޭޓަރު ކަމާއި ހަވާލުވުމަށް ފަހު ގެނައި ބަދަލުތައް:\nގެރި ކަތިލައި ގެރީގެ މަހުގެ ވިޔަފާރި ކުރުން މަނާކުރުން\nލަކްޝަދީބުގެ ހުރިހާ ރަށެއްގައި ބަނގުރާ ވިއްކުމާއި ބުއިން ހުއްދަ ކުރުން\nޕަންޗާޔަތު ނުވަތަ ކައުންސިލަރު ކަމަށް ދެ ދަރިންނަށްވުރެ ގިނައިން ހުންނަ މީހަކަށް ކުރިމަތި ނުލެވޭނެ\nރައްޔިތުންގެ ގެދޮރާއި ބިންތައް އެޑްމިނިސްޓްރޭޓަރު ބޭނުންވެއްޖެ ކޮންމެ ވަގުތަކު ދައުލަތަށް ނެގޭނެ\nމައި ސަރުކާރުގެ ނިންމުންތަކާއި ދެކޮޅު ހަދައި ޕަޓޭލް މަގާމުން ދުރުކުރުމަށް ލަކްޝަދީބުގެ ރައްޔިތުންނަށް އެއްބާރުލުން ދިނުމުގެ ގޮތުން ކެރެލާ ސްޓޭޓްގެ ގާނޫނު ހަަދާ މަޖިލީހުން ވަނީ ގަރާރެއް ފާސްކޮށްފަ އެެވެ. އެ ގަރާރުގައި ވަނީ ޕަޓޭލް މަގާމުން ދުރު ކުރުމަށް މައި ސަރުކާރަށް ހުށަހަޅަން ފާސްކޮށްފަ އެވެ.\nލަކްޝަދީބު އޮންނަނީ ކެރެލާ ސްޓޭޓްގެ ބައެއްގެ ގޮތުގައި އެވެ. އަދި އެ ރަށްތަކަށް ދަތުރު ކުރާ ފެރީގެ ދަތުރުތައް ފަށާނީ ކެރެލާގެ ކޮޗިން ސިޓީންނެވެ.\nޚިޔާލު 1 on "މަލިކުގައި ރާ ހުއްދަ ކުރުން ދުނިޔޭގެ ސަމާލުކަމަށް، ބީޖޭޕީގެ ބޭނުމަކީ ރާއްޖެ ގޮތަށް ތަރައްގީ ކުރުން!"\nހަސަނަ ފުޅު | ޖޫން 1, 2021 at 14:47 |\nމިހާރުވެސް ރާއްޖޭގަ މިއޮތީ ރާހުއްދަކޮށްފަ ކުފުރުގެ ގާނުނެއްހަދައި އެއައް ދިވެން ތަބާވާ މަޖުބޫރުކޮށްފަ


Champions league: Valencia aidhashuve Ajax kataifi\nޗެމްޕިއަންސް ލީގު: ވެލެންސިއާ އަތްދަށުވެ އަޔަކްސް ކަޓައިފި\nމި މެޗު ނިމިގެންދިޔައީ 1-0 ގެ ނަތީޖާ އަކުން\nމި ގްރޫޕުން ދެވަނަ ބުރަށް ދަތުރުކުރީ ވެލެންސިއާ އަދި ޗެލްސީ\nކ. މާލެ | 11 ޑިސެންބަރ 2019 | ބުދަ 09:32 | 2,347\nއަޔަކްސް އަދި ވެލެންސިއާ ބައްދަލުކުރި މެޗުގެ ތެރެއިން - ގެޓީ އިމޭޖާސް\nޔޫއެފާ ޗެމްޕިއަންސް ލީގުގެ ސެމީ ފައިނަލުން މިދިޔަ ސީޒަންގައި ފެނިގެންދިޔަ އަޔަކްސް ވެލެންސިއާ އަތުން ބަލިވެ މި ސީޒަނުގެ ޗެމްޕިއަންސް ލީގުގެ ގްރޫޕް ސްޓޭޖުން ކަޓައިފިއެވެ.\nއަޔަކްސްގެ ދަނޑުގައި ކުޅުނު މި މެޗުން އަޔަކްސް ބަލިވީ 1-0 ގެ ނަތީޖާ އަކުންނެވެ.\nމެޗު ފަށައިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު އަޔަކްސް އިން އައީ ވެލެންސިއާގެ ގޯލަށް ނުރައްކާ ކުރަމުންނެވެ. އަޔަކްސް އަށް މޮޅުވާން މަޖުބޫރު މެޗަކަށް ވުމުން އެޓީމުން ކުޅެމުން ގެންދިޔައީ އެޓޭކިންގ ގޭމެކެވެ. އެއާއި ޚިލާފަށް ވެލެންސިއާ އިން ގެންދިޔައީ ވަރުގަދަ ޑިފެންސެއް ކޮށް ކައުންޓަރ އެޓޭކްގައި އަޔަކްސްގެ ގޯލަށް ނުރައްކާ ކުރަމުންނެވެ. މެޗުގެ ފުރަތަމަ ހާފުގެ 24 ވަނަ މިނެޓުގައި ވެލެންސިއާ އަށް ލަނޑު ޖަހާ ލީޑު ނަގައިދިނީ ރޮޑްރިގޯ މޮރީނޯ އެވެ.\nމި ލަނޑާއެކު އަޔަކްސް އިން އެޓީމުން ކުރަމުންގެންދިޔަ އެޓޭކްތައް އިތުރަށް ވަރުގަދަ ކުރި އެވެ. ނަމަވެސް ވެލެންސިއާގެ ޑިފެންޑަރުން އަދި ކީޕަރު ގެންދިޔައީ އެޓީމުގެ އެޓޭކްތައް ހުޝިޔާރު ކަމާއެކު ދިފާޢު ކޮށްފައެވެ.\nމެޗުގެ ދެވަނަ ހާފު ފަށައިގެން ވެލެންސިއާއިން އަޔަކްސް ގެ ގޯލަށް ނުރައްކާތެރި ދެ ޙަމަލާއެއް ފޮނުވައިލައިފައިވާއިރު، މި ދެ ޙަމަލާ ވަނީ އަޔަކްސް ގެ ކީޕަރު ހުޝިޔާރު ކަމާއެކު ދިފާޢު ކޮށްފައެވެ. ދެ ވަނަ ހާފުގައި ވެލެންސިއާގެ ކުޅުންތެރިންގެ ފަރާތުން ގިނަ ފައުލް ތަކެއް ފެނިގެން ގޮސްފައިވާއިރު ވެލެންސިއާގެ ގެބްރިއެލް އަށް ވަނީ ރަތް ކާޑު ދައްކައި ދަނޑުން ފޮނުވައިލައިފައެވެ.\nމި ނަތީޖާ އާއި އެކު ވެލެންސިއާއިން އޮތީ 11 ޕޮއިންޓާއެކު ތާވަލުގެ އެއްވަނައިގައެވެ. ދެވަނައިގައި އޮތް ޗެލްސީ އަށް ލިބުނީ 11 ޕޮއިންޓެވެ. އަދި މި ދެޓީމުގެ ފަހަތުން އަޔަކްސް އޮތީ 10 ޕޮއިންޓާއެކު ތާވަލުގެ ތިން ވަނައިގައެވެ. މި ގްރޫޕުން ޗެމްޕިއަންސް ލީގުގެ ދެވަނަ ބުރުން ޖާގަ ހޯދައިފައިވަނީ އެއްވަނައިގައި އޮތް ވެލެންސިއާ އަދި ދެވަނައިގައި އޮތް ޗެލްސީ އެވެ.


Askariyyaa Nere, Hindhukolheh Ge Thereygai Muzaaharaa Thah Huttuvaanan - Trump - Vaguthu\nއަސްކަރިއްޔާ ނެރެ، ހިނދުކޮޅެއްގެ ތެރޭގައި މުޒާހަރާތައް ހުއްޓުވާނަން - ޓްރަމްޕް\nއެމެރިކާގައި ކުރިޔަށްދާ ސިލްސިލާ މުޒާހަރާތައް ހުއްޓުވުމަށް، އެޤައުމުގެ އަސްކަރިއްޔާ ނެރޭނެ ކަމުގެ އިންޒާރު، އެމެރިކާގެ ރައީސް ޑޮނަލްޑް ޓްރަމްޕް ދީފިއެވެ.\nޓްރަމްޕް މިގޮތަށް ބުނެފައި ވަނީ ވައިޓް ހައުސްގައި ބޭއްވި ނޫސްވެރިންގެ ބައްދަލުވުމެއްގައި، މުޒާހަރާ އާއި ގުޅޭގޮތުން ދެއްކި ވާހަކައިގެ ތެރެއިންނެވެ.\nއެމެރިކާގައި ކަޅުނަސްލުގެ، ޖޯޖް ފްލޮއިޑް ނަމަކަށްކިޔާ މީހަކު ފުލުހުންގެ ބެލުމުގެ ދަށަށް ގެންގޮސް އޭނާގެ ކަރަށް ފައިން އަރައި ހާސްކޮށްލައިގެ މަރާލި ހާދިސާއާއި ގުޅިގެން އެޤައުމުގައި ކުރިޔަށްދާ މުޒާހަރާތައް ހުއްޓުވުމަށް ތަފާތު އެކި އިންޒާރުތައް ދީފައިވާ ޓްރަމްޕް މިއަދު ބުނެފައި ވަނީ އަސްކަރިއްޔާ ނެރެ މި މައްސަލައަށް ފަސޭހަ ހައްލެއް ހޯދާނެ ކަމަށެވެ.\nޓްރަމްޕް ބުނެފައިވަނީ މުޒާހަރާ ހުއްޓުވުމަށް އަސްކަރިއްޔާ ނެރެން ޖެހޭނީ މަދު ވަގުތުކޮޅަކަށް ކަމަށާއި، އެއާއެކު މުޒާހަރާތައް ދާދި އަވަހަށް ހުއްޓިގެންދާނެ ކަމަށެވެ. އަދި ޚާއްސަކޮށް ވެރިކަންކުރާ ވޮޝިންޓަންގައި މުޒާހަރާގެ ބައިވެރިން ހިންގާ ކަންކަމާއި މެދު ހަރުކަށި ފިޔަވަޅު އަޅާނެ ކަމަށް ޓްރަމްޕް ބުނެފައި ވެއެވެ.\nޓްރަމްޕް ބުނެފައިވަނީ، މުޒާހަރާތަކުގައި އިސްކޮށް ހަރަކާތްތެރިވާ ފަރާތްތަކާއި އާންމުންނަށް ނުރައްކާ ކުރިމަތި ކުރަމުންދާ ފަރާތްތައް ހޯދައި ޖަލަށްލާނެ ކަމަށެވެ. އަދި އެފަރާތްތަކަށް ދިގު މުއްދަތެއްގެ ޖަލުޙުކުމް އަންނާނެކަން ޔަޤީންކުރާ ކަމަށް އޭނާ ބުނެފައި ވެއެވެ.\nޖޯޖް ފްލޮއިޑްގެ މަރާއި ގުޅިގެން މީގެ ހަފްތާއެއްހައި ދުވަސް ކުރިން އެމެރިކާގައި ފެށުނު މުޒާހަރާތައް ވަނީ ވަރަށް ބޮޑަށް ހޫނުވެފައެވެ. އެގޮތުން އެޤައުމުގެ ގިނަ ސަރަޙައްދުތަކުގައި މި މުޒާހަރާތައް ކުރަމުންދާއިރު 40 އަށްވުރެ ގިނަ ސިޓީގައި ވަނީ ކާފިއު އިއުލާނުކޮށްފައެވެ.\nހަމައެހެންމެ ޓްރަމްޕް އާއި އޭނާގެ އާއިލާ ދިރިއުޅެމުން އަންނަ އެމެރިކާގެ ރިޔާސީ ގަނޑުވަރު ކައިރިޔަށްވެސް މުޒާހަރާގެ ގިނަ އަދަދެއްގެ ބައިވެރިން ވަނީ ދެ ދުވަހެއްގެ މަތީން އެއްވެފައެވެ. ވައިޓް ހައުސް ހިމެނޭ ސަރަޙައްދުގެ ބޭރުން ޖަހާފައިވާ ބެރިކޭޑްތައް ފޫއަޅުވާލުމަށްފަހު އެފަރާތްތަކުން ވަނީ އެ ގަނޑުވަރުގެ ތެރެއަށް ވަނުމަށްވެސް މަސައްކަތް ކޮށްފައެވެ.\nޓްރަމްޕް ބުނެފައިވަނީ މުޒާހަރާގެ ބައިވެރިން ގަނޑުވަރު ހިމެނޭ ސަރަޙައްދަށް ވަދެއްޖެނަމަ، އެފަރާތްތަކަށް ހަމަލާދޭން ދޫކޮށްލާނީ ކުއްތާތަކެއް ކަމަށެވެ.\nވައިޓް ހައުސް ހުންނަ ސަރަޙައްދަށް މުޒާހަރާގެ ބައިވެރިން އެއްވުމާއި ގުޅިގެން މީގެ ކުރިން ޓްރަމްޕް ބިމުގެ އަޑީގެ ބަންކަރަކަށްވެސް ގެންގޮސްފައި ވެއެވެ. އަދި ވައިޓް ހައުސްގައި މަސައްކަތްކުރާ މުވައްޒަފުން އަމިއްލަ ސަލާމަތަށްޓަކައި ގޭގައި މަޑުކުރުމަށް ވެސް އަންގާފައި ވެއެވެ.\nޖޫން 2, 2020 14:24\nޢަސް ކަރިޔާ ނެރެގެން ހިނދު ކޮޅެއްގެތެރޭގައި ކޮރޯނާ ހުއްޓުވަބަލަ ތިހާގަޓްހުރިއްޔާ.\nޖޫން 3, 2020 02:17\nތިހެން އުޅުނު ފިރުއައުނެވެސް މާ ގަދަވެފަ.


MACL in Majileehah dhoguhedhi kamuge heki ebahuri: Yaugoob | Mihaaru\nރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު ޔައުގޫބް އަބްދުﷲ. މާލިއްޔަތު ކޮމިޓީގެ ރޭގެ ބައްދަލުވުމުގައި އޭނާ ތުހުމަތު ކުރެއްވީ އެމްއޭސީއެލް އިން މަޖިލީހަށް ދޮގުހެދި ކަމަށް. ފޮޓޯ: ނިޝާން އަލީ/މިހާރު\nއެމްއޭސީއެލުން މަޖިލީހަށް ދޮގުހެދި ކަމުގެ ހެކި އެބަހުރި: ޔައުގޫބް\n18 ފެބުރުއަރީ 2020 - 08:40 34 comments\nއާ ސީޕްލޭން ޓާމިނަލުން ޓީއެމްއޭއަށް ޖާގަ ދިނުމަށް އެމްއޭސީއެލް އާއި ޓީއެމްއޭއާ ދެމެދު ކުރި މަޝްވަރާތަކާ ބެހޭ ގޮތުން މާލިއްޔަތު ކޮމިޓީގައި އެމްއޭސީއެލްގެ ވެރިން ދޮގުހެއްދެވި ކަމަށް ރައްްޔިތުންގެ މަޖިލީހުގެ ދާންދޫ ދާއިރާގެ މެމްބަރު ޔައުގޫބު އަބްދުﷲ ރޭ ތުހުމަތުކުރައްވައިފި އެވެ.\nޓާމިނަލް ދޭން އުޅުމުގެ މައްސަލައިގައި މާލިއްޔަތު ކޮމިޓީން ރޭ ފިނޭންސް މިނިސްޓަރު އިބްރާހީމް އަމީރާ އެކު ބޭއްވި ބައްދަލުވުމުގައި އަމީރާ ސުވާލު ކުރައްވަމުން ޔައުގޫބު ވިދާޅުވީ ޓީއެމްއޭއަަށް ޓާމިނަލް ދޫކޮށްލަން އެމްއޭސީއެލުން ދިން ޔަގީންކަމެއްގެ ގޮތުގައި ޓީއެމްއޭއިން ދައްކާ ސިޓީގައި ހުރި ކަންތައްތަކަށް އެމްއޭސީއެލްގެ ބޯޑުން މަޝްވަރާ ނުކުރާ ކަމަށް ބުންޏަސް، އެ މަޝްވަރާތައް ކޮށްފައިވާކަން އެމްއޭސީއެލްގެ ބޯޑުގެ މިނިޓްސްތަކުން އެނގެން އެބަ އޮތް ކަމަށެވެ.\nބޯޑުން ނިންމި ނުވަތަ ހުއްދަ ދިން ކަމަށް ބުނެ، ޓީއެމްއޭއަށް ޖާގަ ދޭނެ ވަރާއި މުއްދަތާއި އަގާ ބެހޭ ގޮތުން ފޮނުވި ސިޓީތަކާ މެދު ސީރިއަސް ސުވާލުތަކެއް ކޮމިޓީގެ އިއްޔެގެ ބައްދަލުވުމުގައި އުފެދުމުގެ ކުރިން، ބޯޑުގެ މެމްބަރު ޑރ. އިބްރާހިމް މަހްފޫޒް ވިދާޅުވީ އެފަދަ ކަމަކާ ބެހޭ ގޮތުން ބޯޑުގައި "މަޝްވަރާ ވެސް ކޮށްފައި ނުވާ" ކަމަށެވެ.\nސީޕްލޭން ޓާމިނަލްގެ މައްސަލައިގައި، އެމްއޭސީއެލްގެ ބޯޑު މެމްބަރުންގެ ފަރާތުން ވާހަކަ ދެއްކެވި ޑރ. މަހްފޫޒް، މާލިއްޔަތު ކޮމިޓީ އަށް އިއްޔެ ޖަވާބުދާރީވެވަޑައިގަންނަވަނީ.---ފޮޓޯ: އަހުމަދު އަވްޒަމް/މިހާރު\nރޭގެ ބައްދަލުވުމުގައި ޔައުގޫބް ވިދާޅުވީ އެމްއޭސީއެލްގެ ބޯޑުގެ 255 ވަނަ ބައްދަލުވުމުގައި އެ މަޝްވަރާތައް ކޮށްފައިވާ ކަން ބޯޑުގެ މިނިޓްސް އިން އެނގޭ ކަމަށާއި އެ ބައްދަލުވުން ބާއްވާފައި ވަނީ ޑިސެމްބަރު، 28 2017 ގައި ކަމަށެވެ. އޭރުގެ ބޯޑުގައި ތިއްބެވި ބޭފުޅުންގެ ތެރެއިން މިހާރު ވެސް ދެ ބޭފުޅަކު ބޯޑުގައި އިންނަވަ އެވެ. އެއީ ޑރ. މަހްފޫޒްގެ އިތުރުން މުހައްމަދު އަބްދުއްސައްތާރު އެވެ.\n"ބޯޑުން ވިދާޅުވަނީ ބޯޑަކަށް ނޭނގެއޭ މެނޭޖްމަންޓުން ބޮޑެތި ޑެސިޝަންތައް ނަންގަވާ އިރު ވެސް، ދެން އެކަމަކު އަޅުގަނޑަށް އިނގޭ އެއީ އިތުރުފުޅެއް ކަން ވެސް. އޭގެ އެއް ހެކި އަޅުގަނޑު މިހާރުވެސް ދައްކާލައިފާނަން. އެއީ އޭރު ކޮންމެވެސް ސިޓީއެއްގައި ހިމެނޭ ރޭޓްތަކާ ކަންތައްތަކެއްގެ ވާހަކަ ވެސް ދެކެވުނު. އެ ސިޓީގެ މައުލޫމާތު ވެސް ނޭނގޭ ކަމަށް ވަނީ އޮޑިޓާ ޖެނެރަލްގެ ރިޕޯޓް އައުމުގެ ކުރިން. އެކަަމަކު ބޯޑުގައި، އެއާ ގުޅޭ މިނިޓްސްތައް ވެސް އެބަހުރި،" ޔައުގޫބް ވިދާޅުވި އެވެ.\nއޭނާ ވިދާޅުވީ މަޖިލީހުގައި ވާހަކަ ދައްކަން ޖެހޭނީ ތެދު ބަހުން ކަމަށް ގާނޫނު އަސާސީގައި ބަޔާންކޮށްފައި ވާއިރު ވެސް މަޖިލީހުގައި ދޮގުހަދާ ބޯޑަކުން، ސަރުކާރުގެ ނިިންމުން ތަންފީޒުކުރާނެ ކަމުގެ ޔަގީންކަން ނެތް ކަމަށެވެ. އޭނާ އެހެން ވިދާޅުވީ ޓީއެމްއޭއަށް ސީޕްލޭން ޓާމިނަލް ދިނުމާ މެދު މިހާރުގެ ސަރުކާރުން ނިންމާފައިވާ ނިންމުން ތަންފީޒުވާނެ ކަމަށް ފިނޭންސް މިނިސްޓަރު އަމީރު ވިދާޅުވުމުންނެވެ.\nކަން ވަމުން ދިޔަ ގޮތަށް ބަލާއިރު މިހާރުގެ ސަރުކާރުން ނިންމާފައިވާ ގޮތް ގޯސް ނޫން ކަމަށް، އޮޑިޓަ ޖެނެރަލް ހަސަން ޒިޔަތު ވެސް ވިދާޅުވެ އެވެ. ފިނޭންސް މިނިސްޓްރީން، ބޯޑަށް އަންގާފައި ވަނީ، އާ ޓާމިނަލްގައި ލައުންޖް ހަދަން ހާއްސަކޮށްފައިވާ ޖާގައިން ޓީއެމްއޭއަށް ގާތްގަނޑަކަށް 5،000 އަކަމީޓަރުގެ ޖާގަ، މިހާރު ވެސް އެ ކުންފުނިން އެމްއޭސީއެލަށް ދައްކާ ރޭޓްގައި، ދެ އަހަރަށް ދިނުމަށެވެ.\nއެކަމަކު ސަރުކާރުގެ އެ ނިންމުމާ ހިތްހަމަނުޖެހިގެން ޓީއެމްއޭއިން ގެންދަނީ، ކުރިން ވެސް މަޝްވަރާކުރި ގޮތަށް ގާތްގަނޑަކަށް މުޅި ޓާމިނަލް އެ މީހުންގެ ކޮންޓްރޯލްގެ ދަށަށް ގެންދެވޭތޯ ތަފާތު ވާހަކަތައް ދައްކަމުންނެވެ. އޭގެ ތެރޭގައި ވަރަށް ބޮޑެތި ދޮގުތައް، މާލިއްޔަތު ކޮމިޓީގައި، ޓީއެމްއޭ އިން ވެސް ހަދާފައިވެ އެވެ.\nސީޕްލޭން ޓާމިނަލްގެ މައްސަލައިގައި، އެމްއޭސީއެލްގެ އެކްޓިން މެނޭޖިން ޑިރެކްޓަރު މޫސާ ސޯލިހް، މާލިއްޔަތު ކޮމިޓީ އަށް އިއްޔެ ޖަވާބުދާރީވެވަޑައިގަންނަވަނީ.---ފޮޓޯ: އަހުމަދު އަވްޒަމް/މިހާރު\nޓީއެމްއޭގެ ވާހަކަތަކަަށް އެމްޑީޕީގެ ބައެއް މެމްބަރުން ތާއީދުކުރައްވާކަން، ދައްކަވާ ވާހަކަތަކުން އެނގެ އެވެ. އެކަމަކު ޔައުގޫބަކީ، އެ މައްސަލާގައި ފެށުނީއްސުރެ ދައުލަތުގެ ފައިދާއަށް ބޮޑަށް ވިސްނަވައިގެން ވާހަކަ ދައްކަވަމުން ގެންދެވި ބޭފުޅެކެވެ.\nރޭގެ ބައްދަލުވުމުގައި އަމީރު ވިދާޅުވީ އާ ސީޕްލޭން ޓާމިނަލުން ޓީއެމްއޭ އަށް ޖާގަ ދޭނީ ސަރުކާރުން ނިންމި ގޮތަށް ކަމަށާއި އެކަން އެގޮތަށް އެމްއޭސީއެލްގެ ބޯޑުން ތަންފީޒު ނުކުރާ ނަމަ ބޯޑު ބަދަލުކުރުމުގެ ފުރުސަތު ވެސް އެބަ އޮތް ކަމަށެވެ.\nއާ ސީޕްލޭން ޓާމިނަލް ދޫކުރުމާ ގުޅޭ މައްސަލައިގައި ފިނޭންސް މިނިސްޓަރު އަމީރު، ރައްޔިތުންގެ މަޖިލީހުގެ މާލިއްޔަތު ކޮމިޓީގައި ރޭ ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\n"އަޅުގަނޑުމެން، ސަރުކާރުން، 100 ޕަސެންޓް ޝެއާ ހޯލްޑާ މި ހުށަހަޅަނީ މިގޮތަށް ކުރިއަށް ގެންދާށޭ، އަަޅުގަނޑަށް ހަމަ ޔަގީން އެގޮތަށް ކަން އެކަން ކުރިއަށް ދާނީ،" އަމީރު ވިދާޅުވި އެވެ.\n"ދެން ހަމަ ކުރީ ސަރުކާރުތަކުގައި ވެސް ކުންފުނިތަކުން ކަންތައް ކޮށްފައި އެހެރީ ހަމަ ސަރުކާރުން އަންގައިގެން. އަޅުގަނޑުމެން އެމްއޭސީއެލްގެ ބޯޑަށް ހުށަހަޅާފައި މިވާ ގޮތަށް އެކަންތައްތައްް ނުކުރެވޭ ނަމަ ހަމަ އަޅުގަނޑުމެން ބޯޑު ބަދަލު ކުރުމުގެ އޮޕްޝަން ވެސް ސަރުކާރަށް އޮންނާނެ."\nއިތުރު ލިޔުންތައް ޓީއެމްއޭ ފިނޭންސް މިނިސްޓްރީ ދިވެހި ސަރުކާރު އެމްއޭސީއެލް ފިނޭންސް މިނިސްޓަރު މަޖިލީހުގެ މާލިއްޔަތު ކޮމިޓީ އިބްރާހިމް އަމީރު، ފިނޭންސް މިނިސްޓަރު މެމްބަރު ޔައުގޫބު އަބްދުﷲ (ދާންދޫ) ސީޕްލޭން ޓާމިނަލް ރައްޔިތުންގެ މަޖިލިސް


Jabir akee Raajjeyge fathuruverikan aa usmin thakakah gendheveyne fadha gaabil beyfulheh: Nihan – adduLIVE\nޖާބިރަކީ ރާއްޖޭގެ ފަތުރުވެރިކަން އާ އުސްމިންތަކަށް ގެންދެވޭނެ ބޭފުޅެއް: ނިހާން\n1 Apr 14, 2019, 11:51 ޝަބްނަމް ރަޝީދު\nއަހުމަދު ނިހާން ހުސައިން މަނިކު. ފޮޓޯ: ރާއްޖެ.އެމްވީ\nކާށިދޫ ދާއިރާގެ އިންތިޚާބީ މެމްބަރު ޢަބްދުﷲ ޖާބިރުއަކީ ރާއްޖޭގެ ފަތުރުވެރިކަން އާ އުސްމިންތަކަކަށް ގެންދެވޭނެފަދަ ގާބިލް ބޭފުޅެއް ކަމަށް ރައްޔިތުންގެ މަޖިލީހުގެ ވިލިމާލޭ ދާއިރާގެ މެމްބަރު އަހުމަދު ނިހާން ވިދާޅުވެއްޖެއެވެ.\nނިހާން މިހެން ވިދާޅުވެފައިވަނީ އިއްޔެ ރޭ ކުރެއްވި ޓްވީޓެއްގައެވެ.\nKaadhidhoo Dhaairaage Membaru kamah Inthikhaabu vefaivaa @chairmanjabir akee Raajjeyge Fathuru Veri Kan Aa Usmim thakakah Gendheyne fadha Qaabil Beyfulheh. #NazaahaiytheriToursim pic.twitter.com/kUrx3hkDSA\n— Ahmed Nihan (@ahmed_nihan) April 13, 2019\n"ކާށިދޫ ދާއިރާގެ މެމްބަރުކަމަށް އިންތިޚާބު ވެފައިވާ ޗެއަރމަން ޖާބިރުއަކީ ރާއްޖޭގެ ފަތުރުވެރިކަން އާ އުސްމިންތަކަކަށް ގެންދެވޭނެފަދަ ގާބިލް ބޭފުޅެއް." ނިހާން ވިދާޅުވިއެވެ.\nމި ދުވަސްކޮޅު މުޅި މީސްމީޑިއާގެ ސުރުޚީތަކުގައި ފެންނަނީ ޖާބިރުގެ ވާހަކަތަކެވެ. ޖާބިރު ދައްކަވާ ބައެއް ވާހަކަތަކަށް ފާޑުފާޑުގެ ފޮޓޯ އެޑިޓްކޮށް މީހުން ޝެއަރ ކުރަމުން ގެންދެއެވެ. ނިހާންގެ ޓްވީޓްގައި އޭނާވެސް ވަނީ އެފަދަ ޖާބިރުގެ ފޮޓޯއެއް ޝެއަރ ކުރައްވާފައެވެ.


14 million dollar hoadhan3kunfunyakah MMPRC dhauva kohfi\n14 މިލިއަން ޑޮލަރު ހޯދަން ތިން ކުންފުންޏަކަށް އެމްއެމްޕީއާރްސީ ދައުވާކޮށްފި\nއެމްއެމްޕީއާރުސީގެ އިސް ބޭފުޅުން ރައްޔިތުންގެ މަޖިލީހުގެ ކޮމިޓީގައި\nއެމްއެމްޕީއާރުސީއަށް ފައިސާ ދައްކަން ޖެހޭ ގޮތަށް އެ ކުންފުނިން ފައިސާ ދޫކޮށްފައިވާ ތިން ކުންފުންޏެއްގެ މައްސަލައެއް ދައުވާ ކުރުމަށް ކޯޓަށް ހުށަހަޅާފައިވާ ކަމަށް އެ ކުންފުނީގެ މެނޭޖިން ޑިރެކްޓަރު ތޮއްޔިބު މުހައްމަދު މިއަދު ރައްޔިތުންގެ މަޖިލީހުގައި ވިދާޅުވެއްޖެ އެވެ.\nރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހާޒިރުވެވަޑައިގެން އެމްއެމްޕީއާރުސީގެ އެމްޑީ ތޮއްޔިބު ވިދާޅުވީ ޑިސެމްބަރު 9، 2015 ގައި ސަރުކާރުން އެ ކުންފުންޏަށް ސިޓީއެއް މެދުވެރިކޮށް އަންގާފައި ވަނީ ޓޫރިޒަމަށް ރަށްރަށާއި ފަޅުތައް ދޫކުރުމުގެ މަސައްކަތް އެ ކުންފުނިން ނަގާފައިވާ ކަމަށެވެ. އެހެންކަމުން އެ ކުންފުނިން ދޫކުރި ރަށްތަކާއި ފަޅުތަކުގެ މައްސަލަތަކާ ޖާބާރުދާރީވާނީ ޓޫރިޒަމް މިނިސްޓްރީން ކަމަށް އެ ސިޓީގައިވާ ކަމަށް ތޮއްޔިބު ވިދާޅުވި އެވެ.\n"ކުންފުނިން ދޫކުރި ރަށްތަކާއި ފަޅުތަކުގެ މައްސަލަތަކާ ސީދާ ޑީލް ކުރާނީ ޓޫރިޒަމް މިނިސްޓްރީން ކަމަށް ސަރުކާރުން ކުންފުންޏަށް ފޮނުވި ސިޓީގައި އަންގާފައިވޭ، އެހެންކަމުން އެމްއެމްޕީއާރުސީ މެދުވެރިކޮށް ދައުލަތަށް ލިބެން ޖެހޭ ފައިސާއެއް ނުލިބޭ ކަމަށްވާނަމަ އެ ފައިސާއެއް ހޯދުމުގެ މަސައްކަތް ކުރާނީ ވެސް ޓޫރިޒަމް މިނިސްޓްރީން ކަމަށް ފާހަގަކުރަން،" ތޮއްޔިބު ވިދާޅުވި އެވެ.\nއެހެން ނަމަވެސް އެމްއެމްޕީއާރުސީން އެހެން ފަރާތަކަށް އަނބުރާ ދައްކާ ގޮތަށް ދޫކޮށްފައިވާ ފައިސާ އަނބުރާ ހޯދުމުގެ މަސައްކަތް ކުރަމުންދާ ކަމަށް ތޮއްޔިބު ވިދާޅުވި އެވެ. އެ ގޮތަށް އެމްއެމްޕީއާރުސީން ފައިސާ ނަގާފައިވާ ތިން ކުންފުންޏަކަށް ދައުވާ ކުރުމަށް ކޯޓަށް ހުށަހަޅާފައިވާ ކަމަށާއި އެ މައްސަލަތަކުގެ ޝަރުއީ މަރުހަލާ ކުރިއަށްދާ ކަމަށް ތޮއްޔިބު ވިދާޅުވި އެވެ.\nއޭގެ ތެރޭގައި އެމްއެމްޕީއާރުސީ މެދުވެރިކޮށް ދައުލަތަށް ލިބެން ޖެހޭ ފައިސާއަށް ހިޔާނާތްތެރިވި އެސްއޯއެފް ޕްރައިވެޓް ލިމިޓެޑް ކުންފުނީގެ މައްސަލަ ވެސް ހިމެނެ އެވެ. އެ ގޮތުން އެސްއޯއެފުން ހޯދުމަށް ދައުވާ ކުރަނީ 10.7 މިލިއަން ޑޮލަރެވެ. އަދި މިލީނިއަމް ކެޕިޓަލް މެނޭޖްމަންޓް ޕްރައިވެޓް ލިމިޓެޑް ކުންފުނިން 2.5 މިލިއަން ޑޮލަރު ހޯދަން ދައުވާކުރިއިރު، މޮންޓެލިއަން އިންޓެލިޖެންސް އިންޓަނޭޝަނަލް ޕްރައިވެޓް ލިމިޓެޑްއަށް 1.47 މިލިއަން ޑޮލަރު ހޯދަން ދައުވާ ކޮށްފައިވެ އެވެ. އެހެންކަމުން އެއީ ޖުމުލަ 14 މިލިއަން ޑޮލަރެވެ.\n"މި ފައިސާތައް ހޯދުމުގެ މަސައްކަތް މި ކޯޕަރޭޝަނުން ކުރަމުން ދަނީ އެޓާނީ ޖެނެރަލްގެ އޮފީހުގެ އެދިވަޑައިގަތުމުގެ މަތިން އެ ފައިސާއަކީ ސީދާ އެމްއެމްޕީއާރުސީއަށް ވަންނަން ޖެހޭ ފައިސާތަކަކަށްވާތީވެ، މި ހިޔާނާތާ ގުޅިގެން ދައުލަތަށް ލިބެން ޖެހޭ އެހެނިހެން ފައިސާތައް ހޯދުމުގެ މަސައްކަތް ކުރަނީ ދައުލަތުގެ ފަރާތުން އެޓާނީ ޖެނެރަލްގެ އޮފީހުން ކަމަށް ލިބިފައިވޭ،" ތޮއްޔިބު ވިދާޅުވި އެވެ.\nތޮއްޔިބު ފާހަގަކުރެއްވި ގޮތުގައި، އެ ތިން ކުންފުނިން އެމްއެމްޕީއާރުސީއަށް ދައްކަން ޖެހޭ ފައިސާގެ ތެރެއިން މިހާތަނަށް އެއްވެސް މިންވަރެއްގެ ފައިސާ އެ ކުންފުންޏަށް ލިބިފައެއް ނުވެ އެވެ. މީގެ ކުރިން ވެސް އެމްއެމްޕީއާރުސީއަށް ލިބެން ޖެހޭ ފައިސާގެ މައްސަލައެއްގައި އެސްއޯއެފް ގޮވައިގެން ކޯޓަށް ގޮސްފައިވެ އެވެ.


Roadha mahah raees yameen geah badhalu kohdheyn edhijje\n-5days ago 1 - ހަނާން ހުސައިން\nކުރީގެ ރައީސް ޔާމީން ޢަބްދުލްޤައްޔޫމް ރަމަޟާންމަހާއި ދިމާކޮށް ގެއަށް ބަދަލުކޮށްދެއްވުމަށް އެދި ޕްރޮގްރެސިވް ކޮންގްރެސް ކޯލިޝަންގެ އިސްބޭފުޅުން ރައީސް އިބްރާހީމް މުޙއްމަދު ޞާލިޙުގެ އަރިހުން އެދިވަޑައިގެންފިއެވެ.\nއިދިކޮޅު އިސްބޭފުޅުން މިިއަދު ވަނީ ރައީސް އިބްރާހީމް މުޙައްމަދު ޞާލިޙުއާއި ބައްދަލުކުރައްވާފައި ކަމަށް އެކޯލިޝަނުގެ ތަރުޖަމާނު ހީނާ ވަލީދު ވަނީ ވިދާޅުވެފައެވެ. މިއީ އިދިކޮޅު ކޯލިޝަނުން އެދިގެން ބޭއްވި ބައްދަލުވުމެއް ކަމަށް ހީނާ ވިދާޅުވިއެވެ.\nހީނާ ވިދާޅުވީ، މި ބައްދަލުވުމުގައި ރައީސް ޔާމީން ޖަލުގައި އޮންނެވުމަކީ ކަންބޮޑުވާ ކަމެއް ކަމާއި، އެންމެ ކުޑަމިނުން ރޯދަ މަހަށް އެމަނިކުފާނު ގެއަށް ބަދަލުކޮށް ދިނުމަށް ރައީސް ޞާލިޙުގެ އަރިހުން އެދިވަޑައިގެންފައިވާ ކަމަށެވެ.\nރައީސް ޔާމީން ގެއަށް ބަދަލުކޮށްދެވޭނީ ޑޮކްޓަރުންގެ ލިޔުމަކާއިއެކު ހުށަހެޅުމުން ކަމަށް ސަރުކާރުން ބުނެފައިވާއިރު، ޑޮކްޓަރުންގެ ލިޔުމާއިއެކު ތަކުރާރުކޮށް ހުށަހަޅާފައިވާނެ ކަމަށް އެމަނިކުފާނުގެ ޤާނޫނީ ވަކީލުންގެ ޓީމުން ވަނީ ބުނެފައެވެ.\nބަލަ މުސްކުޅި ބަލިހާލުގަ ހުރި ބޭބެ ރަމަޟާން މަހު ގެއަށް ބަދަލު ކޮށްދޭން ބުނީމާ ގެއަށް ބަދަލު ނުކުރި ހަނދާން އެބަހުރިބާ؟\nއޯގާތެރިކަން އިސްކޮށް، ރައީސް ޔާމީން ގެއަށް ބަދަލުކޮށްދީ: އާދަމް ޝަރީފު044 minutes ago


MDP Ge Baeh Memberun Beynun Vanee Gender Minister Kamah MDP Beyfulhaku Gennan! - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! - 50 މިނެޓް ކުރިން\n7 މަސް ކުރިން ( މާޗް 8, 2021 )\nޖެންޑާ މިނިސްޓަރުކަމަށް އައިޝާ އައްޔަން ކުރެއްވީ މިއަދު - ފޮޓޯ: ރައީސް އޮފީސް\nޖެންޑާ މިނިސްޓަރުކަމުގެ މަގާމުގައި މިހާރު ހުންނެވި އައިޝަތު މުހައްމަދު ދީދީ މަގާމުން ވަކިކޮށް، އެ ވުޒާރާ ހިންގުން އެމްޑީޕީގެ ބޭފުޅަކާއި ހަވާލު ކުރުން މާ ރަނގަޅުވާނެ ކަމަށް ރައްޔިތުންގެ މަޖިލީހުގެ ފުނަދޫ ދާއިރާގެ މެންބަރު މުހައްމަދު ޝާހިދު ވިދާޅުވެއްޖެ އެވެ.\nޖެންޑާ މިނިސްޓަރުކަމަށް އައިޝަތު މުހައްމަދު ދީދީ އައްޔަން ކުރައްވާފައި ވަނީ ކުރިން އެ މަގާމުގައި ހުންނެވި ޝިދާތާ ޝަރީފް އިސްތިއުފާ ދެއްވުމާ ގުޅިގެންނެވެ. އެ މަގާމަށް އައިޝަތު އައްޔަން ކުރެއްވީ ފެބްރުއަރީ އެއް ވަނަ ދުވަހުއެވެ. ކުރިން އެ މަގާމުގައި ހުރި ޝިދާތާ އިސްތިއުފާ ދެއްވީ، އޭނާގެ މަސްއޫލިއްޔަތުތައް އަދާކުރެއްވުމުގައި ނުކުޅެދިފައިވާ ކަމަށް ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީގެ ގިނަ މެމްބަރުން ވިދާޅުވެފައިވަނިކޮށެވެ.\nރައްޔިތުންގެ މަޖިލީހުގައި މިއަދު އޮތް ނުކުޅެދުންތެރިކަން ހުންނަ މީހުންނާއި ކުދިންގެ ޙައްޤުތައް ރައްކާތެރިކުރުން ހަރުދަނާ ކުރުމަށްޓަކައި ހުށަހަޅި ޤަރާރުގެ ބަހުސްގައި ޝާހިދު ވިދާޅުވީ، ޖެންޑާ މިނިސްޓްރީގެ މަސައްކަތަކީ ވަރަށް ކުޅަދާނަ މީހަކަށް ނޫނިއްޔާ ނުކުރެވޭނެ ބޮޑު މަސައްކަތެއް ކަމަަށެވެ. އެހެންކަމުން އެ މިނިސްޓްރީ ހިންގުމަށް އެމްޑީޕީގެ ވަޒީރަކާއި ހަވާލު ކުރުމަށް އޭނާ ވާހަކާގައި ވަނީ ފާހަގަކުރައްވާފައެވެ.\n"އަޅުގަނޑު ގަބޫލު ކުރަނީ އެ މިނިސްޓްރީ މިހާރު ހަވަލު ކުރަން އެމްޑިޕީ މެންބަރަކާއި، އެމްޑީޕީގެ ވަޒީރަކާއި".ޝާހިދު ވިދާޅުވިއެވެ.\nޝާހިދު ވިދާޅުވީ، އެމްޑީޕީ ވަޒީރަކާއި އެ މިނިސްޓްރީ ހަވާލު ކުރެއްވުމުން މިހާރަށްވުރެ މާ ފުރިހަމައަށް މި ސޮސައިޓީއަށް އެ ހިދުމަތް ދެވޭނެ ކަމަށެވެ. އަދި މިހާރުގެ ޖެންޑާ މިނިސްޓަރ އެމްޑީޕީއާ މެދު ހިތްހަމަނުޖެހޭ ކަމަށާއި، ވަރަށް ބޮޑަށް އެ ޕާޓީއާ ތަފާތު ކުރުން މިނިސްޓަރ ގެންގުޅުއްވާ ކަަމަށް ޝާހިދު ފާހަގަކުރެއްވިއެވެ.\n"އެކަމަކު އަޅުގަނޑު ގަބޫލުކުރަނީ، ކުރިއަށް އޮތްތަނުގައިވެސް އެ ކަމަނާގެ މަސައްކަތްތައް އެގޮތަށް ގެންދަވާނެހެން، އެހެން ވަޒީރަކު މިތަނަށް ލިބިއްޖެނަމަ އަދި ފުރިހަމައަށް މިކަން ހިނގާނެއޭ".\nޝާހިދު ޖެންޑާ މިނިސްޓަރު ބަދަލު ކުރުމަށް ހިޔާލު ދެއްވިއިރު، މިހާރުގެ ޖެންޑާ މިނިސްޓަރ އައިޝަތު މުހައްމަދު ދީދީއަކީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި އެމަނިކުފާނުގެ ކެބިނެޓަށް ގެނައި ބަދަލުގެ ދަށުން ޖެންޑަ މިނިސްޓަރު ކަމަށް އައްޔަން ކުރެއްވި ބޭފުޅެކެވެ. އެގޮތުން މިނިސްޓަރ އައިޝަތު ޖެންޑާ މިނިސްޓަރެއްގެ ގޮތުގައި 2005-2008 އަށް ހުންނެވިއެވެ.\nއޮޑިޓަ ޖެނެރަލްއަށް 90 މިލިއަން ރުފިޔާގެ ބޮޑު ބަޖެޓެއް\nއެޗްއާރުސީއެމްގެ ރައީސަކަށް މުނާ އައްޔަން ކުރަން ކޮމިޓީން ފާސްްކޮށްފި\nމަޖިލީހުގެ ޔައުމިއްޔާ ލިޔަން ދެ އެޕްލިކޭޝަނެއް އެކުލަވާލަނީ\nމާޗް 8, 2021 18:54\nމާބޮޑުކަމެއް ކުރާކަށް ނުޖެހޭ ނޫންތޯ، އަދި މާބޮޑުކަމެއް ތުހުމަތު ކުރާކަށްވެސް ނުޖޭނޫންތޯ، އެމްޑީޕީގެ މެމްބަރުން ހިތްހަނުޖެހެނީކަމަށްބުނެ ހަމަ ވަކި ކޮއްލަންވީނޫންތޯ، ސުޕަރމެޖޯރިޓީ އެބަ އޮތެއްނޫންތޯ\nމާޗް 8, 2021 19:04\nއެމްޑީޕީ އުޅެނީ ބޯކިބާ އެއްކޮށް ކާން ތޯ ؟\nމާޗް 8, 2021 19:46\nޖެންޑަރ މިނިސްޓަރ ކަމެ އްނޫން ހުރިހާ މިނިސްޓްރީ އަކަށްވެސް އެމްޑީޕީ ބަ އިގަނޑުލާން ބޭނުންވަނީ . ވެރިކަން ލިބުނީ އްސުރެ ދަ އްކަމުން އަންނަ ވާހަކަ އެއ އް އއެ އީ\nމާޗް 8, 2021 20:06\nބޭނުންވަނީ ރިޔާސީ އިންތިހާބު އައުމުގެ ކުރީން ހުރިހާ މިނިސްޓަރުން ބަދަލު ކުރާށެވެ.\nމާޗް 8, 2021 21:37\nއެމްޑީޕީ އުޅެނީ ސައިޒު އޮޅިގެން ޗާޓުން ބޭރުވާން، މިހާރުވެސް މަޖިލިސް ވަނީ ބޮޑުތަނުން ޗާޓުން ބޭރުވެފައި !\nމާޗް 8, 2021 21:48\nމިއީ އިބޫ ގެ ކްލާސްޓީޗަރު. އިބޫ އަށް 59 ވާއިރު އިބޫ ގެ ކްލާސްޓީޗަރު ގެ ޢުމުރު ވިސްނާލާ !!!\nމާޗް 8, 2021 22:49\nކައުންސިލް އިންތިހާބު ނުނިމިގެން މިހާރުވެސް އެތިބެނީ ހުރިހާމިނިސްޓްރީތަކެއް އެމްޑިޕީން އަތުލާނެ\nމާޗް 9, 2021 03:25\nﷲގަންދީ ހުވާކޮށްފަ ބުނަން އައިޝަތު މުޚަމަދްދީދީ ވަކިކޮށްފީއްޔާ ދުވަހެއްގެ ކޮޅުންވެސް މަގޭވޯޓް ހަރާމުންހަރާން. ކަލޭމެން ތިއުޅެނީ ކުރާނެ ނުކުރާނެ ކަމެއް ނޭނގިގެން ބަތްކަށްކާ ކުޅެންތަ.\nމާޗް 9, 2021 06:55\nކޯލިޝަން ބައިބައިވުމަކީ ވަރަށް ރަގަޅު ކަމެއް... ކޯލިޝަން ނެތިއްޔާ އެމްޑީޕީ ބަލިވާނެ. .... ޖުމްހޫރީ ޕާޓީގެ މެމްބަރުންނާ އެއްވެސް ޕާޓީ އަކަށް ނިސްބަތް ނުވާ މިނިސްޓަރުންނަށް މި ސަރުކާރުން އަނިޔާވެރިކޮށް ކަންތަށް ކުރާކަން ފާހަގަވޭ\nމާޗް 9, 2021 09:25\nތީ މިހާރު ނުވެ އޮތް ކަމަކީ ، އޭރުންތާ ރޯޔަލް ރޭޕް ފްރީވާނީ


Guendouzi ah adhabu nudheyn ninmaifi | Mihaaru\nބްރައިޓަން މެޗުގެ ކުރިން ގެންޑޫޒީ (ވ) ކަކޫ ޖައްސައިގެން އިށީދެގެން.-- ފޮޓޯ: އޭއެފްޕީ\nގެންޑޫޒީ އަށް އަދަބުނުދޭން ނިންމައިފި\n23 ޖޫން 2020 - 11:19 1 comment\nލަންޑަން (ޖޫން 23) - އިނގިރޭސި ޕްރިމިއާ ލީގުގައި ހޮނިހިރު ދުވަހުގެރޭ ބްރައިޓަން އަތުން އާސެނަލް 2-1 އިން ބަލިވި މެޗަށް ފަހު އާސެނަލްގެ ފްރާންސް މިޑްފީލްޑަރު މަޓެއޯ ގެންޑޫޒީގެ ފަރާތުން ފެނުނު ކުޅިވަރުގެ ރޫހާ ހިލާފު އަމަލުތަކަށް އަދަބު ނުދޭން އިނގިރޭސި އެފްއޭ އިން ނިންމައިފި އެވެ.\nގެންޑޫޒީ ވަނީ ބްރައިޓަން މޮޅުވި ލަނޑު ޖެހި ނީލް މޯޕޭއާ މެޗަށް ފަހު ޒުވާބުކޮށް އޭނާގެ ކަރުގައި ހިފައިފަ އެވެ. މި މައްސަލަ ބެލުމަށް ފަހު އިނގިރޭސި އެފްއޭ އިން އޭނާ އަށް އަދަބު ނުދޭން ނިންމީ މެޗުގެ ރިޕޯޓްގައި ވެސް އެކަމާ ބެހޭގޮތުން ރެފްރީ އެއްވެސް އެއްޗެއް ހިމަނާފައިނުވާތީވެ އެވެ.\nމޯޕޭއާ މެދު އާސެނަލްގެ ކުޅުންތެރިން ހިތްހަމަނުޖެހުނީ، އެ ޓީމުގެ ގޯލްކީޕަރު ބާންޑް ލެނޯ އަށް އަނިޔާވީ މޯޕޭގެ ސަބަބުން ކަމަށްވާތީވެ އެވެ. ލެނޯ އަށް އަނިޔާވީ ބޯޅަ ހިފަން އުޅުމުގެ ތެރޭ މޯޕޭގެ ޗެލެންޖަކުން، ފައި ބިންމަތީ އެޅުނު ގޮތުން ކަނާތު ކަކޫ ނުއަތަށް ލެނބިގެންނެވެ. އޭނާގެ ލިގަމެންޓަކަށް ގެއްލުންވެ، ގިނަ ދުވަސްތަކެއް ކުޅުމާ ދުރުގައި ހުންނަން ޖެހޭނެ ކަމަށް ބެލެވެ އެވެ. އަށިގަނޑުގައި ބޭލި ވަގުތު ލެނޯ ވަނީ މޯޕޭއާ މެދު ހިތްހަމަނުޖެހުން ފާޅުކޮށްފަ އެވެ.\nގެންޑޫޒީގެ ފަރާތުން މެޗުގެ ތެރޭގައި ވެސް ކުޅިވަރުގެ ރޫހާ ހިލާފު އަމަލުތަކެއް ހިންގި ކަމުގެ ތުހުމަތުކުރެވެ އެވެ. އެގޮތުން ބްރައިޓަންގެ އޮފިޝަލު ބުނި ގޮތުގައި ގެންޑޫޒީ ވަނީ ބްރައިޓަންގެ ކުޅުންތެރިންނަކީ ދަށް ބަޔެއްގެ ގޮތުގައި ސިފަކޮށް ދިމާކޮށްފަ އެވެ.\n"އޭނާ (ގެންޑޫޒީ) ބުނަމުން ދިޔައީ ބްރައިޓަން ކުޅުންތެރިންނަކީ ވަރަށް ދަށް ބަޔެކޭ. ލިބެނީ ވެސް މަދު މުސާރައެކޭ. މިއީ ގެންޑޫޒީ އަބަދުވެސް ކުރާ ކަމެއް. މިއީ އާސެނަލް ފަދަ މީހުންގެ އިހުތިރާމް ލިބޭ ކްލަބެއްގައި ހުރި ކުޅުންތެރިއަކު ކުރުން ރަނގަޅުކަމެއް ނޫން،" އޮފިޝަލް ބުންޏެވެ.\nމޯޕޭ ވެސް އެ މެޗަށް ފަހު ދިން އިންޓަވިއުގައި އާސެނަލް ކުޅުންތެރިންނާ މެދު ހިތްހަމަނުޖެހުން ފާޅުކުރި އެވެ. އަދި ވަކި ކުޅުންތެރިޔެއްގެ ނަން ނުބުނެ ވަރަށް ބޮޑަށް އެ ކުޅުންތެރިޔަކަށް ފާޑުކިޔެވެ. އޭނާ އިޝާރާތްކުރީ ގެންޑޫޒީ އަށް ކަމަށްވެ އެވެ.\nޕީއެސްޖީ އެކެޑަމީން ކެރިއަރު ފެށި ގެންޑޫޒީ އެ ޓީމު ދޫކޮށްލީ 2014 ވަނަ އަހަރު އެވެ. އާސެނަލްގެ ކުރީގެ ކޯޗު އުނާއި އެމެރީގެ އެދުމަށް އުމުރުން 21 އަހަރުގެ ގެންޑޫޒީ އެ ކްލަބާ ގުޅުނީ 2018 ވަނަ އަހަރު އެވެ. ފަހަކަށް އައިސް ގިނަ މެޗުތަކެއްގައި ޓީމުގެ ފުރަތަމަ އެގާރައިގައި ހިމެނިގެން ގެންޑޫޒީ ކުޅުނު ނަމަވެސް އޭނާއާ މެދު ގިނަ ސަޕޯޓަރުންތަކެއް ވަނީ ހިތްހަމަ ނުޖެހުން ފާޅުކޮށްފަ އެވެ.\nއާސެނަލް މި ވަގުތު ލީގުގެ 10 ވަނައިގައި އޮތްއިރު، އެންމެ ފަހުން އެ ޓީމު ކުޅުނު ދެ މެޗުން ވެސް ވަނީ ބަލިވެފަ އެވެ. ކޮވިޑް-19 އަށް މާޗް މަހު ލީގު މެދުކަނޑާލުމުގެ ކުރިން އާސެނަލް ލީގުގައި މި އަހަރު ކުޅުނު މެޗަކުން ބަލިނުވެ އެވެ. އާސެނަލް ދެން އެންމެ އަވަހަށް ކުޅޭ މެޗުގައި އަންނަ ބުރާސްފަތި ދުވަހުގެރޭ ނުކުންނާނީ ރަށު ބޭރުގައި ސައުތެމްޓަންއާ ދެކޮޅަށެވެ.\nއިތުރު ލިޔުންތައް އާސެނަލް އިނގިރޭސި އެފްއޭ


vnews - Mashoor lavakiuntheriya Sinead O'Connor Islam vejje!\nމަޝްހޫރު ލަވަ ކިއުންތެރިޔާ ޝިނޭޑް އޯކޮނަރ އިސްލާމްވެއްޖެ!\n26 އޮކްޓޯބަރ 2018\nސިނޭޑް ބުރުގާ އަޅައިގެން\nއަޔަލެންޑުގެ މަޝްހޫރު ލަވަ ކިއުންތެރިޔާ ޝިނޭޑް އޯކޮނަރ އިސްލާމް ވެއްޖެ އެވެ.\nއޭނާ އިސްލާމްވިކަން އިއުލާންކޮށްފައި ވަނީ، އޭނާގެ އަމިއްލަ ޓްވިޓާ އެކައުންޓް މެދުވެރިކޮށް މިދިޔަ ހަފުތާގެ ހުކުރު ދުވަހު ކުރި ޓްވީޓެއްގަ އެވެ.\n"މިއީ [މި ޓްވީޓަކީ] އަހަރެން ވަރަށް ފަޚުރުވެރިކަމާއެކު އިސްލާމްވިކަން އިއުލާނުކުރުމަށް [ކުރާ ޓްވީޓެއް]. މިއީ ވިސްނުންތެރިކަމާއެކު ދީންތަކާ ގުޅޭގޮތުން ކިޔަވާ ކޮންމެ މީހެއް ވެސް ނިންމާނެ ނިންމުމެއް. ހުރިހާ ފަތްފުއްތަކެއް ވެސް މަގު ދައްކަނީ އިސްލާމް ދީނަށް. ނަތީޖާއެއްގެ ގޮތުން އެހެން ފަތްފުއްތަކުގެ ބޭނުން މިހާރު ވަނީ ކެނޑިފައި. އަހަންނަށް މިހިސާބުން އައު ނަމެއް ލިބޭނެ. އެ ނަމަކީ ޝުހަދާ." އިސްލާމްވިކަން އިއުލާންކުރި ޓްވީޓްގައި އޭނާ ބުނެފައިވެ އެވެ.\nއިސްލާމްވިކަން އިއުލާންކުރުމަށްފަހު ޝުހަދާ ވަނީ އޭނާގެ ޓްވިޓާ ޕްރޮފައިލް ފޮޓޯ ވެސް ބަދަލުކޮށްފަ އެވެ. އެގޮތުން އޭނާގެ ޕްރޮފައިލް ފޮޓޯއަކަށް ލާފައި ވަނީ ބުރުގާ އެޅުމަށް ހިތްވަރުދޭ ލިޔުންކޮޅެކެވެ. ހަމައެއާއެކު، އޭނާގެ ޓްވިޓާ ބަޔޯގައި ލިޔެފައިވާގޮތުން މުސްލިމުންނާ ދެކޮޅު އަދި ނަސްލީ ގޮތުން މީހުންނަށް ފުރައްސާރަކުރާ ގޮތަށް އޭނާގެ ޕޭޖުގައި ލިޔާނަމަ، އެމީހަކު ބްލޮކް ކުރާނެ ކަމަށެވެ.\nމަޝްހޫރު ލަވަތަކެއް ކަމަށްވާ "ޑޯންޓް ކްރައި ފޯ މީ އާޖެންޓީނާ" އަދި "ނަތިން ކޮމްޕެއާސް ޓު ޔޫ" ފަދަ ލަވަތައް ކިޔާފައިވާ ލަވަކިޔުންތެރިޔާ އިސްލާމްވިކަން އިއުލާންކުރިތާ އެއް ދުވަސް ފަހުން ވަނީ އޭނާއަށް އޭނާގެ ފުރަތަމަ ޙިޖާބް ލިބިއްޖެ ކަމަށް ބުނެ ޓްވީޓެއް ވެސް ކޮށްފަ އެވެ. އޭގެ ދުވަސްތަކެއް ފަހުން އޭނާ ވަނީ ޙިޖާބް އަޅައިގެން ނަގާފައިވާ ފޮޓޯތަކެއް ޓްވިޓާގައި އާއްމުކޮށްފަ އެވެ.\nއިސްލާމްވުމުގެ ކުރިން ޝުހަދާ އަކީ ރޯމަން ކެތޮލިކް ދީނުގެ މީހެކެވެ. އޭނާ ވަނީ 1999 ވަނަ އަހަރު ރޯމަން ކެތޮލިކުންގެ ތެރެއިން ޖަމާއަތެއްގެ ފާދިރީ އަކަށް ވެސް ވެފަ އެވެ. އެހެންނަމަވެސް، އޭނާ ވަނީ ކެތޮލިކު ފާދިރީން ކުރާ އަނިޔާތަކާ ދެކޮޅަށް ފާޅުގާ ވާހަކަދައްކާ ހަދާފަ އެވެ. ހަމައެއާއެކު، އޭނާ ފާހަގަވެފައިވަނީ އަންހެނުންގެ ޙައްޤުތަކަށް ވަކާލާތު ކުރާ މީހެއްގެ ގޮތުގައި ވެސްމެ އެވެ.


Sungadi thakah samaaluvaan MIRA in ilthimaas kuravvaifi - Hali News\nކޮވިޑް ކޭސްތައް އިތުރުވާތީ ސުންގަޑިތަކަށް ސަމާލުވާން މީރާއިން އިލްތިމާސް ކުރައްވައިިފި\nކުރިމަތިވަމުން އަންނަ ޓެކުހުގެ ސުންގަޑިތަކުގައި ޚިދުމަތް ހޯދުމަށް މީރާއަށް ޒިޔާރަތްކުރާ ފަރާތްތަކުން ސަމާލުވާން މީރާއިން އިލްތިމާސްކޮށްފިއެވެ. އެތަނުން އެގޮތަށް އިލްތުމާސް ކުރެއްވީ މި ދުވަސްވަރަކީ ކޮވިޑް-19ގެ ކޭސްތައް ގިނަވަމުންދާ ދުވަސްވަރަކަށް ވާތީ، ޓެކްސް ދައްކާ ފަރާތްތަކާއި ޚިދުމަތް ފޯރުކޮށްދޭ ފަރާތްތަކުގެ ރައްކާތެރިކަމަށް އިސްކަން ދެއްވުމުގެ ގޮތުންނެވެ.\nމި ހިނގަމުންދާ ޖަނަވަރީ މަހުގެ ފަހު ހަފްތާއަކީ ޓެކުހުގެ މުހިންމު ސުންގަޑިތަކެއް ހިމެނޭ ހަފްތާއެއް ކަމަށް މީރާއިން މައުލޫމާތު ދެއްވިއެވެ. އެގޮތުން، 28 ޖަނަވަރީ 2021 ވަނަ ދުވަހަކީ ޑިސެންބަރު 2020 އަދި 2020 ގެ4ވަނަ ކުއާޓަރުގެ ޖީ.އެސް.ޓީ ބަޔާން ހުށަހަޅައި ފައިސާ ދެއްކުމުގެ ސުންގަޑިއެވެ. އަދި، 31 ޖަނަވަރީ 2021 ވަނަ ދުވަހަކީ އާމްދަނީން ނަގާ ޓެކުހުގެ 2020 ވަނަ އަހަރުގެ2ވަނަ އިންޓަރިމް ބަޔާން ހުށަހެޅުމާއި ފައިސާ ދެއްކުމުގެ ސުންގަޑިއެވެ.\nވޭތުވެ ދިޔަ އަހަރުތަކަށް ބަލާލާއިރު، މި ފަދަ ސުންގަޑިތަކަކީ ވަރަށް ގިނަ ޓެކްސް ދައްކާ ފަރާތްތަކުން ޓެކްސް ބަޔާން ހުށަހަޅައި ފައިސާ ދެއްކުމަށްޓަކައި މީރާއަށް ޒިޔާރަތްކުރާ ސުންގަޑިތަކެއްކަމަށް މީރާއިން ވަނީ ފާހަގަކުރައްވާފައެވެ. ނަމަވެސް، މި ދުވަސްވަރު ކޮވިޑް-19ގެ ސަބަބުން އިޖުތިމާއީ ގައިދުރުކަމާއެކު ޚިދުމަތް ދެމުން ގެންދާތީ ޚިދުމަތް ދޭ ކައުންޓަރުތައް މަދުވާނެ ކަން ފާހަގަކޮށް، ޓެކްސް ދައްކާ ފަރާތްތަކުން އެންމެފަހު ވަގުތަށް މަޑު ނުކުރައްވައި ދުރާލާ ޓެކްސް ބަޔާން ހުށަހަޅައި ފައިސާދެއްކުމަށް މީރާއިން ވަނީ ވަރަށް ބޮޑަށް އެދިވަޑައިގެންފައެވެ.\nމީގެ އިތުރުން، ޖީ.އެސް.ޓީ ބަޔާނާއި އިންކަމް ޓެކްސް އިންޓަރިމް ބަޔާން ހުށަހެޅުމާއި ފައިސާ ދެއްކުމަކީ އޮންލައިކޮށް ކުރެވޭ ކަމެއް ކަމަށް ވެފައި، ޓެކްސް ދައްކާ ހުރިހާ ފަރާތްތަކަށްވެސް މީރާ ކަނެކްޓް އެކައުންޓް ދޫކޮށްފައިވާތީ، ކޮވިޑްގެ މި ހާލަތުގައި ޓެކުހާ ގުޅޭ ޒިންމާތައް އަދާކުރުމަށް މީރާއަށް އައުމުގެ ބަދަލުގައި ހުރިހާ ފަރާތްތަކުންވެސް އޮންލައިން ޚިދުމަތް ބޭނުންކުރުމަށް އިސްކަންދިނުމަކީ ވެސް މީރާގެ ވަރަށް ބޮޑު އެދުމެއް ކަމަށް ވަނީ ވިދާޅުވެފައެވެ. ޖީ.އެސް.ޓީ ސުން ބަޔާން ހުށަހަޅަންޖެހޭ ފަރާތްތަކުން ވާރުޕޭ ނުވަތަ މީރާ މޮބައިލް އެޕްލިކޭޝަން މެދުވެރިކޮށްވެސް ފަސޭހަ ކަމާއެކު އެކަން ކުރެވޭނެކަމަށް ވެސް މީރާއިން ވިދާޅުވެފައިވެއެވެ.


Nasheed Ge Vaahaka Thakah MDP Ge Memberun Alhaeh Nulaa: Didi – adduLIVE\nނަޝީދުގެ ވާހަކަތަކަށް އެމްޑީޕީގެ މެމްބަރުން އަޅައެއް ނުލާ: ދީދީ\nJul 20, 2021, 10:15 ހަސަން ރަޝީދު\nއެމްޑީޕީގެ ކުރީގެ ރައީސް ޑރ.އިބްރާހިމް ދީދީ - ފޮޓޯ: މައުރޫފް ހަލީލް\nރައްޔިތުންގެ މަޖިލީހުގެ ރައީސް، މުހައްމަދު ނަޝީދު ދައްކަވާ ވާހަކަތަކަށް އެމްޑީޕީގެ މެމްބަރުން މާބޮޑަށް އަޅާ ނުލާ ކަމަށް އެ ޕާޓީގެ ކުރީގެ ރައީސް ޑރ.އިބްރާހިމް ދީދީ ވިދާޅުވެއްޖެއެވެ.\nރޭ ސަންގުޓީވީގެ ޕްރޮގްރާމެއްގައި ވާހަކަދައްކަމުން ދީދީ ވިދާޅުވީ ނަޝީދު ކޮންމެ ވާހަކަތަކެއް ދެއްކި ނަމަވެސް ރައީސް އިބްރާހިމް މުހައްމަދު ސޯލިހުގެ ތާއީދު ބޮޑުވެގެންދާ މަންޒަރު ފެންނަ ކަމަށާއި އެގޮތުން ގާނޫނު އަސާސީ އާއި އަދި ޕާޓީގެ އަސާސީގެ ގަވާއިދުގެ ރޫހާ ހިލާފަށް ނަޝީދު ދައްކަވާ ވާހަކަތަކަށް ރައީސް ސޯލިހު މާބޮޑު އިސްކަމެއް ނުދެއްވާ ކަމަށެވެ.\n"އަދި ޕާޓީގެ އާންމު މެމްބަރުންގެ ތެރެއިން ވެސް ގިނަ އަދަދެއްގެ މެމްބަރުންނެއް އެކަމަކަށް މާބޮޑަކަށް އަޅައެއް ނުލާ. އާންމު ރައްޔިތުންގެ ތެރޭގައި ވެސް ހަގީގަތުގައި ރައީސް ނަޝީދު ދައްކަވާ ވާހަކަފުޅުތަކަށް މާބޮޑު ތަރުހީބެއް އޮތް ކަމަކަށް ފާހަގައެއް ނުކުރެވޭ" ދީދީ ވިދާޅުވިއެވެ.\nދީދީ ވިދާޅުވި ގޮތުގައި ނަޝީދު ދައްކަވާ ވާހަކަތަކުގެ ސަބަބުން ޕާޓީއަށާއި އަދި ނަޝީދަށް އޮތް އިތުބާރު ގެއްލިގެންދާ މަންޒަރު ވެސް ފެންނަމުންދާ ކަމަށެވެ. އެގޮތުން ނިމިގެންދިޔަ ކައުންސިލް އިންތިހާބުގައި މާލޭގެ ރައްޔިތުން އެކަން ސާބިތުކޮށްދީފައިވާ ކަމަށްވެސް ދީދީ ވިދާޅުވިއެވެ.\n"ނަޝީދުގެ އިތުބާރު ބޮޑުތަނުން ކުޑަވެފައި އޮތް ކަމާއި، ރައީސް ނަޝީދު އެ ކުޅުއްވާހާ ޑްރާމާތަކާއި، ސަރުކާރާ ދޭތެރޭ ވެސް އެ ގެންގުޅުއްވާ ސިޔާސަތުތަކާއި، ސަރުކާރަށް ޖެއްސުން ކުރެއްވުމާއި އަދި އަމިއްލަ އިންޓްރެސްޓުގައި ބޭނުންފުޅުވާ މަގާމެއްގެ ޝައުގުވެރިކަމުގައި އެ ދައްކަވާ ވާހަކަތަކުގެ ސަބަބުން އެ ލިބޭ ގެއްލުން އިންތިހާ އަށް ބޮޑު" ދީދީ ވިދާޅުވިއެވެ.\nދީދީ މިހެން ވިދާޅުވިއިރު "ނަފުރަތުގެ އަމަލު ހިިންގުން" ކުށަކަށް ހެދުމަށް ޤާނޫނުލްއުޤޫބާތަށް ސަރުކާރުން ހުށަހަޅާފައިވާ އިސްލާހު ފާސްކުރުމަށް ފަސްޖެހޭނަމަ ސަރުކާރަށް ތާއީދު ކުރެވެން ނެތްކަމަށް ނަޝީދު ދާދިފަހުން ވަނީ ވިދާޅުވެފައެވެ.


Dho?! Koyya Hassan: Gellunee Filmee Dhairaage "Bappa" eh\nކޮއްޔަ ހަސަން: ގެއްލުނީ ފިލްމީ ދާއިރާގެ "ބައްޕަ"އެއް\nހަސަން އަލިމަނިކު (ކޮއްޔަ) ފިލްމު ކުޅުމުގައި ހޭދަކުރި ތިރީހަކަށް އަހަރު، ގިނަ ފިލްމުތަކުގައި އޭނާ ކުޅެފައި ވަނީ ބައްޕައެއް ރޯލެވެ. އަދި ބައްޕައެއްގެ ދިރިއުޅުން ދައްކައިދޭ، "އެ ބައްޕަ" ކިޔާ ފިލްމެއް އަމިއްލައަށް ޕްރޮޑިއުސް ވެސް ކުރި އެވެ.\nކޮވިޑް ބަލީގައި، އުމުރުން 67 އަހަރުގައި އޭނާ އިއްޔެ މި ދުނިޔެ ދޫކޮށް ދިޔައިރު، ފިލްމީ ގިނަ ފަންނާނުން އޭނާ "ބައްޕަ"އެއްގެ ގޮތުގައި ސިފަކުރާ ސަބަބަކީ މިއީ ކަމަށް ވެސް ވެދާނެ އެވެ. އަދި އެއަށް ވުރެ ބޮޑަށް، ފަންނާނުންނާ އޭނާ ބޭއްވި ގާތް، އެކުވެރި ގުޅުމަކީ ވެސް މިހެން ބުނާ ސަބަބަކަށް ވުން ގާތެވެ.\nމޮޅު އެކްޓަރެއްގެ އިތުރުން، ހަސަންމަނިކަކީ ގަލޮޅު ދަނޑުގައި ނިއު ރޭޑިއަންޓްގެ ވަރުގަދަ ސަޕޯޓަރެކެވެ.\nފިލްމު ކުޅުމުގެ ކުރިން ހަސަންމަނިކު ގިނަ މީހުންނަށް އެނގުނީ ދިވެހިރާއްޖޭގެ އަޑުން 1989 ވަނަ އަހަރު ގެނެސްދިން "ހަމަ މިހާރު" ކިޔާ ޕްރޮގުރާމަކުންނެވެ. ޖެހިޖެހިގެން ތިން އަހަރު ގެނެސްދިން އެ ޕްރޮގުރާމަކީ ރީތި އަޑުގެ ވެރިޔާ، ނަޖުމާ ހަސަންގެ އުފެއްދުމެކެވެ. އެ ޕްރޮގުރާމްގެ 18 އެޕިސޯޑެއްގައި ހަސަންމަނިކު ބައިވެރިވެފަ އެވެ. މި ޕްރޮގުރާމްގެ މަސައްކަތުގައި އުޅެނިކޮށް އޭނާއަށް ޓީވީ ޕްރޮގްރާމަކުން ވެސް ފުރުސަތު ލިބުނެވެ. އެއީ އަދިވެސް ވަރަށް މަޝްހޫރު ކޮމެޑީ ޝޯއެއް ކަމަށްވާ "ބަޚަބަރު" އިންނެވެ. ފީބޯ އަހްމަދު މަނިކާ އެކު ހޯސްޓުކޮށްދިން މި ޕްރޮގުރާމުވީ އޭނާ ފިލްމީ ދާއިރާއަށް ނިކުތުމުގެ އެންމެ ބޮޑު މެދުވެރިއަށެވެ.\nއެންމެ ފުރަތަމަ ހަސަންމަނިކު ކުޅުނީ، ކުރީގެ އެކްޓަރު އިސްމާއިލް ވަޖީހު ޔަތީމު ކުއްޖެއްގެ ރޯލު ކުޅުނު، 1993 ވަނަ އަހަރު ނިކުތް "އިހުސާސް" ކިޔާ ފިލްމެކެވެ. އޭނާ ފެނުނީ އިސްމާއިލް ވަޖީހުގެ ބެލެނިވެރިޔާގެ ރޯލުންނެވެ. މި ފިލްމަށް ފަހު، މަޝްހޫރު ކޮމީޑިއަން ޔޫސުފް ރަފީއު (ޔޫސޭ) އާ އެކު އޭނާގެ ފިލްމު "ވައުދު" އާއި އަދި ޑައިރެކްޓަރު އަމްޖަދު އިބްރާހިމްގެ އަލަތު ފިލްމު "ހުރަސް" ގައި ވެސް ރޯލެއް ކުޅުނެވެ. އޭނާ ފުރަތަމަ ފަހަރަށް ލީޑު ރޯލެއް ކުޅުނީ ހާޖަރާ އަބްދުލް ކަރީމް ޑައިރެކްޓުކުރި "އަޖައިބު" ގަ އެވެ. -- ހަސަންމަނިކުގެ ފިލްމީ ހަޔާތުގައި 24 އަށް ވުރެ ގިނަ ފިލްމާއި 15 އަށް ވުރެ ގިނަ ޓީވީ ޑްރާމާތައް ކުޅެފައިވެ އެވެ.\nހަސަންމަނިކު ބައްޕަގެ ރޯލު ކުޅުނު ފިލްމުތަކުގެ ތެރެއިން އެންމެ ޚާއްސަ ހޮވުމަކީ އާއިލީ މައްސަލަގަނޑެއް ދައްކާ "އެ ބައްޕަ" އެވެ. މީގެ 10 އަހަރު ކުރިން ގެނެސްދިން ފިލްމަށް މާ ބޮޑު ސަމާލުކަމެއް އޭރުގައި ލިބުނީ ބޮޑު ސްޓާ ކާސްޓެއް އޮތް ފިލްމަކަށް ވުމެވެ. މި ފިލްމު ޑައިރެކްޓު ވެސް ކުރި ޔޫސުފް ޝަފީއު (ޔޫއްޕެ) ގެ އިތުރުން، ކާސްޓުގައި ހިމެނޭ ތަރިންނަކީ އާމިރާ އިސްމާއިލް، މުހައްމަދު މަނިކު، ޝީލާ ނަޖީބް، ލުފްޝާން ޝާކިބް، ފާތިމަތު ފަރީލާ އަދި މަރިޔަމް ޝަކީލާ އެވެ.\nމި ފިލްމުގައި އޭނާ ކުޅުނީ ތިން ކުދިންގެ ބައްޕައެއް ކަމަށްވާ ހަސަނުގެ ރޯލެވެ. އާއިލާގެ ޚަރަދުތައް ބެލެހެއްޓޭނެ އިތުރު ގޮތެއް ނެތުމުން، އަނބިދަރިން ދޫކޮށްލައިފައި އޭނާ ފައިސާ ހޯދަން ދަނީ ބޯޓުދަތުރުކުރާށެވެ. ދުވަސްތަކެއް ފަހުން އޭނާ އެނބުރި އަންނަ އިރު އޮންނަނީ އާއިލާ ރޫޅިފަ އެވެ. އޭނާގެ އަންހެނުން އެހެން މީހަކާ ހިތާވެ، ކުދިންނަށް ވެސް އަޅައެއް ނުލަ އެވެ. އެންމެފަހުން އަންހެނުން ވަރި ކުރެ އެވެ. އަދި އެންމެ ދޮއްޓަށް ތިބި ދެ ފިރިހެން ކުދިންގެ ބެލެނިވެރިކަމާ ހަވާލުވަނީ ހަސަނުގެ ރައްޓެސެކެވެ. އެންމެ ހަގަށް ހުންނަ އަންހެން ކުއްޖާ ބަލަނީ ހަސަނެވެ.\nKoyya Hassan: Filmee dhaairaa karunun themmaalaifi!\nކުދިން ބޮޑުވެ، އެމީހުން މީހުންނާ އިނުމުން އަނެއްކާވެސް ހުރިހާ ކަމެއް ގޯސްވެ އެވެ. ހަސަނަށް އިހާނެތިކޮށް ހިތާ ވަރަށް ހާލުގައި ޖައްސަ އެވެ.\nވަކިވީ ފިލްމީ ދާއިރާ ކަރުނުން ތެންމާލައިފައި\nހާލު ދެރަވެގެން ހަސަންމަނިކު ޓްރީޓޮޕް ހޮސްޕިޓަލުގައި އެޑްމިޓްކުރީ މިދިޔަ އަންގާރަ ދުވަހު އެވެ. އާއިލާ އިން ބުނި ގޮތުގައި އޭނާ އަކީ ކިޑްނީ އާއި ހިތުގެ މައްސަލައެއް ހުންނަ މީހެކެވެ. ހޮސްޕިޓަލުގައި ބޭއްވީ ވެސް ކިޑްނީގެ ޓެސްޓުތަކެއް ހެދުމަށެވެ. ކޮވިޑަށް ޓެސްޓުކުރީ ހޮސްޕިޓަލުގައި އެޑްމިޓުކުރުމަށް ފަހު އެވެ. ކޮވިޑަށް ޕޮޒިޓީވް ވުމުން ހުޅުމާލެ ކޮވިޑް ފެސިލީޓީއަށް ގެންދިޔަ ފަހުން މާ ބޮޑަށް ހާލު ދެރަވެ، ދަރުމަވަންތަ ހޮސްޕިޓަލަށް ގެންގޮސް ފަރުވާދެމުން އަންނަނިކޮށް އިއްޔެ ހަސަންމަނިކު ނިޔާވީ ހިތް ހުއްޓިގެންނެވެ. އޭނާ ނިޔާވިި އިރު، އަންބަކާއި ފަސް ފިރިހެން ކުދިން ތިބެ އެވެ.\nހަސަންމަނިކު ނިޔާވުމާ ގުޅިގެން، "މިހާރު" އަށް ދިން އިންޓަވިއުއެއްގައި ފިލްމީ ތަރި ޔޫސުފް ޝަފީއު (ޔޫއްޕެ) އާއި ކުރީގެ އެކްޓަރު އަދި ރައްޔިތުން މަޖިލީހުގެ ކުރީގެ ނައިބު ރައީސް ރީކޯ މޫސާ މަނިކު ވެސް ވިދާޅުވެފައި ވަނީ "ރޮއްވާލައި ކަރުނަ ފާއްދާލައިފި" ކަމަށެވެ. ފިލްމީ އެތައް ފަންނާނުން ވެސް ވަނީ ސޯޝަލް މީޑިއާގައި ހިތާމަފާޅުކޮށްފައިވެ އެވެ.\n"ބައްޕައެއް ކަހަލަ ހިތްހެޔޮ މީހެއް އެއީ،" ޔޫއްޕެ ބުނެފައިވެ އެވެ. "ރާއްޖޭގައި އުފެދުނު އެންމެ ވަރުގަދަ އެއް ހުނަރުވެރި އެކްޓަރު ކަމާ ދޭތެރޭ ޝައްކެއް ނެތް،" ރީކޯ މޫސަ ވިދާޅުވި އެވެ.


އައްޑޫ އިންޓަނޭޝަނަލް އެއަރޕޯޓްގެ ވެލުއޭޝަނެއް ހަދަނީ އައްޑޫ އިންޓަނޭޝަނަލް އެއަރޕޯޓްގެ ވެލުއޭޝަނެއް ހަދަނީ\nއައްޑޫ އިންޓަނޭޝަނަލް އެއަރޕޯޓްގެ ވެލުއޭޝަނެއް ހަދަނީ\nއައްޑޫ އިންޓަނޭޝަނަލް އެއާޕޯޓުގެ ވެލުއޭޝަނެއް ހަދަން އިއުލާން ކޮށްފިއެވެ.\nއައްޑޫ އިންޓަނޭޝަނަލް އެއާޕޯޓުގެ ވެލުއޭޝަން ހަދަން ނިންމާފައިވާކަން ހާމަކޮށް، ފިނޭންސް މިނިސްޓްރީން ކުރި އިއުލާނުގައި ބުނެފައިވަނީ މިނިސްޓްރީން ތައްޔާރު ކޮށްފައިވާ ޓާމްސް އޮފް ރިފެންސްއާ އެއްގޮތަށް މިމަސައްކަތް ކޮށްދޭނެ ފަރާތެއް ބޭނުންވާ ކަމަށެވެ.\nފިނޭންސް މިނިސްޓްރީން ވިދާޅުވީ، މިމަސައްކަތް ކުރަން ޝައުގުވެރިވާ ފަރާތްތަކުން މިމަހުގެ 24 ވަނަ ދުވަހުގެ ކުރީން އަނދާސީ ހިސާބު ހުށަހެޅުމަށެވެ.\nއޭއައިއޭގެ ވެލުއޭޝަން ހަދަން ނިންމާފައިވާއިރު، މިއަހަރުގެ ކުރީ ކޮޅު ރައްޔިތުންގެ މަޖިލީހުގެ އެސްއޯއީ ކޮމެޓީން ވަނީ އެއާޕޯޓު ހާލަތު ބެލުމަށް ޒިޔާރަތް ކޮށްފައެވެ. މިޒިޔާރަތަށް ފަހު އެކޮމެޓީން ތައްޔާރުކޮށް ފާސްކުރި ރިޕޯޓުގައި ގިނަ ކަންކަން ވަނީ ފާހަގަކޮށްފައެވެ. އެގޮތުން އެއާޕޯޓު މިހާރު ހިންގަމުންދަނީ މާލީ ގިނަ ދަތިތަކާއެކުކަން ވަނީ ފާހަގަކޮށްފައެވެ. އަދި ގަން އިންޓަރނޭޝަނަލް އެއަރޕޯޓްގެ ޚިދުމަތްތައް ފުޅާކޮށް، އިތުރު އެއަރލައިންތަކަށް ފުރުޞަތު ދިނުމަށް ކުރަންޖެހޭ މަސައްކަތްތައް، މިހާރު އެކުލަވާލެވިފައިވާ ޕްލޭނާއި އެއްގޮތަށް ކުރިޔަށް ގެންދިޔުމަށް ސަރުކާރަށް ދެންނެވުމަށް ކޮމެޓީން ވަނީ ނިންމާފައެވެ.\nއޭއައިއޭ އަކީ ސަރުކާރާއި އެސްޓީއޯ، އެމްއޭސީއެލް އަދި ވިޔަފާރިވެރިޔާ ޗަމްޕާ ހުސެއިން އަފީފްގެ ކާސާ ހޯލްޑިންގްސްގެ ހިއްސާއާއެކު އުފައްދާފައިވާ ކުންފުންޏެކެވެ. މިކުންފުނީގެ ހިއްސާގެ ތެރެއިން އެސްޓީއޯއީން ވަނީ އެކުންފުންޏަށްވާ %10 ހިއްސާ ސަރުކާރަށް ދޫކޮށްލާފައެވެ މިހާރު ކުންފުނި އެކުލެވިގެން ވަނީ، އެމްއޭސީއެލްގެ 10 އިންސައްތަ ހިއްސާއާއި ކާސާ ހޯލްޑިންގްސްގެ 40 އިންސައްތަ ހިއްސާ އަދި ސަރުކާރުގެ 50 އިންސައްތަ ހިއްސާއާއެކުއެވެ. މީގެ ތެރެއިން އެމްއޭސީއެލްގެ ހިއްސާވެސް ދޫކޮށްލަން އެކުންފުނިން ވަނީ ނިންމާފައެވެ.


ރަޝިޔާގެ އިދިކޮޅު ލީޑަރު ނަވާލްނީ ގައުމަށް އެބުރި ވަޑައިގަތުމާއެކު ހައްޔަރު ކޮށްފި |\nރަޝިއާގެ އިދިކޮޅު ލީޑަރު ނަވާލްނީ އެބުރި ގައުމަށް ވަޑައިގަތުމުގެ މަގުމަތީގައި ފްލައިޓް ތެރޭގައި\nރަޝިޔާގެ އިދިކޮޅު ލީޑަރު ނަވާލްނީ ގައުމަށް އެބުރި ވަޑައިގަތުމާއެކު ހައްޔަރު ކޮށްފި\nމީގެ5މަސްކުރިން ވިހަދީނުމުގެ ސަބަބުން މަރާ ހަގުރާމަ ކުރަންޖެހުނު، ރަޝިއާގެ އިދިކޮޅު ލީޑަރު އެލެކްސީ ނަވާލްނީ އެބުރި ރަޝިއާއަށް ވަޑައިގަތުމާއެކު، އެގައުމުގެ ސަރުކާރުން އޭނާ ހައްޔަރު ކޮށްފިއެވެ.\nނަވާލްނީގެ ތަރުޖަމާން ކިރާ ޔަރްމީޝް ޓުވީޓް ކޮށްފައިވާ ގޮތުގައި އޭނާ އެއަރޕޯޓަށް ފޭބުމާއެކު، އެއްވެސް ތަފްސީލެއް ދިނުމެއްނެތި ފުލުހުންވަނީ އޭނާ ހައްޔަރު ކޮށްފައި ކަމަށެވެ. އަދީ އޭނާ ވިދާޅުވިގޮތުގައި، ނަވާލްނީއާއެކު އެއް ފްލައިޓެއްގައި ދަތުރުކުރި އޭނާ ގާނޫނީ ވަކީލަށް ނަވާލްނީއާއެކު ދިއުމުގެ ފުރުސަތެއްވެސް ދީފައި ނުވާކަމަށެވެ.\nވިހަ ދިނުމުގެ ސަބަބުން ފަރުވާ ހޯދުމަށް ޖަރުމަނުވިލާތުގައި5މަސްދުވަހު ހުންނެވުމަށްފަހު ނަވާލްނީ އެބުރި ގައުމަށް ވަޑައިގަތް މަންޒަރު ވަގުތުން ދުރަށް ދައްކަމުންދިޔަ ރަޝިޔާގެ ޓީވީ ޗެނަލެއްކަމުގައިވާ ޓީވީ ރެއިންއިން ދުރަށް ދައްކަމުންދިޔަ މަޒަރުތަކުން ފެނިފައިވާ ގޮތުގައި، ކަޅު ކުލައިގެ ހެދުމެއްގައި ހުންނެވި ނަވާލްނީ ކުޑަވަގުތުކޮޅަކަށް، މާސްކް އަޅައިގެން ހުރި ރަޝިއާގެ ފުލުސް އޮފިސަރަކާ ވާހަކަ ދައްކަން ހުންނެވި މަންޒަރު ފެނިފައިވެއެވެ. އަދި އޭގެ ކުޑަ ވަގުތުކޮޅަކަށްފަހު، ގާތުގައި ހުންނެވި އޭނާގެ އަބިކަބަލުންނާ ބައްދާލުމަށްފަހު ނަވާލްނީ ވަނީ ފުލުހުންނާ އެކީ ހައްޔަރަށް ގޮސްފައެވެ.\nނަވާލްނީގެ ދެމަފިރިކަބަލުން އެބުރި ރަޝީއާއަށް މިވަޑައިގަތީ، ކޮންބަޔަކުކަން ނޭގޭ ބަޔަކު އޭނާއަށް ވިހަ ދިނުމުގެ ސަބަބުން، ފަރުވާ ހޯދުމަށް5މަސްދުވަހު ޖަރުމަނުވިލާތުގައި ހުންނެވުމަށް ފަހުގައެވެ. ޖަރުމަނުގައި ހުންނެވި5މަސްދުވަހު އޭނާ ފަރުވާ ހޯއްދެވީ، ނޮވިޗޮކް ނަމަކަށް ކިޔާ ވިހައް މާއްދާއެއް ހަށިގަޑުގެ ތެރެއަށް ދިއުމުގެސަބުން ލިބުނު ގެއްލުންތަކަށެވެ.\nފްލައިޓް ޑާޓާ ރެކޯޑްތައް ދައްކާގޮތުން، ނަވާލްނީ ދަތުރުކުރަމުން ދިޔަ ފްލައިޓް ރަޝިއާގެ ޝެރެމެޓްޔެވޯ އެއަރޕޯޓުގައި ޖައްސާފައިވަނީ، ރަޝީއާގެ ގަޑިން ރޭގަޑު 8:00ގައެވެ. ބައެއް މީޑިއާތަކުން ރިޕޯޓް ކޮށްފައިވާ ގޮތުގައި، މިފްލައިޓް ލޭންޑްކޮށްފައިވަނީ، ލޭންޑް ކުރުމަށް ޝެޑިއުލް ކުރެވިފައި އެއަރޕޯޓު ނޫން އެހެން އެއަރޕޯޓެއްގައެވެ. ނަތީޖާއެއްގެ ގޮތުން، ނަވާލީ ދަތުރުކުރަމުންދިޔަ ފްލައިޓް ލޭންޑް ކުރުމަށް ހަމަޖެހިފައިއޮތް އެއަރޕޯޓް ކައިރިއަށް އެއްވެފައިތިބި ގިނަ އަދަދެއްގެ ނޫސްވެރިނަށްވަނީ، މި ފްލައިޓް ލޭންޑްކުރި މަންޒަރާއި އަދި ނަވާލްނީއަށް ވީގޮތެއް ވަގުތުން ރިޕޯޓު ކުރުމުގެ ފުރުސަތު ގެއްލިފައެވެ. އެހެންނަމަވެސް، ފްލައިޓުން ފައިބައިވަޑައިގަތުމުގެ ކުރިން އޭނާވަނީ، ދަތުރުކުރަމުން ދިޔަ ފްލައިޓުގައި ތިބި ބައެއް މީޑިއާތަކަށް ލައިވްކޮށް އިންޓަރވިވް ދީފައެވެ.\nއަބިކަބަލުންނާއެކު ނަވާލްނީ ފްލައިޓް ތެރޭގައި\n“މިއީ ފާއިތުވެދިޔަ5މަސްދުވަހުގެ ތެރޭގައި އައި އެއްމެ ރަގަޅު ދުވަސް،” ރަޝިއާގެ ފުލުހުންގެ ބެލުމުގެ ދަށަށް ދިއުމުގެކުރިން، އެއަރޕޯޓަށް ހާޒިރުވެތިބި ބައެއް މީޑިއާތަކަށް އިންޓަވިވް ދެމުން ނަވާލްނީ ބުނެފައި ވެއެވެ.\n“ހުރިހާ އެންމެންވެސް އަހަރެންގާތު ސުވާލު ކުރަމުންދަނީ އަހަރެން ބިރުގަނޭތޯ، އަހަރެން ބިރެއް ނުގަނޭ،” އިތުރަށް ނަވާލްނީ ވިދާޅުވެފައި ވެއެވެ. “ބޯޑަރ ކޮންޓްރޯލްގެ ބެލުމުގެ ދަށަށް ދާން އަހަރެން އެއްވެސް ޖެހިލުމެއް ނުވޭ. އަހަރެން މިނިވަން ވެގެން ވަރަށް އަވަހަށް އެބުރި ގެއަށް ދާނަން. ސަބަބަކީ، އަހަރެން އެއްވެސް ކުށެއް ކޮށްފައި ނުވާނެތީ. ކުރެވޭ ހުރިހާ ތުހުމަތަކީވެސް، އަހަރެންނާ ދެކޮޅަށް އުފައްދާފައިވާ ތުހުމަތުތަކެއް.”\nރަޝިއާއިން ފާއިތުވި ޑިސެމްބަރުމަހު ވަނީ، އެގައުމުގެ ސަރުކާރުން ހޯދަން ބޭނުންވާ މީހުންގެ ލިސްޓުގައި ނަވާލްނީގެ ނަން ހިމަނާފައެވެ. މިލިސްޓުގައި އޭނާގެ ނަން ހިމަނާފައިވަނީ، މީގެ އެތައް އަހަރެއްކުރިން، ކޮރަޕްޝަންގެ ތުހުމަތުގައި، އޭނާގެ މައްޗަށް ކޮށްފައިވާ ޖަލުހުކުމެއް ތަންފީޒުކުރުން ފަސްކުރުމުގެ ގޮތުން އޭނާއާއެކު ރަޝިއާގެ މުވައްސަސާތަކުން އެއްބަސްވެފައިވާ ކަންތައްތަކާ އޭނާ ޚިލާފްވެފައިވާ ކަމަށް ބުނެއެވެ.\nނަވާލްނީ ދަތުރުކުރަމުންދިޔް ފްލައިޓް އެއަރޕޯޓުގައި ޖެއްސުމަށްފަހު، ރަޝިޔާގެ ފެޑެރަލް ޕެނިޓެންޝަރީ ސާވިސްއިން އާންމު ކޮށްފައިވާ ބަޔާނެގައިވަނީ، ނަވާލްނީ އެ ސާވިސްގެ ބެލުމުގެ ދަށަށް ގެންދެވިފައިވާކަމަށް ބުނެފައެވެ. އަދި ބަޔާނުގައި ބުނެފައިވަނީ، މިމަހުގެފަހުކޮޅު ނަވާލްނީ ކޯޓަށް ހާޒިރު ކުރެވެންދެން، އެ ސާވިސްގެ ބެލުމުގައި ދަށުގައި އޭނާ ބަހައްޓާނެ ކަމަށެވެ.


އެޓޯލް ވޮލީ ޗެމްޕިއަންޝިޕް: އަންހެން ޗެމްޕިއަން ފިޔޯރީއަށް، ފިރިހެން ވާދޫއަށް – Huvadhoo News Huvadhoo News\nއެޓޯލް ވޮލީ ޗެމްޕިއަންޝިޕް: އަންހެން ޗެމްޕިއަން ފިޔޯރީއަށް، ފިރިހެން ވާދޫއަށް\nމުޅި ރާއްޖެއަށް ހުޅުވާލައިގެން ވޮލީބޯލް އެސޯސިއޭޝަނުން ފެށި ރާއްޖެ އެޓޯލް ވޮލީބޯލް ޗެމްޕިއަންޝިޕްގައި އިއްޔެ ނިމުނު ގދ. އަތޮޅު މުބާރާތުގެ ފިރިހެން ޑިވިޝަނުގެ ޗެމްޕިއަންކަން ސޮސައިޓީ ފޯ ވާދޫ ޔޫތު އިން ހޯދިއިރު، އަންހެން ޑިވިޝަނުގެ ތަށި ފިޔޯރީ ސޮސައިޓީ ފޯ ފިޔޯރީ ޔޫތު އެންޑް އެމްޕަވާމަންޓް އިން ހޯދައިފިއެވެ.\nގދ. އަތޮޅުގެ ރަށްރަށަށް ހުޅުވާލައިގެން ކުރިއަށްދިޔަ މިމުބާރާތުގައި މިހާތަނަށް ނިމިފައިވަނީ ދެއަތޮޅެއްގެ މެޗުތަކެވެ. އެއީ ފ.އަތޮޅާއި ގދ. އަތޮޅެވެ. ފ. އަތޮޅުގެ ފިރިހެން ޗެމްޕިއަންކަން ހޯދާފައިވަނީ ބިލެތްދޫއެވެ. އަންހެން ޗެމްޕިއަންކަން ހޯދާފައިވަނީ މަގޫދޫއެވެ.\nގދ. އަތޮޅުގެ ރަށްތަކަށް ހުޅުވާލައިގެން ބޭއްވި ވޮލީ މުބާރާތުގައި އަންހެން ޑިވިޝަނުގެ ފައިނަލުގައި އިއްޔެ ކުޅުނީ ފިޔޯރީ އާއި ހޯޑެއްދޫ އެވެ. އެމެޗުގައި ބައްދަލުކުރީ ގދ.ފޮޔޯރީއާއި، ހޯޑެއްދޫއެވެ. އެމެޗުން ފިޔޯރީ ވަނީ ތިން ސެޓުވެސް ކާމިޔާބުކޮށްފައެވެ.\nފިރިހެން ޑިވިޝަނުގައި ދެ ޓީމު ބައިވެރިވެފައިވާތީ ކުޅުނީ ތިން މެޗަށް ބަލައިގެންނެވެ. އެކަމަކު، ފުރަތަމަ ދެ މެޗުން މޮޅުވެގެން ވާދޫ ވަނީ ތަށި ހޯދައިފަ އެވެ. ވާދޫ އިން ފުރަތަމަ މެޗާއި ތިންވަނަ މެޗުންވެސް ތިން ސެޓު ހޯދައިގެން ވަނީ ކާމިޔާބުކޮށްފައެވެ. އެ ޓީމުން ސެޓުތައް ގެންދިޔައީ 25-20، 25-22 އަދި 25-17 އިންނެވެ.\nއަތޮޅު ވޮލީ މުބާރާތް


Thin aharahfahu Morocco ge coach isthiufaa dheefi - AO News Thin aharahfahu Morocco ge coach isthiufaa dheefi\nImage processed by CodeCarvings Piczard ### FREE Community Edition ### on 2019-07-21 13:40:56Z | http://piczard.com | http://codecarvings.comÊ¿ÿ%G+×\nތިން އަހަރަށް ފަހު މޮރޮކޯގެ ކޯޗު އިސްތިއުފާ ދީފި\nތިން އަހަރަށްވުރެ ގިނަ ދުވަސް ފަހުން މޮރޮކޯގެ ކޯޗު ފްރާންސްގެ ހާވް ރެނާޑް މަޤާމުން އިސްތިއުފާ ދީފި އެވެ.\nރެނާޑް އިސްތިއުފާ ދިނީ ދާދިފަހުން މިސްރުގައި ނިމުނު އެފްރިކަން ކަޕްގެ ދެ ވަނަ ބުރުން ބެނިން އަތުން ބަލިވުމުން ނެވެ. ނަމަވެސް އޭނާ ވަނީ ޒެމްބިއާގެ އިތުރުން އައިވަރީ ކޯސްޓަށް އެފްރިކާ ކަޕް ކާމިޔާބުކޮށްދީފަ އެވެ.\nރެނާޑް މޮރޮކޯގެ ކޯޗުކަމާ ހަވާލުވީ 2016 ވަނަ އަހަރުގެ ފެބުރުއަރީގަ އެވެ. 1998 ވަނަ އަހަރަށް ފަހު މޮރޮކޯ އިން ވޯލްޑް ކަޕްގައި ކުޅުނު ފުރަތަމަ މެޗުވެސް ކުޅެފައި ވަނީ ރެނާޑް ގެ ކޯޗުކަމުގެ ދައުރުގައި މިދިޔަ އަހަރުގައި އެވެ. ބަލިވި ކަމުގައި ވިޔަސް މި ފަހަރުގެ އެފްރިކަން ކަޕަށް މޮރޮކޯ ގޮވައިގެން ރެނާޑް ނިކުތީ ސީދާ ތައްޓަށް އަމާޒުކޮށެވެ.\nފްރާންސް އަށް އުފަން އުމުރުން 50 އަހަރުގެ ރެނާޑް އެފްރިކާގެ ޓީމަކަށް ފުރަތަމަ ހަވާލުވީ 2008 ވަނަ އަހަރުގައެވެ. އެގޮތުން ރެނާޑް ފުރަތަަމަ ކޯޗުކަންކޮށްދިނީ ޒެމްބިއާ އަށެވެ. ފުރަތަމަ ހަތަރު އަހަރުގައި ރެނާޑް އެހާ ފާހަގަ ނުކުރެވުނު ކަމުގައި ވިޔަސް އޭގެ ފަހުގައި ރެނާޑް ފާހަގަ ކުރެވެނީ އެފްރިކާގެ ޤައުމުތަކަށް ތާރީހީ ކާމިޔާބީ ހޯދައިދިން ކޯޗަކަށެވެ.


SunOnline: Lui dhinumun new normal kan handhaan nethihje: dr. Afzal\nލުއި ދިނުމުން ނިއު ނޯމަލް ކަން ހަނދާން ނެތިއްޖެ: ޑރ. އަފްޒަލް\nމުއާވިޔަތު އަންވަރު 10 Jul 2020, 00:25\nޑރ. އިބްރާހިމް އަފްޒަލް: ލުއި ދިނުމުން ނިއު ނޯމަލް ކަން ހަނދާން ނެތިއްޖެ ކަމަށް ޑރ ވަނީ ވިދާޅުވެފައި -- ފައިލް ފޮޓޯ/އެންއީއޯސީ\nކޮވިޑް-19ގެ ބަލި މީހަކު މާލެ އިން ފެނި ގިނަ ދުވަސްތަކެއް ވަންދެން ލޮކްޑައުންގައި ބާއްވައި މީހުން ބޭރަށް ނިކުތުން މަނާކޮށްފައި ބޭއްވުމަށް ފަހު 'ނިއު ނޯމަލް' އެއްގައި އުޅުމަށް ދޫކޮށްލި ނަމަވެސް ގިނަ ބަޔަކަށް އެކަން ހަނދާން ނެތިއްޖެ ކަަމަށް ޑރ. އިބްރާހިމް އަފްޒަލް ވިދާޅުވެއްޖެ އެވެ.\nމާލޭ ސަރަހައްދުން ކޮވިޑް-19ގެ ކޭސްއެއް އެންމެ ފުރަތަމަ ފެނުނީ މިދިޔަ އޭޕްރީލް މަހުގެ 15ގަ އެވެ. އޭގެ ދެ މަސް ފަހުން މިހާރު ވަނީ ބޮޑު ލުއިތަކެއްދީ ވިޔަފާރީތަކާއި ކެފޭތައް އަަދި މިސްކިތްތައް ވެސް ހުޅުވާލާފަ އެވެ.\nހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުމުގައި ޑރ. އަފްޒަލް ވިދާޅުވީ، މިހާުރު ޕޮޒިޓިވްވާ މީހުންގެ ކޮންޓެކްޓްސްތައް އިތުރުވަމުންދާ ކަމަށާއި އެގޮތުން އެކެއްގެ ކޮންޓްކެޓްސް 30 އާއި 70 އާއި ދެމެދު އެބަހުރި ކަމަށެވެ.\n"އަޅުގަނޑުމެންގެ ހަރަކާތްތައް މިހާރު ލުއި ދިނީމާ ވަރަށް ގިނަ ބަޔަކު އެކަން އެބަ ހަނދާން ނެތޭ. މިހާރު އަނެއްކާ ވެސް އިހު އޮތް ގޮތަށް ދިޔައީ ކަމަށް ހިތައި އެބޭފުޅުންގެ ހަރަކާތްތަކުން ފެންނަނީ އެއްވެސް ވަރަކަށް ބަލާލުމެއްނެތި އުޅޭ ތަން. އެހެންވީމާ އެހެން ދާން ފަށާފައި ނަމަ މިފަދަ މަންޒަރުތައް ފެންނާނެ. މިހާރު އަޅުގަނޑުމެންގެ ކޮންޓެކްޓްސްތައް މިދަނީ އިތުރުވަމުން،" ޑރ. އަފްޒަލް ވިދާޅުވި އެވެ.\nއެހެން ކަމުން މި ހާލަތުގައި ވެސް ބޭރުތެރެއަށް ނިކުންނަން ޖެހޭނީ ޒަރޫރީ ހާލަތެއް އޮވެގެން ކަން ޑރ. އަފްޒަލް ފާހަގަކުރެއްވި އެވެ. އަދި ބޭރުތެރޭގައި އުޅޭ އުޅުމުގަޔާއި އެހެން މީހުންނާއި ބައްދަލުވާއިރު ރައްކާތެރިކަމުގެ ފިޔަވަޅުތައް އަޅައިގެން ހުރުމަށް ޑރ. އަފްޒަލް ވަނީ އިލްތިމާސް ކުރައްވާފަ އެވެ.\nއެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ރަފީގް ވިދާޅުވީ، ބަލީގެ އެއްވެސް އަލާމާތެއް ހުރި މީހެއް ނަމަ ފުލޫ ކްލިނިކަށް ދިއުމަށް ނޫން ގޮތަށް ބޭރަށް ނިކުމެގެން ނުވާނެ ކަމަށެވެ.\n"މިހާރު ގޭގޭގައި ތިބޭން ވަރަށް ގިނައިން ކަރަންޓީންގައި ތިބޭ ފަރާތްތައް. ކަރަންޓީނުގައި ތިބޭ މީހުނަށް ވިޒިޓް ނުކުރުން އެއީ ވަރަށް މުހިންމު ކަމެއް. އެގޮތަށް ވިޒިޓް ކުރިކަން އެބަހުރި ފާހަގަކުރެވިފައި ބައެއް ކޭސްތަކުގައި. އޭނޭ ޕޮޒިޓިވްވީމަ ބިރުން މި ބުނަނީ ކަރަންޓީނުގައި ހުއްޓައި އޭނަ ކައިރިއަށް ދެވުނޭ،" ޑރ. ނަޒްލާ ވިދާޅުވި އެވެ.


2 ރަސްކަން ލިބިވަޑައިގަތުން\n3.1 އިސްތިއުފާ ދެއްވުން\n4 އުތުރުގެ ގަޑުބަޑު\n5 ހިނގި މުހިއްމު ކަންތައްތައް\n6 ފާހަގަކުރެވޭ ސިފަތައް\n8 އިތުރު ފޮޓޯތައް\nރަސްކަން ލިބިވަޑައިގަތުން[އުނިއިތުރު ގެންނަވާ]\nމި ރަދުންނަށް ވާރުތައިން ރަސްކަން ލިބިވަޑައިގަތްކަމުގައި ވިޔަސް، މި ރަދުންނަށް ރަސްކަން ލިބިވަޑައިގެންނެވި ސަބަބުތަކާމެދު، ސިޔާސީ ނަޒަރަކުން ބަލައިލަން ޖެހެ އެވެ.\nމީލާދީން 19ވަނަ ޤަރުނާ ހަމަޔަށް އައި އިރު، ރާއްޖޭގައި ރަސްކަމުގެ ނުފޫޒާއި ބާރުތައް ބެހެމުން ދިޔައީ ޚާންދާނީ ބާރެއްގެ ގޮތުގަ އެވެ. އެ ދުވަސްވަރު އާއިލީ ބާރާއި ނުފޫޒު އެންމެ ގަދަ ދެ ޕާޓީގެ ގޮތުގައި އޮތީ އަތިރީގޭ ޕާޓީއާއި ކަކާގޭ ޕާޓީ އެވެ. މި ދެ އާއިލާ އަކީ ވެސް ރަސްކަމުގެ ޚާންދާނު ކަމުގައިވާ ހުރަވީ ދަރިކޮޅާއި ގުޅިފައިވާ ދެ އާއިލާ އެވެ.\nނޫރައްދީނު ރަދުންގެ ބައްޕާފުޅު، ކުޑަބަންޑާރައިންނަކީ ސިޔާސީ ގޮތުން ވަރަށް ބޮޑެތި މައްސަލަތަކާ ކުރިމަތިލައްވަން ޖެހިވަޑައިގެންނެވި ރަސްކަލެކެވެ. މި ގޮތުން ދިވެހިރާއްޖެ އިނގިރޭސީންގެ ޙިމާޔަތުގެ އަޅުވެތިކަމުގެ ދަށަށް ދިޔުމުގެ ޒިންމާ އުފުއްލަވަން ޖެހިވަޑައިގަންނަވަނީ މި ރަދުންނަށެވެ. 1887ވަނަ އަހަރު ދިވެހިރާއްޖެ އާއި އިނގިރޭސި ސަރުކާރާއި ދެމެދުގައި ވެވުނު ޙިމާޔަތުގެ ސޮއި ކުރެއްވީ ކުޑަ ބަންޑާރައިންނެވެ. މީގެ އިތުރުން އޭރު ރާއްޖޭގެ ސިޔާސީ އެންމެ ނުފޫޒު ގަދަ ޕާޓީ ކަމުގައިވާ އަތިރީގޭ އާއިލާގެ އެންމެ އިސް ތަނބު ކަމުގައިވާ އިބްރާހީމް ދޮށިމޭނާ ކިލެގެފާނާ ދެމެދު އުފެދުނު ޚިޔާލު ތަފާތުވުންތަކުގެ ސަބަބުން ޖެހިވަޑައިގަތީ ރަސްކަމުން އިސްތިޢުފާ ދެއްވާށެވެ.\nކުޑަބަންޑާރައިންގެ ދަރިކަލުން ޙަސަން ނޫރައްދީނަށް ރަސްކަން ލިބިވަޑައިގަތުމުގައި އެ ދުވަސްވަރުގެ ރާއްޖޭގެ ސިޔާސީ ޙާލަތު އެހީތެރިވެދީފައި ވެ އެވެ. މި ގޮތުން ބޮޑުންގެ އާރާއި ބާރާއި އެހީތެރިކަމުގެ ސަބަބުން ދިގު މުއްދަތެއްގައި ރަސްކަން ކުރެއްވި އައްސުލްޠާނު މުޙަންމަދު ޝަމްދުއްދީނުގެ ސިޔާސީ ތަރި އޮއްސުމާއި ގުޅިގެން ހުސްވި ޖާގަ ފުރާނޭ ފަރާތެއްކަމުގައި ވެވަޑައިގަތީ ޙަސަން ނޫރައްދީނެވެ.\nއިސްތިއުފާ ދެއްވުން[އުނިއިތުރު ގެންނަވާ]\nއައްސުލްޠާނު ޙަސަން ނޫރައްދީނު ރަދުންގެ ރަސްކަމުގެ ފަހުކޮޅުގައި ދިމާވި ސިޔާސީ މައްސަލަތަކެއްގެ ސަބަބުން ރަދުންގެ އިސްތިޢުފާ ހުށަހެޅުއްވުން ވަރަށް މުހިންމުކަމަށް ވެގެން ދިޔަ އެވެ. ވުމާއެކު މި ރަދުން ރަސްކަމުން އިސްތިޢުފާ ދެއްވީ2ރަބީޢުލްއާޚިރު 1362 (8އޭޕްރީލު 1943)ގަ އެވެ. ނަމަވެސް އޭގެ ފަހުން ދައުލަތް ހިންގުމަށް އުފެދުނު ވަލީ ކޮމިޓީގެ ރައީސްކަމުގައި ވެސް ހުންނެވީ އެ މަނިކުފާނެވެ. ޙަސަން ނޫރައްދީނު ދެމި އޮތުމުގެ ޢާލަމަށް ދަތުރުކުރެއްވީ 15 އޭޕްރީލް 1967،5މުޙައްރަމް 1387ގަ އެވެ.\nއުތުރުގެ ގަޑުބަޑު[އުނިއިތުރު ގެންނަވާ]\nނޫރައްދީނު ބަންޑާރައިންގެ ރަސްކަމުގައި ދިވެހިރާއްޖޭގައި ވަރަށް ނުރައްކާތެރި ސިޔާސީ ގަޑުބަޑެއް ހިނގި އެވެ.4މާޗު 1943ގައި ހިނގި މަޝްހޫރު އުތުރުގަޑުބަޑު ގެ ނަންދެވޭ މި ގަޑުބަޑަށް ވަރަށް ގިނަ ނަންތައް ތާރީޚު ޢިލްމުވެރިން ދެ އެވެ. މި ގަޑުބަޑަކީ މާލެއިން އެންމެ އުތުރު ތިލަދުންމަތީގެ ރައްޔިތުން، އިސްވެ ޙަރަކާތްތެރިވެފައިވާ ޙަރަކާތަކަށްވާތީ ތިލަދުންމަތީ އައުން މި ފަދައިން ވެސް ކިޔަ އެވެ. ހައިހޫނުކަމާއި ފަގީރުކަމުގެ ސަބަބުން ދައުލަތާ ނުރުހިގެން އުފެދުނު މި ފިތުނަ ބެލެވިފައިވަނީ ރާއްޖޭގެ ފަހުގެ ތާރީޚުގައި ހިނގައިދިޔަ އެންމެ ނުރައްކާތެރި ފިތުނަ ކަމުގަ އެވެ. ގާތްގަނޑަކަށް ހަތަރު ހާހަށްވުރެ ގިނަ މީހުން އެތައް ސަތޭކަ އުޅަނދެއްގައި މާލެ އައެވެ. މި ކަން ނިމުނު ގޮތް ދައްކައިދެނީ މިއީ އޭގެ ޒާތަށް ބަލާއިރު، ކިތަންމެ ބޮޑުކަމެއް ކަމުގައި ވިޔަސް، އޭރު ރާއްޖޭގެ ސިޔާސީ ނަވުގައި ތިއްބެވި އިސް މާލިމީންގެ ވިސްނުންތެރިކަމާއި ޙިކުމަތްތެރިކަމުން މި ކަން މައިތިރިކުރެއްވި ކަމީ ދައުލަތުގެ އޭރުގެ ދާޚިލީ ސިޔާސަތުގެ ހަރުދަނާކަން ހުރި ވަރެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 12 ޖޫން 2021، 22:14 ގައެވެ.


FIFA eheegai alhaa FAM ge aa imaaraathuge bingaa alhaifi | Mihaaru\nކޮކާކޯލާ ޓީއެފްޖީ ލޯންގް ރަން\nއެފްއޭއެމް އާ އިމާރާތުގެ ބިންގާ އެޅުމަށް މިއަދު ބޭއްވި ރަސްމިއްޔާތުގެ ތެރެއިން އެފްއޭއެމްގެ ރައީސް ބައްސާމް (ކ) އާއި ސްޕޯޓްސް މިނިސްޓަރު މަހުލޫފް.-- ފޮޓޯ: އެފްއޭއެމް\nފީފާގެ އެހީގައި އަޅާ އެފްއޭއެމްގެ އާ އިމާރާތުގެ ބިންގާ އަޅައިފި\n07 އޮކްޓޯބަރ 2019 - 20:21 10 comments\nފީފާ ފޯވާޑް ޕްރޮގްރާމްގެ ދަށުން މާފަންނު ސްޓޭޑިއަމް ސަރަހައްދުގައި އަޅާ އެފްއޭއެމްގެ އާ އިމާރާތާއި ޓާފް ދަނޑުގެ މަސައްކަތް މިއަދު އިފްތިތާހުކޮށްފި އެވެ.\nފީފާގެ ރައީސް ޖިއާނީ އިންފަންޓީނޯގެ މޭސްތެރިކަމުގައި ފަށާފައިވާ ފީފާ ފޯވާޑް ޕްރޮގްރާމްގެ ތެރެއިން އަޅާ ތިން ފަންގިފިލާގެ އިމާރާތުގައި އެފްއޭއެމްގެ އޮފީހާއި ރިހެބިލިޓޭޝަން ސެންޓަރަކާއި ޖިމާއި ކެފޭ އަކާއި ސްޕޯޓްސް ފިހާރައެއްގެ އިތުރުން ދެ ޗޭންޖިން ރޫމުގެ އިތުރުން ރެފްރީންގެ ރޫމެއް ހިމެނެ އެވެ. މީގެ ކުރިން ފީފާ ގޯލް ޕްރޮގްރާމްގެ ދަށުން އެތަނުގައި ޓާފް ދަނޑެއް އަޅަން ހަމަޖެހުނެވެ. އެކަމަކު އެ މަސައްކަތް ހުއްޓުނީ އެވެ. އެކަމަކު ފީފާގެ އެހީގައި މި ފަހަރު އަޅާ އާ އިމާރާތާ އެކު ޓާފް ދަނޑެއް ވެސް އަޅަން ވަނީ ނިންމައިފަ އެވެ.\nއެފްއޭއެމްގެ އާ އިމާރާތުގެ ބިންގާ އެޅުމަށް މިއަދު ބޭއްވި ރަސްމިއްޔާތުގައި މިނިސްޓަރު މަހުލޫފްގެ އިތުރުން އެފްއޭއެމްގެ ރައީސް ބައްސާމް އަދީލް ޖަލީލް އަދި މޯލްޑިވްސް ސްޕޯޓްސް ކޯޕަރޭޝަނުގެ މެނޭޖިން ޑިރެކްޓަރު މައުރޫފް އަހުމަދު (މާއްޓޭ) ބައިވެރިވެވަޑައިގެންނެވި އެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން ބައްސާމް ވިދާޅުވީ އެފްއޭއެމުން މިހާރު ބޭނުންކުރަމުން އަންނަ 2005 ވަނަ އަހަރު ހެދި އެފްއޭއެމް ހައުސް އަކީ މި ވަގުތު އެފްއޭއެމުން ފުޓްބޯޅައިގައި ކުރާ ހުރިހާ މަސައްކަތްތަކެއް ކުރެވޭނެ ތަނެއް ނޫން ކަމަށާއި އާ އިމާރާތެއްގެ މުހިއްމުކަން ވަރަށް ބޮޑު ކަމަށެވެ.\nއޭނާ ވިދާޅުވީ ރަނގަޅު ރިހެބިލިޓޭޝަން ސެންޓަރެއް ނެތުމުން ކުޅުންތެރިންނަށް އޭގެ ގެއްލުން ކުރިމަތިވާ ކަމަށާއި އާ އިމާރާތާ އެކު ފީފާ ފެންވަރުގެ ރިހެބް ސެންޓަރެއް އެޅިގެން ދިއުމަކީ ލިބޭނެ ލުޔެއް ކަމަށެވެ.\n"އާ އޮފީސް އިމާރާތުގެ ތެރޭގައި ރަނގަޅު ނިއުޓްރިޝަން ފުޑް ލިބޭނެ ކެފެޓޭރިއާއެއް ހުންނާނެ. މިއީ ޒުވާން ކުޅުންތެރިން އައިސް އެކި އިރުގައި ކެއުމުގެ ކަންތައްތައް ހަމަޖެހިގެންދާނެ ކަމެއް. ގައުމީ ޓީމުތަކަށް އަންނަ ބިދޭސީ ކޯޗުން ބަހައްޓަން އެޕާޓްމަންޓްތަކާއި އެފްއޭއެމްގެ ބައެއް އެހެން އޮފީސްތައް ވެސް ބަދަލުވެގެންދާނެ. އެއާ އެކު ފުޓްބޯޅައިގެ ހިދުމަތްތައް އިތުރަށް ފުޅާވެގެންދާނެ،" ބައްސާމް ވިދާޅުވި އެވެ.\nބައްސާމް ވިދާޅުވީ ފުރަތަމަ ޑިވިޝަނުގެ ޓީމުތަކުން ތަމްރީންތައް ހަދަމުންދަނީ ޓާފް ދަނޑެއްގެ އެއް ފަޅީގައި ކަމަށާއި އޭގެ ސަބަބުން ކުޅުންތެރިންނާއި ކޯޗުންނަށް ވެސް ގިނަ ގޮންޖެހުން ކުރިމަތިވާ ކަމަށެވެ. އަދި މިކަމަށް ހައްލެއް ގެންނަން ދަނޑުތައް އިތުރުކުރަންޖެހޭ ކަމަށާއި އެހެންކަމުން އާ އިމާރާތާ އެކު އަޅާ ޓާފް ދަނޑާ އެކު ކޮންމެވެސް ވަރެއްގެ ހައްލެއް ލިބޭނެ ކަމަށް ވިދާޅުވި އެވެ.\n"މިއީ (މިހާރު އޮތީ) އެންމެ ރަނގަޅަށް ފަރިތަކުރެވޭނެ ފެސިލިޓީސް އެއް ނޫން. މިއާ އިމާރާތާ އެކީ ބޮޑު ޓާފް ދަނޑެއް އެޅޭނެ. މީގެ ބޭނުމަކީ ޒުވާން ޓީމުތައް ޑިވެލޮޕްކުރުމާ (ފުރަތަމަ ޑިވިޝަނުގެ) ކްލަބްތައް ފަރިތަކުރުމަށް. މި ދަނޑު އަޅުގަނޑުމެން ބޭނުންކުރާނީ ދެ ވަނަ ޑިވިޝަނާއި ތިން ވަނަ ޑިވިޝަންގެ މެޗުތަކަށް ވެސް،" ބައްސާމް ވިދާޅުވި އެވެ.\nޓާފް ދަނޑުގެ މަސައްކަތް ހަވާލުކުރީ ޓިބަރޯ ޕްރައިވެޓް ލިމިޓެޑާ އެވެ. އެފްއޭއެމްގެ އާ އިމާރާތް ނިމޭއިރު ސަޕޯޓަރުންނަށް މެޗު ބަލަން ތިބެވޭނެ ގޮތަށް ސްޓޭންޑެއް ބެހެއްޓުމަށް ވެސް ވަނީ ހަމަޖެހިފަ އެވެ. ބައްސާމް ވަނީ މި މަސައްކަތް ފައްޓަވަން ސްޕޯޓްސް މިނިސްޓަރު މަހުލޫފާއި މާލޭ ސިޓީ ކައުންސިލުން ވެދެއްވި އެހީތެރިކަމަށް ޝުކުރު އަދާކޮށްފަ އެވެ.\nމިނިސްޓަރު މަހުލޫފް ވިދާޅުވީ މި ޕްރޮޖެކްޓް ފެށިގެންދިއުމަކީ ފުޓްބޯޅަ ތެރޭގައި އުޅޭ އެންމެންނަށް ވެސް ވަރަށް މުހިއްމު ކަމެއް ކަމަށެވެ. އަދި އެކި ފަރާތްތަކުން އެފްއޭއެމާއި ސްޕޯޓްސް މިނިސްޓްރީ އަށް ފާޑުކިޔަމުން އަންނަކަމަށާއި އޭގެން ކަންތައްތައް ފާހަގަވާ ކަމަށް ވިދާޅުވި އެވެ.\n"ހާފް ދަނޑުގައި ކްލަބްތަކުން ޕްރެކްޓިސްކުރާތާ ވީ ދުވަހެއް ނޭނގެ. އެހެންވީމަ އެތައް ކަމެއް މީގެން ހަމަޖެހިގެން އެބަދޭ. ފާޑުކިޔުން އަމާޒުވަމުން އަންނައިރު އޭގެ ހަަމަ ވަރަށް ރަނގަޅު ކަންތަައްތަކާ ރަނގަޅުކުރަން ހުރި ކަންތައް އެބަފެނޭ،" މަހުލޫފް ވިދާޅުވި އެވެ.\nGaumee footboalha academy ge bingaa alhaifi\nމިދިޔަ އަހަރު ޖުލައި މަހު ފަސް ވަނަ ދުވަހު ގައުމީ ފުޓްބޯޅަ އެކެޑަމީގެ ބިންގާ އެޅި ނަމަވެސް މިހާތަނަށް އެ މަސައްކަތް ނިމިފައިނުވޭ.\nސަރުކާރުގެ ވައުދުތަކުގެ ތެރެއިން ރާއްޖޭގައި މި ފަސް އަހަރުތެރޭ 100 ދަނޑު އެޅުމުގެ މަސައްކަތް ކުރެވޭނެ ކަމަށާއި އޭގެ ތެރެއިން 30 ދަނޑުގެ އަމަލީ މަސައްކަތް މި އަހަރު ފަށާނެ ކަމަށް މިނިސްޓަރު ވިދާޅުވި އެވެ.\nދާދި ފަހުން މިނިސްޓަރު މަހުލޫފް ވަނީ ހެންވޭރު ދަނޑުގައި ޓާފް އެޅުމުގެ ވިސްނުން ހުރި ކަމަށް ވިދާޅުވެފަ އެވެ. އެކަމަކު އެކި ފަރާތްތަކުގެ ލަފާގެ މަތިން އެ މަސައްކަތް މަޑުޖައްސާލާފައިވާ ކަމަށް ވިދާޅުވި އެވެ. އެއީ ހެންވޭރު ދަނޑަކީ ގަލޮޅު ދަނޑު ނަގާފައި މާލޭގައި ދެން ނެޗުރަލް ގްރާސް އޮތް ހަމައެކަނި ދަނޑުކަމަށްވާއިރު ވިސްނަންޖެހޭ ކަންތައްތަކެއް ހުރުމުން ކަމަށް ވިދާޅުވި އެވެ.\nމިދިޔަ އަހަރު ޖުލައި މަސް ތެރޭ އެފްއޭއެމުން ވަނީ ކުރީގެ ސަރުކާރުގެ އެހީގައި ހުޅުމާލޭގައި ތިން މަސް ތެރޭ ގައުމީ ފުޓްބޯޅަ އެކެޑަމީއެއް އަޅާނެ ކަމަށް ވިދާޅުވެފަ އެވެ. އަދި ޖުލައި މަހު އޭރުގެ ސްޕޯޓްސް މިނިސްޓަރު އިރުތިޝާމް އާދަމް ވަނީ ގައުމީ ފުޓްބޯޅަ އެކެޑަމީގެ ބިންގާ އަޅުއްވައިދެއްވައިފަ އެވެ. އޭގެ ފަހުން އެ މަސައްކަތް އެކި ފަހަރު މަތިން މަޑުޖެހި މިހާތަނަށް އޮތީ މަސައްކަތް ނުނިމި އެވެ. އެ އެކެޑަމީގެ ފުރަތަމަ ފޭހުގައި ހިމެނެނީ އޮފީހަކާއި އެކޮމަޑޭޝަން ބްލޮކެއްގެ އިތުރުން ބޮޑު ޓާފް ދަނޑަކާއި ޖިމެއްގެ އިތުރުން ނަމާދުކުރާ ތަނެކެވެ. ދެ ވަނަ ފޭހުގެ މަސައްކަތް ފަހުން ކުރިއަށްގެންދަން ހަމަޖެހިފައިވާއިރު، އިތުރުވާނީ ދަނޑުތަކެއްކަމަށް އޭރު އެފްއޭއެމުން ބުންޏެވެ.\nއިތުރު ލިޔުންތައް އެފްއޭއެމް ސްޕޯޓްސް މިނިސްޓްރީ


SunOnline: King salman miskiy roadhaige kurin hulhuvanee\nއިސްމާއިލް ޝާކިރު 31 Aug 2021, 22:26\nކިންގް ސަލްމާން މިސްކިތް --- ސަން ފޮޓޯ/ ފަޔާޒު މޫސާ\nކުރިއަށް އޮތް ރޯދަމަހުގެ ކުރިން ކިންގް ސަލްމާން މިސްކިތް ހުޅުވޭތޯ މަސައްކަތް ކުރަމުން އަންނަ ކަމަށް އިސްލާމިކް މިނިސްޓަރު ޑރ. އަހްމަދު ޒާހިރު އަލީ ވިދާޅުވެއްޖެއެވެ.\nމިނިސްޓަރު ޒާހިރު މިއަދު "ސަން"އަށް ވިދާޅުވީ ސަލްމާން މިސްކިތް ހުޅުވުމާ ގުޅޭގޮތުން މަޝްވަރާކުރުމަށް ރާއްޖެއައި ސައުދީގެ ވަފްދު މިހާރު ފުރާފައިވާ ކަމަށެވެ. އަދި އެ މިސްކިތް ހުޅުވުމުގެ ރަސްމިއްޔާތަށް ސައުދީ ވަފްދެއް ރާއްޖެ އަންނަ ގޮތަށް ހަމަޖެހިފައިވާ ކަމަށް ވެސް މިނިސްޓަރު ވިދާޅުވިއެވެ.\n"ރޯދައިގެ ކުރިން މިސްކިތް ހުޅުވޭތޯ މި ބަލަނީ. އަޅުގަނޑުމެން އުއްމީދު ކުރަނީ ރޯދައިގެ ކުރިން ސަލްމާން މިސްކިތް ހުޅުވޭނެ ކަމަށް،" ޒާހިރު ވިދާޅުވިއެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގައި އިމާރާތްކުރަން ފެށި ކިންގް ސަލްމާން މިސްކިތް ހުޅުވުމަށް މި ސަރުކާރުންވެސް މަސައްކަތްކުރި ނަމަވެސް އެކި ސަބަބުތަކާ ހެދި މިސްކިތް ހުޅުވޭ ގޮތް ވަނީ ނުވެފައެވެެ.\nއެގޮތުން އެންމެ ފަހުން ނިންމާފައިވަނީ މި މިސްކިތް މި އަހަރުގެ ރޯދަ މަހަށް ހުޅުވުމަށެވެ. ނަމަވެސް ރޯދަމަހަށް މިސްކިތް ނުހުޅުވުނީ އެތަނުގެ ވަސީލަތްތައް ގާއިމްނުކުރެވޭތީ ކަމަށް އިސްލާމިކް މިނިސްޓްރީން މީގެ ކުރިން ވަނީ ބުނެފައެވެ.\nކިންގް ސަލްމާން މިސްކިތް ބިނާކުރީ ތުރުކީގެ ކުންފުންޏަކާ ހަވާލުކޮށްގެންނެވެ.\nކިންގް ސަލްމާން މިސްކިތަކީ ސައުދީ އަރައްބިއްޔާގެ ފަރާތުން ހިލޭ އެހީގެ ދަށުން އިމާރާތްކޮށްފައިވާ ހަ ފަންގިފިލާގެ އިމާރާތެކެވެ. މި މިސްކިތް ފަރުމާކުރެވިފައިވަނީ އެއްފަހަރާ 6000 މީހުންނަށް ނަމާދަށް އެރޭގޮތަށެވެ. މި ބިނާގައި ކުތުބުޚާނާއަކާއި، ގުރްއާނާއި ބެހޭ މަރުކަޒަކާއި، މަލްޓި-ޕާރޕަސް ހޯލަކާއި، ކްލާސްރޫމްތަކާއި، ޖަލްސާކުރާ މާލަންތަށް ހިމެނެއެވެ.


SunOnline: Lanka ge gaumee team thakah Yoga majubooru kurany\nލަންކާގެ ކުޅިވަރާ ބެހޭ ވަޒީރު ނަމާލް ރަޖަޕަކްސާ ---\nސްރީ ލަންކާގެ ގައުމީ ހުރިހާ ކުޅިވަރެއްގެ ޓީމުތަކަށް ނިސްބަތްވާ ކުޅުންތެރިންނަށް ޔޯގާ މަޖުބޫރު ކުރަން ނިންމާފައިވާ ކަމަށް އެގައުމުގެ ކުޅިވަރާ ބެހޭ ވަޒީރު ނަމާލް ރަޖަޕަކްސާ ވިދާޅުވެއްޖެ އެވެ.\nސްރީލަންކާގައި ވެރިކަން ކުރާ ރާޖަޕަކްސަ އާއިލާއިން އެގައުމުގެ ގާނޫނު ހަދާ މަޖިލީހަށް ކުރިމަތިލައި ގޮނޑި ކާމިޔާބުކުރި އެންމެން ހިމަނައިގެން އެގައުމުގެ ކެބިނެޓު އެކުލަވާލި އިރު އެގައުމުގެ ބޮޑުވަޒީރު މަހިންދަ ރާޖަޕަކްސަގެ ދަރިކަލުން ނާމަލް ރާޖަޕަކްސައަށް ޒުވާނުންނާއި ކުޅިވަރާ ބެހޭ ވަޒީރުކަން ވަނީ ލިބިވަޑައިގެންފައެވެ. އެއަށްފަހު ކުޅިވަރުގެ ދާއިރާއަށް ބޮޑެތި ބަދަލުތަކެއް ގެންނަވާނެކަމަށް ނާމަލް ވަނީ ވިދާޅުވެފަ އެވެ.\nއެގޮތުން ލަންކާގެ ގައުމީ ކުޅުންތެރިން ޔޯގާ ހެދުމަށް މަޖުބޫރުކޮށް ގަވާއިދެއް ހަދަން ނިންމާފައިވާކަން ނާމަލް ވަނީ އިއުލާން ކޮށްފަ އެވެ.\n"އަންނަ މަހުން ފެށިގެން ހުރިހާ ގައުމީ ޓީމުތަކުގެ ކުޅުންތެރިން މަދުވެގެން ހަފުތާއަކު ދެފަހަރަށް ޔޯގާ ސެޝަންތައް ނެގުމަށް މަޖުބޫރު ކުރަން ވަނީ ނިންމާފައި،" ކޮލޮމްބޯގައި މިއަދު އޮތް އިވެންޓެއްގައި ވާހަކަ ދައްކަމުން ނަމާލް ވިދާޅުވި އެވެ.\nއޭނާ އިތުރަށް ވިދާޅުވީ ލަންކާގެ އެންޝިއެންޓް މާޝަލް އާޓްސް އާއި އިތުރު ޔޯގާގެ ވައްތަރުތައް އަންނަ މަހުން ފެށިގެން ކުޅިވަރުތަކަށް ތައާރަފު ކުރާނެ ކަމަށާއި، ލަންކާގެ ކުޅިވަރު ސުކޫލުތަކުގައި ވެސް މިކަންކަން ކުރިއަށްދާނެ ކަމަށެވެ.\nކޮލޮމްބޯ ހިމެނޭ ޕްރޮވިންސް މިރޭ ދަންވަރު ފުރަބަންދަށް


Report: Dhivehinge vaahaka Emboodhoo falhundhuniyeah!\nއެނބޫދޫފަޅުން: މުހައްމަދު އަފްރާހު\nއެނބޫދޫ ފަޅުގައި ތަރައްގީކޮށްފައިވާ ހާޑްރޮކް ހޮޓެލްގެ މައުލޫމާތު -- އަވަސް\nއެނބޫދޫ ފަޅަކީ މީގެ ތިން އަހަރު ކުރީން އެން ކެއުމަށް އައިންމަތީ ދޫނި ތިރިކުރުން ފިޔަވައި އިތުރު ކަމެއް ނޯންނަ ސަރާސަރު ފަޅެކެވެ. އެކަމަކު މާލެ އިން ފުރައިގެން 15 މިނެޓުން ދެވޭ ރާސްތާގައިވާ އެނބޫދޫ ފަޅުތެރޭން މިހާރު އުފުލިފައިވާ ސަހަރަކީ ރާއްޖޭގެ ޓޫރިޒަމްގެ އެންމެ ބޮޑު އުންމީދެވެ. މަޝްހޫރު ބްރޭންޑްތަކުގެ ހޮޓާތަކާއި ރެސްޓޯރެންޓުތަކާއި ކުޅިވަރުތައް ހިމެނޭ ގޮތަށް އެނބޫދޫ ފަޅުގެ ތެރެއިން ދުނިޔެއަށް މި ގެނެސްދެނީ ޝައުގުވެރި ކުރުވާނެ ގިނަ ރީތި އެތައް ވާހަކައެކެވެ.\nތައި ހިއްސާގެ ބާޒާރުގެ ޖަޔަންޓް، ސިންހަ ކުންފުނިން އެނބޫދޫ ފަޅުގައި ފެށި "ކްރޮސްރޯޑް" މަޝްރޫއުގެ ފުރަތަމަ ބައި މި އަހަރު ހުޅުވާއިރު، މި ތަން ހާއްސައީ ދިވެހިންނަށެވެ. މިތަނުން މުޅި ދުނިޔެއަށް ގެނެސްދެނީ ދިވެހިންގެ ވާހަކަ އެވެ.\nސައި ލެގޫން މޯލްޑިވްސްއަށް ދެވެން އޮންނަ މަގު: އެނބޫދޫ ފަޅުގައި މި އަހަރު ދެ ރިސޯޓެއް ހުޅުވާނެ -- އަހުމަދު އަޔާދު | އަވަސް\n"ކްރޮސްރޯޑް މަޝްރޫއުގެ ކޮންމެ މަސައްކަތަކީ ވެސް ތަފާތު ކަމެއް. މުޅިން ތަފާތު މަޝްރޫއެއް މިއީ. އަޅުގަނޑު ރާއްޖޭގެ 50 ރިސޯޓުގައި މަސައްކަތް ކުރެވިއްޖެ، އެކަމަކު މިއީ މުޅިން އާ ތަފާތު ތަޖުރިބާއެއް. އަޅުގަނޑުމެންގެ އަމާޒަކީ ތަފާތު ގޮތަކަށް، މި ދަތުރު ކުރިއަށް ގެންދިއުން. ދުނިޔެއަށް ދިވެހީންގެ މިވާހަކަ ގެންގޮސް ދިނުން،" އަަވަސް އަށް ދެއްވި އިންޓަވިއުއެއްގައި ކްރޮސްރޯޑް މޯލްޑިވްސްގެ ވައިސް ޕްރެޒިޑެންޓް މާޓިން ވެންޑާ ވިދާޅުވި އެވެ.\nއެނބޫދޫ ފަޅުގައި ތަރައްގީ ކޮށްފައިވާ މި އަގު ބޮޑު ރިސޯޓް ޕްރޮޕަޓީތަކުގެ ތެރެއިން ފުރަތަމަ ހުޅުވާނީ ހާޑްރޮކް ހޮޓެލް އާއި ސައި ލެގޫން މޯލްޑިވްސް އެވެ. މި ދެ ރިސޯޓުގެ މަސައްކަތުގެ ބޮޑުއި މިހާރު ވަނީ ނިންމާ އަތް ދޫކޮށްލާފަ އެވެ.\nއަވަސް އާއި މިހާރުގެ ނޫސްވެރިންނަށް އިއްޔެ މި ދެ ރިސޯޓް ދައްކާލިއިރު، މިއާ ގުޅިފައިވާ ހިދުމަތްތަކުގެ ތެރެއިން އެންމެ ހާއްސައީ ޔޮޓް މެރީނާ އާއި ދިވެހިންގެ ވާހަކަ ކިޔައިދޭ މޯލްޑިވްސް ކަލްޗަރަލް ސެންޓަރު އަދި ފަރުތައް ހިމާޔަތް ކުރުމަށް ރާއްޖޭގައި ހުޅުވި ހަމައެކަނި މެއިން ޑިސްކަވަރީ ސެންޓަރެވެ.\nމިއުޒިކީ ފުށިން މިއުޒިކުގެ އަޑު\nހާޑްރޮކް މޯލްޑިވްސް ހާއްސަ ވަނީ ޒުވާނުންނަށެވެ. ނަވާރަ ސަތޭކަ ފަސްދޮޅަހުގެ އަހަރުތަކުގައި ދުނިޔެއަށް ވުޖޫދުވި މި ބްރޭންޑުގެ ފުރަތަމަ ރާއްޖޭގައި ހޮޓާ ހުޅުވާއިރު މި ހޮޓަލުގައި ތަފާތު ކިތަންމެ ކަމެއް ހިމަނާފައި ވެއެވެ.\nއެންމެ ހާއްސަ އެއް ކަމަކީ މި ރިސޯޓަށް އަންނަ މެހުމާނުންނަށް އޮތް ފަސޭހަތަކާއި އައި މީހަކަށް ވިއްޔާ ކުރެވޭނެ ތަފާތު އިހުސާސެވެ. މި ރިސޯޓަށް އަންނަ ޓޫރިސްޓު މީހާއަށް ފުރަތަމަ މަރުހަބާ ކިޔާނީ ގާތްގަނޑަކަށް ދެ ބުރި އިމާރާތެއްގެ އުހުގައި ހަދާފައިވާ ރިސެޕްޝަނަކުންނެވެ.\nހާޑްރޮކް މޯލްޑިވްސްގެ ރިސެޕްޝަން ހަދާފައިވަނީ އެހެން ތަންތަނާ ހިލާފަށް މާ މަތީގަ އެވެ. ޓޫރިސްޓުން ގޮވައިގެން އަންނަ ބަގީ، އުސް "ހިލް" ގެ މަތިން ދުއްވާލާފައި ގޮސް ހުއްޓާނީ ފަރުބަދައެއްގެ ގޮތަށް ހަދާފައިވާ ރިސެޕްޝަނަށެވެ. ރިސޯޓަށް ޗެކިންވާ ހިސާބަކީ މިއެވެ. މިއީ މި ރިސޯޓުގެ ހާއްސަ އެއް ސިފައެވެ. އަދި މިތަނުގެ ހާއްސަ ކަމަކީ ޓޫރިސްޓުން އަންނަ ގޮތަށް މި ތަނަށް ލަގެޖު ދޫކޮށްލުމަށްފަހު ޕޫލަށް ފުންމާލަންވީ އެވެ. ރިސެޕްޝަންއަށް ޗެކިން ވެލުމާއެކު ސްލައިޑުގައި ފުންމާލެވޭ ގޮތަށް "ޑީޕް ޕާޕަލް ސްލައިޑް" އެއް ތައްޔާރަށް އޮވެއެވެ.\n25، މެއި 2019: ހާޑްރޮކް ހޮޓެލްގެ ޕާޕަލް ޕޫލް -- އަހުމަދު އަޔާދު | އަވަސް\nހާޑްރޮކް މޯލްޑިވްސްގެ ޖެނެރަލް މެނޭޖަރު ޓޮލްގާ އުނާން ވިދާޅުވި ގޮތުގައި މި ރަށް ފަރުމާކޮށްފައި ވާނީ ޓޫރިސްޓު މީހާ ފުރަތަމަ އަންނަ ތަނުން ވެސް ރިސޯޓުގެ އެކްސްޕީރިއަންސް ފުރިހަމަ ގޮތުގައި ކުރެވޭނެ ގޮތަށް ބަލައިގެނެވެ.\n"މި ސުވިމިން ޕޫލްއަކީ ވެސް މުޅިން ހާއްސަ ތަނެއް. މިތާނގެ އަޑީގައި ސްޕީކަރުތައް ހަރުކޮށްފައި ވާނެ. އެހެންވެ ޕޫލްގެ އަޑިއަށް ފީނައިލިއަަސް މިއުޒިކުގެ އަޑު އިވޭނެ. ޕޫލަށް ފުންމާލައިގެން ފަތާލާފައި ގޮސް ޑްރިންކަކަށް އޯޑަރު ކޮށްލަންވީ. އެކަން ހަޔާތުގައި ކޮންމެ މީހަކަށްވެސް ވާނެ މުޅިން ތަފާތު ތަޖުރިބާއަކަށް،" ޓޮލްގާ ވިދާޅުވި އެވެ.\nމި ރިސޯޓުގައި 178 ވިލާ ހުރެ އެވެ. މީގެތެރޭގައި ހިމެނެނީ އިންފިނިޓީ ޕޫލާއެކު ހުޅުވާފައިވާ 74 ވޯޓާ ވިލާ އާއި މޫދުގައި އަޅާފައިވާ 37 ވޯޓާ ވިލާ އެވެ. މިއުޒިކީ ފުށީގެ ވާހަކަ އަދި ނުނިމެއެވެ.\nދިވެއްސެއްގެ ހުނަރުން ރިސޯޓަށް ފުރިހަމަކަން!\nމި ހާޑްރޮކް މޯލްޑިވްސް އަށް އަންނަ މީހަކަށް އިހުސާސް ކުރެވޭނެ އަނެއް ކަމަކީ މި ތަނުގެ ތަފާތު ކެއުންތަކެވެ. އެ ކަމަށްޓަކައި "ދި އެލިފެންޓް އެންޑް ބަޓަފްލައި" ގެ ނަމުގައި ދެ ރެސްޓޯރެންޓް ހުޅުވާފައިވެ އެވެ. އެންމެ ގަދަފަދަ ޖަނަވާރު ކަމަށްވާ އެތަކާއި އެންމެ ނިކަމަކެތި އެއް ސޫފި ކަމަށްވާ ކޮކާލެއްގެ ރަމްޒުކޮށްދޭ މި ރެސްޓޯރެންޓަކީ ހާޑްރޮކްގެ މުހިންމު ސިފަ އެކެވެ. އެކަމަކު މިފަހަރު ހާޑްރޮކް މޯލްޑިވްސް ހާއްސަ، އަދި ދިވެހިންނަށް ހާއްސަ ވަނީ މުޅިން ތަފާތު ގޮތެއްގަ އެވެ.\nހާޑްރޮކް ހޮޓެލްގައ ިއަހުމަދު ޝައްފާން ކުރަހާފައިވާ ދި އެލިފެންޓް އެންޑް ބަޓަފްލައި -- އަހުމަދު އަޔާދު | އަވަސް\nމި ރެސްޓޯރެންޓު ދިވެހިންނަށް ހާއްސަވާ އެއް ސަބަބަކީ މިތަނުގެ އެންމެ މުހިންމު ކުރެހުން ކުރަހާފައި ވަނީ ދިވެއްސަކަށް ވުމެވެ. މި ހިތްގައިމު ކުރެހުން ކުރެހި ދިވެހި އާޓިސްޓަކީ އަހުމަދު ޝައްފާން އެވެ. މީގެ އިތުރުން އޭނާގެ ގިނަ ކުރެހުންތަކެއް ހާޑްރޮކް މޯލްޑިވްސްގެ ކޮޓަރިތަކުގައި ވެސް ވަނީ ބަހައްޓާފަ އެވެ\nހާޑްރޮކް މޯލްޑިވްސްގެ ކޮޓަރިތަކުގެ ފަރުމާ ވެސް ކޮށްފައިވަނީ މުޅިން ތަފާތު ކޮށެވެ. ހާއްސަކޮށް ފާހާނާ ތަފާތެވެ. މި ތަން ވުޖޫދުކޮށްފައި ވަނީ "ހިމް އެންޑް ހާ" ކޮންސެޕްޓަށެވެ. މާނައަކީ އެއް ވަގުތެއްގައި އަންހެނަކާއި ފިރިހެނަކު ފާހާނާ ބޭނުންކޮށްލެވޭ ގޮތަށް މޫނު ބަލާ ދެ ލޯގަނޑާއި އެހެނިހެން އާލާތްތައް ވަކިން ހުރެ އެވެ. އަދި ކޮޓަރީގެ ބެޑްޝީޓް އާއި ކުއިލްޓް އިން ވެސް މިއުޒިކީ ކޮންމެވެސް ސިފައެއް ރަމްޒުކޮށްދެ އެވެ. އަދި އާއިލާއެކުގައި ތިބެވޭ ގޮތަށް ހަދާފައިވާ ކޮޓަރީގެ މަތީބައި ހާއްސަ ވަނީ ކުދިންނަށެވެ. ކޮޓަރީގެ މަތީގައި ބަންކް ބެޑެއް ބަހައްޓާފައިވެ އެވެ. އަދި އެތަނުގައި ކުޑަ ޑްރަމެއް ހުރެ އެވެ.\nހާޑްރޮކް ހޮޓެލްގެ ފާހާނާގައި ބޭނުންކޮށްފައިވާ ޓޮއިލެޓްރީސް އާއި އެހެންނިހެން އާލަތްތައް ވެސް ތަފާތެވެ. މި ތަކެތީގެ ތަފާތަކީ މިއީ މޫޅީންމެ ތިމާވެށްޓާއި ރަހުމަތްތެރި އެއްޗެއްސަށްވާތީ އެވެ.\n"މި ފާހާނާގައި ބޭނުންކުރާ ދަތް އުނގުޅާ ބުރުހާއި ބީޗްގައި އަރާ ފައިވާނަކީ ވެސް ތިމާވެއްޓާ ރަހުމަތްތެރި އެއްޗިހި. ރީ-ސައިކަލް ކޮށްލެވޭ ހާއްސަ އެއްޗިހި. އެކަމަކު މި ބުރުސް ތިން މަސް ވަރު ބޭނުން ކުރެވޭނެ. މިތަނަށް އަންނަ މީހާއަށް އަޅުގަނޑުމެން މީގެ ވާހަކަ ވަރަށް ރަނގަޅަށް ކިޔައި ދޭނަން. މިއީ ވަރަށް ހާއްސަ އެއްޗެއް،" ދަތް އުނގުޅާ ބުރުސް ދައްކާލަމުން ޖީއެމް، ޓޮލްގާ ވިދާޅުވި އެވެ.\nސައި ލެގޫން - ކެއުންތަކަށް ހާއްސަ\nމި ރިސޯޓުގައި މި އަހަރު ދެން ހުޅުވާ، ހިލްޓަން ކަލެކްޝަންގެ ސައި ލެގޫން މޯލްޑިވްސް ފަރުމާކޮށްފައި ވަނީ ގިނަ ގައުމުތަކެއްގެ "މިކްސް" ފަރުމާ އަކަށެވެ. ސައި ލެގޫން މޯލްޑިވްސްގައި 198 ވިލާހުރެ އެވެ. އަދި މީގެ ތެރެއިން 22 ތަނަކީ ވޮޓާ ވިލާ އެވެ. ރިސޯޓުގައި ސްރީލަންކާ އާއި އިންޑިއާ އާއި އެފްރިކާގެ ކުލަތައް ބޭނުން ކޮށްގެންނެވެ. މި ރިސޯޓުގެ ގިނަ އިމާރާތްތަކުގެ ފުރާޅުގައި ޖަހާފައިވަނީ އީޓެވެ. ފާރުތަކުގެ ކުލަތައް ވެސް މުޅިން ތަފާތެވެ.\nމި ރިސޯޓުގެ ހާއްސަ އަނެއް ކަމަކީ މީރު ކެއުންތަކަށް ހާއްސަ ދެ ރެސްޓޯރެންޓް ހުރުމެވެ. މި ތަނުގައި މެޑިޓެރޭނިއަން ކެއުން ތަކަށް ހާއްސަކޮށް "މިސް އޮލިވް އޮލައި" ގެ ނަމުގައި ރެސްޓޯރެންޓެއް ހުރެ އެވެ. އަދި ތައިލެންޑުގެ ގިނަ ރަހަތަކަށް ހާއްސަކޮށް އިޓާލި އާއި ތައިލެންޑުގެ ރަހަތައް މިކްސްކޮށް "މިސްޓަ ތޮމްޔަމް" ގެ ނަމުގައި ރެސްޓޯރެންޓެއް ހުރެ އެވެ.\nސައި ލެގޫންގެ ރެސްޓޯރެންޓެއް -- އަހުމަދު އަޔާދު | އަވަސް\nސައި ލެގޫންގެ ޖެނެރަލް މެނޭޖަރު، މާޓިން ވެންޑާ ރެޖްޑިން ވިދާޅުވި ގޮތުގައި މި ސައި ލެގޫންގެ ކޮޓަރިތަކަކީ ވެސް ގެސްޓުންނަށް ތަފާތު ތަޖުރިބާއެއް ގެނުވާނެ ތަންތަނެވެ.\n"ކޮންމެ ކޮޓަރިއެއްގައި ވެސް ރީތި ކުރެހުންތަކެއް ހުންނާނެ. ގިނަ ގައުމުތަކެއްގެ މިކްސްއެއް މިއީ. މިތަނުގެ ފަރުނީޗަރު ގެނެސްފައި ވަނީ އިންޑޮނީޝިއާ އިން. އެހެންވެ، އެ ގައުމުގެ ކުލަވަރު ވެސް ކޮޓަރި ތަކުން ފެންނާނެ. ކޮންމެ ކޮޓަރިއެއްގައި ވެސް ޕެޓްރިފައިޑް ވުޑްގެ ހާއްސަ އާޓިފެކްޓެއް ]ލަކުޑިން ހަދާފައިވާ ހާއްސަ ކުރެހުމެއް] ހުންނާނެ. މިވާނެ ކޮޓަރި އަށް އިތުރު ފުރިހަމަ ކަމެއް ގެނެސްދޭނެ އެއްޗަކަށް،" މާޓިން ވިދާޅުވި އެވެ.\nދަ މެރީނާ އިން މަޝްހޫރު ބްރޭންޑުތައް\nއެނބޫދޫ ފަޅުގައި ހުޅުވާފައިވާ، ބޮޑު ޔޮޓް މެރީނާއަކީ މި ރަށުގެ ހިތެވެ. މިތަން ފަރުމާކޮށްފައިވަނީ މި ރަށަށް އަންނަ މީހާ އަށް މަރުހަބާ ކިޔަން ހާއްސަ ގިނަ ހިދުމަތްތަކާއެކުގަ އެވެ. ޔޮޓް މެރީއަށް ފައިބަން ފެންމަތީގައި ހާއްސަ ފާލަން ތަކެއް ހަދާފައިވެ އެވެ. މިތަނުގައި އެއް ފަހަރާ 30 އުޅަނދު ބަނދަރުކޮށްލެވޭ ގޮތަށް ފެންމަތީގައި ފާލަން އަޅާފައިވެ އެވެ.\nމި ޔޮޓްމެރީނާ ވަށައިގެންވާ ސަރަހައްދުތަކުގައި ފިހާރަތަކާއި ރެސްޓޯރެންޓުތައް ހިމެނޭ ގޮތަށް 26 ތަނެއް ހުރެ އެވެ. މިތާނގައި ހުރެ ވަށައިގެން ބަލާލާއިރު މިއީވެސް ވަކި ސަހަރެކޭ ހީވާނެ އެވެ. މިތަނުގައި މީޓިންތަކާއި ކައިވެނީގެ ހަފުލާތައް ބާއްވަން ހާއްސަކޮށް 300 މީހުންގެ ޖާގައިގެ ބޮޑު "ދަރުބާރު" ގެއެއް ހަދާފައި ވެއެވެ. މީގެ އިތުރުން ދުނިޔޭގެ މަޝްހޫރު ރެސްޓޯރެންޓު ބްރޭންޑްތަކުގެ ތެރޭގައި "މިނިސްޓްރީ އޮފް ކްރެބް" އާއި "ހާޑްރޮކް ކެފޭ" އާއި މަޝްހޫރު ކެފޭ "ޑެލްމާ" ވެސް ހުންނާނެ އެވެ.\nއެނބޫދޫ ފަޅުގެ މެރީނާ ސަރަހައްދު -- މުހައްމަދު އަފްރާހު | އަވަސް\nޑިސްކަވަރީ ސެންޓަރު - ދިވެހިންގެ ވާހަކަ ދުނިޔެއަށް\nދިވެހިންގެ ވާހަކަ ކިޔައިދޭން ދިވެހިން ވެސް މި ވަރަށް މަސައްކަތް ކުރާނެހެން ހިއެއް ނުވެ އެވެ. އެކަމަކު ތައިލެންޑުގެ ސިންހަ ކުންފުނިން ވަނީ ދިވެހިންގެ ވާހަކަ ދުނިޔެ އަށް ކިޔައިދޭނެ ބޮޑު މައުރަޒެއް ހަދާފަ އެވެ. އެކަން ކުރަނީ ޒަމާނީ ވަސީލަތްތަކުން ވާހަކަ ކިޔައިދޭ ގޮތަށެވެ. މިއުޒިއަމް ހަދަން މަޝްހޫރު އިނގިރޭސިވިލާތުގެ ކުންފުންޏަކުން ހަދާފައިވާ މި ތަނުން ރާއްޖޭގެ ވާހަކަ އެންމެ ފުރިހަމަ އަށް ކިޔައިދެ އެވެ. ދިވެހިންގެ އޭރުގެ ސާދާ ދިރިއުޅުމުގެ މަންޒަރުތައް ގެނެސްދެ އެވެ. ދިވެހިން އެންމެ ކުރިން ކައި އުޅުނު އެއްޗިއްސާއި ދިވެހިންގެ ދިރިއުޅުން މިއަދުގެ ޖީލު ތަކަށް ކިޔައިދެ އެވެ. ދިވެހިންގެ އެންމެ މުހިންމު ކެއުން ކަމަށްވާ ކަނޑުމަހާއި ކާށީގެ ވާހަކަ ހާއްސަ ގޮތަކަށް ސްކްރީންތައް މެދުވެރިކޮށް ގެނެސްދެ އެވެ. މި ސެންޓަރުގެ ހާއްސަ ކަމަކީ މުޅިތަނުގައި ވެސް ދިވެހި ބަހުން ލިޔެ، ދިވެހިން ތަކެއްޗަށް ކިޔާނަން ލިޔެފައި ހުރުމެވެ.\nމޯލްޑިވްސް ޑިސްކަވަރީ ސެންޓަރުގެ ވާހަކަ ކިޔައި ދެނީ -- އަހުމަދު އަޔާދު | އަވަސް\n"ދިވެހިންގެ ވާހަކަ އިނގިރޭސި ބަހުން އެކަންޏެއް ނޫން މިތަނުން [މޯލްޑިވްސް ޑިސްކަވަރީ ސެންޓަރު] ގެނެސްދޭނީ. މި ތަނަށް އަންނަ އެކި ގައުމުތަކުގެ މީހުންނަށް އެ ގައުމުގެ ބަސްތަކުން ވެސް ކިޔައިދޭނެ. މިތަނުގެ ވަރަށް ހާއްސަ ކަމެއް މިއީ. އާއިލާއެއްކޮށް، މިތަނަށް އައި ކުދިންނަށް ރާއްޖޭގެ ތާރީހާއި ސަގާފަތް މި ކިޔައިދެނީ،" މޯލްޑިވްސް ޑިސްކަވަރީ ސެންޓަރުގެ އޮފިޝަލަކު ވިދާޅުވި އެވެ.\nމޯލްޑިވްސް ޑިސްކަވަރި ސެންޓަރު: މިތަނުން ރާއްޖޭގެ ގިނަ މައުލޫމާތު ތަކެއް ލިބެން ހުރޭ- އަވަސް ފޮޓޯ\nފަރުގެ ހިމާޔަތުގައި މެރިން ޑިސްކަވަރީ ސެންޓަރެއް\nރާއްޖޭގެ ފަރުގެ ހިމާޔަތުގައި މެއިން ޑިސްކަވަރީ ސެންޓަރުން މިހާރު ވެސް ވަނީ ގިނަ މަސައްކަތް ތަކެއް ފަށާފަ އެވެ. ރާއްޖޭގައި ހުރި ހަމައެކަނި މެރިން ޑިސްކަވަރީ ސެންޓަރުގެ ގޮތުގައިވާ މި ތަނުން ފަރުތަކަށް ދިރުން ގެނެސްދޭނެ އެވެ. އަދި އެކަމުގެ ހޭލުންތެރިކަން ފަތުރާނެ އެވެ. ހާއްސަކޮށް އެނބޫދޫ ފަޅު ހިއްކުމުން ވަށައިގެންވާ ފަރަށް ކުރި އަސަރު ކުޑަ ކުރުމުގެ މަސައްކަތް ދަނީ ކުރަމުންނެވެ. މި މަސައްކަތް ކުރުމަށްޓަކައި ހާއްސަ އާލާތްތައް ވަނީ ގާއިމް ކޮށްފަ އެވެ. އަދި އެތަނުގައި މަސައްކަތް ކުރަނީ އެ ކަމަށް ހާއްސަ މާހިރުންނެވެ.\nމެރިން ޑިސްކަވަރީ ސެންޓަރުގެ މައުލޫމާތު ދެނީ\nމި ހުރިހާކަމާއެކު ގާތްގަނޑަކަށް ހަތް ކިލޯ މީޓަރަށް ދެމިގެންދާ މި ބޮޑު ސަހަރު ދިވެހިންނަށް ހާއްސަ ވެއެވެ. މިތަނުގެ މުހިންމު ބައިތައް މި އަހަރު ހުޅުވާނެ އެވެ. އަދި މުޅި އެއްކޮށް ހުރިހާ ތަނެއް ނިމޭއިރު ފަސް އަހަރަށް ދެމިގެންދާނެ އެވެ. ނަމަވެސް މި މަސައްކަތް ވާނީ ރާއްޖޭގެ ޓޫރިޒަމް ޗާޓަށް ބޮޑު ބަދަލެއް ގެނުވާނެ މަސައްކަތަކަށެވެ.\nކޮރޯނާ: އިގްތިސޯދު ބަލިވާނީ ކިހާވަރަކަށް؟\nމިހާ ބޮޑު ގެއްލުން ދައުލަތަށް ދެނީ ކީއްވެ؟